# El manual del &smb4k;

Alexander
Reinholdt

     alexander.reinholdt AT kdemail.net

&traductor.Antoni.Bella;
2005-2019
Alexander Reinholdt
&underFDL;
19 de maig de 2019
&smb4k; 3.0.1

El &smb4k; és un explorador avançat del veïnatge de xarxa i utilitat per a muntar les comparticions de Samba.

KDE
Smb4K
Samba

## Introducció

Aquest manual descriu el &smb4k; 3.0.x i, en alguns aspectes, algunes de les versions anteriors.

El &smb4k; és un explorador avançat del veïnatge de xarxa i utilitat per a muntar les comparticions de Samba. Proporciona moltes característiques útils que faciliten la vostra vida en un entorn de xarxa dominat pel &Windows;:

- Escaneig per a grups de treball (actius), servidors i comparticions

- Implementació del sistema de fitxers &CIFS; (&Linux;) i SMBFS (BSD)

- Muntatge i desmuntatge de les comparticions

- Accés als fitxers d'una compartició muntada emprant un gestor de fitxers o terminal

- Detecció automàtica de muntatges i desmuntatges externs

- Tornar a muntar comparticions emprades anteriorment en iniciar el programa

- Informacions diverses sobre elements de xarxa remots i les comparticions muntades

- Cerca a la xarxa

- Vista prèvia del contingut d'una compartició remota

- Connexió predeterminada

- Gestió especial per a les comparticions personals

- La capacitat d'apuntar les comparticions com a adreces d'interès

- Estri per a la safata del sistema

- Implementació per a les opcions avançades de muntatge

- Implementació per a les impressores compartides

- Implementació per al &kwallet5;

- Sincronització d'una compartició remota amb una còpia local i viceversa

- La capacitat per a definir opcions personalitzades individuals per a servidors i comparticions

- Implementació per a portàtils a través del marc de treball &solid; per a dispositius de maquinari

- Capacitats de l'activació per LAN (Wake-On-LAN)

- Un plasmoide per a la integració amb l'escriptori

- Perfils per a diferents configuracions del veïnatge de xarxa

Si teniu algun problema durant l'ús del &smb4k;, si us plau, envieu una sol·licitud d'ajuda al nostre fòrum Help. En el cas de trobar un error, informeu-ne al nostre seguidor d'errors. Per a debats sobre temes relacionats amb el &smb4k; hi ha el fòrum de Discussió general i convidem a tots els usuaris a participar-hi.

## Usar el &smb4k;

### Executar el &smb4k;

Podeu iniciar el &smb4k; des del menú K o des del &krunner; escrivint ``smb4k``. El &smb4k; ve amb un plasmoide per a una millor integració amb l'escriptori. Es pot afegir com un estri per a l'escriptori o el plafó.

Si esteu utilitzant &Samba; versió 4.7 o superior, és probable que hàgiu de canviar un ajustament al fitxer de configuració de &Samba; per a fer que funcioni l'exploració. Doneu un cop d'ull a la secció Comentaris especials per esbrinar què s'ha d'ajustar.

Si el sistema no troba algun dels programes que el &smb4k; necessita per a funcionar adequadament, aquest ho notificarà a l'usuari:

Captura de pantalla de la notificació del programa que falta
La notificació del programa que falta

En aquest cas, instal·leu el programa especificat o, si ja hi és, afegiu la seva ubicació amb la variable d'entorn `PATH` al vostre fitxer de configuració de l'intèrpret d'ordres (per al bash 1 aquest és el fitxer `~/.bashrc`).

### La finestra principal

En la primera posada en marxa, la finestra principal del &smb4k; és similar a la que es mostra a continuació. L'explorador del veïnatge de xarxa (Veïnatge de xarxa) i la vista de les comparticions muntades (Comparticions muntades) estan disposats en un estri amb pestanyes. A sobre es troben la barra de menús i la barra d'eines. A sota es troba la barra d'estat.

Captura de pantalla de la finestra principal
La finestra principal

El &smb4k; ve amb una barra d'eines que conté algunes de les accions principals, com ara Configura el &smb4k; i Surt. També carrega dinàmicament les accions de l'estri acoblat que actualment té el focus. Per obtenir informació addicional, si us plau, mireu les seccions de discussió sobre l'explorador del veïnatge de xarxa i la vista de les comparticions muntades.

La barra d'estat proporciona informació sobre l'estat actual del &smb4k;. Si l'aplicació està processant una sol·licitud d'usuari (&pex;, el muntatge d'una compartició), es mostrarà un missatge descriptiu en la secció més a l'esquerra i una barra de progrés amb un indicador d'ocupat. Les dues icones a la part dreta indiquen si hi ha comparticions muntades (icona de la carpeta de xarxa) i l'estat del sistema d'autenticació (la icona de cartera o de clau).

Si els estris acoblats estan disposats en pestanyes, l'usuari obté informació visual addicional. Cada vegada que es munta o desmunta una compartició, la pestanya Comparticions muntades es ressaltarà per uns quants segons.

La finestra principal és altament configurable. Podeu ocultar o mostrar tots els estris amb pestanyes (Arranjament Acobla els estris). També es poden arrossegar amb el ratolí i acoblar a diferents àrees de la finestra principal. Fins i tot podeu desacoblar-los de la finestra principal. La barra d'estat i les barres d'eines es poden ocultar/mostra alternant les entrades de menú Arranjament Mostra la barra d'estat i Arranjament Mostra les barres d'eines, respectivament.

### L'explorador del veïnatge de xarxa

La interacció amb el veïnatge de xarxa es realitza amb l'explorador del Veïnatge de xarxa. Conté tots els elements de la xarxa -&ead;, grups de treball, servidors i comparticions- que el &smb4k; ha pogut trobar. S'organitzen en un arbre de la xarxa, i podeu navegar a través d'ell fent clic al control al costat del nom d'element o executant l'element mateix.

En l'arbre de la xarxa, l'explorador mestre de cada grup de treball o domini ressaltarà el tipus de lletra en color blau. Les comparticions muntades estaran marcades amb la icona de la carpeta respectiva i un tipus de lletra en cursiva.

Captura de pantalla de l'explorador del veïnatge de xarxa
L'explorador del veïnatge de xarxa

Es permet la selecció d'elements de múltiples xarxes. Per tant, és possible, &pex;, muntar o previsualitzar diverses comparticions alhora.

#### Navegar

El &smb4k; escaneja automàticament el veïnatge de xarxa per a grups de treball i dominis actius en l'arrencada i els presenta a l'explorador del veïnatge de xarxa. En obrir un element de grup de treball es mostraran els servidors als quals pertanyen. Si voleu tenir accés a les comparticions d'un dels servidors, haureu d'obrir el servidor desitjat.

El &smb4k; utilitza un mode d'escaneig tradicional, on inicialment només es bloquegen els grups de treball i els dominis, i l'escaneig només es farà quan sigui necessari -&ead;, quan executeu un element de xarxa-.

També hi ha la possibilitat de despertar els servidors en suspensió abans d'escanejar el veïnatge de xarxa (activació per LAN «Wake-On-LAN»). Si aquesta característica està habilitada, el &smb4k; envia un paquet màgic a cada servidor que s'ha de despertar i espera el temps definit fins que comença la cerca dels grups de treball i dominis. L'ajust de l'activació per LAN (Wake-On-LAN) pot activar-se en el diàleg de configuració. Els servidors que s'han de despertar s'han de definir al diàleg Opcions personalitzades.

#### Cercar

Per a cercar al veïnatge de xarxa les comparticions que continguin un determinat element de cerca, executeu l'acció &Ctrl; F Cerca (vegeu també la secció Les accions i el menú emergent a continuació). La barra d'eines de cerca s'obrirà a la part inferior de l'explorador del veïnatge de xarxa.

Captura de pantalla de l'explorador del veïnatge de xarxa amb la barra d'eines de cerca visible
L'explorador del veïnatge de xarxa amb la barra d'eines de cerca visible

Introduïu el terme de cerca a la línia d'edició i premeu la tecla &Intro; o feu clic al botó Cerca. El &smb4k; començarà a cercar tot el veïnatge de xarxa. Quan finalitzi la cerca, es ressaltaran totes les comparticions que coincideixin amb el terme de cerca (seleccionades). Si voleu fer quelcom amb totes les comparticions descobertes (&pex;, muntar o previsualitzar), podeu fer-ho immediatament ara. En cas contrari, podeu utilitzar els botons Amunt i Avall per saltar als resultats de cerca individuals. El botó Neteja es pot utilitzar per a netejar la cerca. Per a tancar la barra d'eines de cerca, premeu el botó Tanca.

#### Les accions i el menú emergent

Per a l'explorador del veïnatge de xarxa es defineixen diverses accions. Estan presents a la barra de menús sota Xarxa, a la barra d'eines i al menú emergent. Es troben disponibles les següents:

F5 Escaneja la xarxa|el grup de treball|l'ordinador

  Escaneja tot el veïnatge de xarxa, el grup de treball/domini o ordinador ressaltat per a entrades noves. Aquesta acció no és visible per omissió i serà substituïda per l'acció Interromp si hi ha en funcionament un escaneig de la xarxa.

&Ctrl; A Interromp

  Interromp qualsevol procés en execució de l'explorador del veïnatge de xarxa. Aquesta acció és invisible per omissió i només serà visible en lloc de l'acció Escaneja la xarxa|el grup de treball|l'ordinador quan hi ha en funcionament un escaneig de la xarxa.

&Ctrl; F Cerca

  Cerca al veïnatge de xarxa per a un terme de cerca especificat. Si activeu aquesta acció, s'obrirà la barra d'eines de cerca a on podreu introduir el terme de cerca i iniciar-la.

&Ctrl; B Afegeix una adreça d'interès

  Afegeix una adreça d'interès per a la compartició remota seleccionada. Aquesta acció s'inhabilitarà si no se selecciona cap compartició.

  Per a més detalls, llegiu la secció Afegir adreces d'interès.

&Ctrl; O Obre el diàleg de muntatge

  Obre el diàleg per a muntar les comparticions «manualment». Aquesta característica pot ser necessària si el &smb4k; no pot trobar un servidor des del qual voleu tenir un determinat recurs compartit.

&Ctrl; T Autenticació

  Obre el diàleg d'autenticació. Pot proporcionar el nom d'usuari i la contrasenya per al servidor o compartició seleccionada. Si no s'ha seleccionat cap element, o si heu seleccionat un grup de treball, aquesta acció estarà inhabilitada.

&Ctrl; C Opcions personalitzades

  Obre el diàleg Opcions personalitzades. Podeu establir diverses opcions personalitzades per al servidor o compartició seleccionada. Si no s'ha seleccionat cap element, o un grup de treball, aquesta acció estarà inhabilitada.

&Ctrl; V Vista prèvia

  Ofereix una vista prèvia del contingut de la compartició remota seleccionada. Aquesta acció només s'habilita si se selecciona una compartició. Les impressores compartides no es poden previsualitzar.

&Ctrl; P Imprimeix fitxer

  Imprimeix un fitxer en una impressora remota. Aquesta funció només està disponible si s'ha seleccionat una impressora compartida.

&Ctrl; M Munta

  Munta la compartició remota seleccionada. Per omissió, i si heu fet clic en res diferent d'una compartició amb el tipus «Disc» o «IPC», aquesta acció estarà inhabilitada. Si heu seleccionat una compartició muntada, aquesta acció serà substituïda per l'acció Desmunta.

&Ctrl; U Desmunta

  Desmunta la compartició seleccionada. Per omissió, aquesta acció és invisible i només serà visible en lloc de l'acció Munta quan la compartició ja es trobi muntada.

Encara podreu interactuar amb el veïnatge de xarxa utilitzant les dreceres de teclat esmentades anteriorment, en la majoria dels casos és més còmode utilitzar el ratolí. Fent clic dret obrireu un menú emergent. Aquest contindrà totes les accions que estan disponibles en l'explorador del veïnatge de xarxa. Depenent de la posició on heu fet clic (sobre un element de xarxa o a l'àrea de visualització), algunes podrien estar inhabilitades. La següent figura mostra el menú emergent obert sobre una compartició remota.

Captura de pantalla del menú emergent de l'explorador del veïnatge de xarxa
El menú emergent de l'explorador del veïnatge de xarxa

#### Consells d'eines

Per a cada element de xarxa es proporciona un consell d'eina que conté informació diversa com el nom del grup de treball i l'explorador mestre, el nom i l'adreça IP del servidor, el nom de la compartició, &etc;

Els consells d'eina es poden inhabilitar en el diàleg de configuració.

#### Muntar una compartició

Hi ha tres opcions disponibles per a muntar una compartició remota:

1. Executeu la icona que representa la compartició remota a l'explorador del veïnatge de xarxa. (Depenent dels vostres ajustaments del &kde;, això es fa amb un clic simple o doble sobre la icona).

2. Seleccioneu la compartició remota i feu clic sobre l'entrada de menú Munta. De manera alternativa, també podeu prémer la drecera de teclat &Ctrl; M.

3. Si el &smb4k; no ha pogut trobar el servidor on es troba la compartició, podeu prémer l'entrada de menú &Ctrl; O Obre el diàleg de muntatge i s'obrirà un diàleg de muntatge:

   Captura de pantalla del diàleg «Muntatge de la compartició»
   El diàleg «Muntatge de la compartició»

   Aquí podeu introduir la ubicació de la compartició, ja sigui com l'adreça de Convenció de nomenclatura universal (Uniform Naming Convention -UNC-) en la forma

       //[USUARI@]SERVIDOR/COMPARTICIÓ

   o

       \\[USUARI@]SERVIDOR\COMPARTICIÓ

   o com un URL en la forma

       [smb:]//[usuari@]servidor:port/compartició

   S'habilitarà el botó D'acord i el podreu prémer per a muntar la compartició. No obstant això, també és aconsellable introduir l'adreça IP i el grup de treball del servidor. Si voleu afegir la compartició a les adreces d'interès alhora, marqueu la casella de selecció Afegeix aquesta compartició a les adreces d'interès.

Sovint, una compartició està protegida amb una contrasenya. En aquest cas, apareixerà un diàleg d'autenticació i haureu d'introduir el nom d'usuari (si no n'hi ha ja un) i una contrasenya correcta. El &smb4k; procedirà al muntatge de la compartició a menys que s'hagi subministrat un nom d'usuari o contrasenya incorrectes. En aquest cas, el diàleg d'autenticació tornarà a aparèixer. Si el procés de muntatge s'ha realitzat correctament, es mostrarà una notificació a l'usuari i la compartició apareixerà a la vista de les comparticions muntades. Si el muntatge falla, una notificació amb el missatge d'error serà retornada per mount.cifs 8 (&Linux;), mount_smbfs 8 (BSD).

#### Imprimir fitxers en impressores remotes

Per imprimir un fitxer en una impressora remota, obriu el diàleg d'impressió fent clic sobre la icona de la impressora o escollint l'element de menú &Ctrl; P Imprimeix fitxer.

Captura de pantalla del diàleg «Imprimeix»
El diàleg d'impressió

A la secció Informació es mostra informació sobre la impressora. A Fitxer i ajustaments haureu de proporcionar el camí al fitxer que voleu imprimir i el nombre de còpies desitjat. Premeu Imprimeix per a iniciar el procés d'impressió.

Actualment, el &smb4k; admet fitxers PDF, PostScript, d'imatge i de text. Si voleu imprimir un fitxer amb un tipus MIME no compatible, apareixerà una notificació amb un missatge d'error indicant-vos que el tipus MIME no és compatible. En aquest cas haureu de convertir manualment el fitxer a PostScript o PDF i torneu-ho a intentar.

#### Previsualitzar les comparticions

El &smb4k; ofereix la possibilitat de previsualitzar les comparticions remotes. Si feu clic a l'entrada de menú &Ctrl; V Vista prèvia, el contingut de la compartició remota seleccionada s'obrirà en un diàleg de vista prèvia.

Captura de pantalla del diàleg «Vista prèvia»
El diàleg «Vista prèvia»

El diàleg de vista prèvia actua com un simple gestor de fitxers. Podeu navegar pel contingut de la compartició remota fent clic a les icones de carpeta a la vista de llista. Podeu anar fins a un nivell amunt fent servir el botó Amunt i tornar a carregar el contingut de la carpeta actual prement el botó Actualitza. La ubicació actual es mostra al quadre combinat a la part dreta. Amb ell també podreu accedir a les carpetes visitades.

Per omissió, el diàleg de vista prèvia només mostra les carpetes i fitxers que no estan ocults. Podeu canviar aquest comportament en el diàleg de configuració. Les transferències de fitxers o similars no són possibles.

#### Proporcionar la informació d'autenticació

Molts servidors o comparticions remotes estan protegides per una contrasenya. En aquest cas, apareixerà un diàleg de contrasenya demanant-vos el nom d'usuari i la contrasenya. El mateix succeeix, si feu clic a l'entrada de menú &Ctrl; T Autenticació.

Captura de pantalla del diàleg «Autenticació»
El diàleg «Autenticació»

Si ja s'ha proporcionat un nom d'usuari, es mostrarà sota el seu camp respectiu. Si és incorrecte o no es va proporcionar el nom d'usuari, haureu d'introduir-ne un. La contrasenya, però, es pot deixar en blanc. Fent clic al botó D'acord entregareu les dades. Depenent de la vostra elecció en el diàleg de configuració, el nom d'usuari i la contrasenya s'emmagatzemaran o no permanentment en una cartera digital. En aquest últim cas, els haureu de proporcionar cada vegada que sigui necessari.

#### Definir les opcions personalitzades

Utilitzeu el diàleg Opcions personalitzades si voleu

- definir les opcions personalitzades de muntatge o del Samba per a un sol servidor o compartició que es desvien del definit en el diàleg de configuració,

- definir un servidor que s'haurà d'activar abans de fer els escanejos de la xarxa o dels intents de muntatge (característica Wake-On-LAN, vegeu aquí),

- muntar sempre una certa compartició a l'inici o si es carrega el perfil corresponent.

El diàleg s'obre fent clic sobre l'entrada de menú &Ctrl; C Opcions personalitzades. Depenent de la vostra selecció, els ajustaments s'aplicaran a totes les comparticions d'un servidor o a un de sol.

Captura de pantalla del diàleg «Opcions personalitzades» per a una compartició
El diàleg «Opcions personalitzades»

El botó Per omissió estarà habilitat si les entrades del diàleg es desvien dels ajustaments que heu definit al diàleg de configuració. En fer-hi clic, restablireu les entrades del diàleg als valors predeterminats. El botó D'acord estarà habilitat si heu canviat la configuració al diàleg. En fer-ho, s'entregaran els ajustaments personalitzats i es tancarà el diàleg.

A BSD, el diàleg conté menys entrades que si executeu un sistema operatiu diferent, ja que algunes d'aquestes opcions no estan admeses.

##### Muntatge

En aquesta pestanya podreu definir els ajustaments relacionats amb el muntatge. En marcar el botó Torna a muntar sempre aquesta compartició per a una compartició seleccionada, es tornarà a muntar en cada inici del programa. Per obtenir informació sobre tots els altres ajustaments, vegeu aquí.

##### Samba

Podeu definir el port SMB i si s'ha d'emprar el Kerberos per a l'autenticació. Per a més informació sobre aquests ajustaments, vegeu aquí.

##### Activació per LAN (Wake-On-LAN)

Per a fer que funcioni la característica Wake-On-LAN, haureu de proporcionar l'adreça MAC del servidor que heu seleccionat. Actualment, el &smb4k; no té cap forma de determinar l'adreça MAC, de manera que cal que la descobriu pel vostre compte. Després, podreu definir si el &smb4k; hauria d'enviar un paquet màgic Wake-On-LAN al servidor seleccionat abans d'examinar el veïnatge de xarxa i/o una de les seves comparticions muntades.

#### Afegir adreces d'interès

S'afegeix una adreça d'interès seleccionant una compartició remota (només es pot marcar), prement la drecera de teclat &Ctrl; B o seleccionant l'element de menú Afegeix una adreça d'interès. L'adreça d'interès serà accessible a través del menú Adreces d'interès. Per obtenir més detalls, vegeu la secció Adreces d'interès.

Les adreces d'interès es poden utilitzar per a muntar comparticions remotes.

### La vista Comparticions muntades

A la vista de les comparticions, podreu interactuar amb les comparticions muntades al vostre sistema.

#### Vistes diferents

El &smb4k; ve amb dues vistes alternatives: una vista d'icones i una de llista. Totes dues es mostren a continuació. La predeterminada és la vista d'icones.

La vista d'icones:

Captura de pantalla de la vista d'icones de les comparticions
La vista d'icones de les comparticions

La vista de llista:

Captura de pantalla de la vista de llista de les comparticions
La vista de llista de les comparticions

Podeu canviar entre les dues vistes si seleccioneu l'entrada adequada al submenú Modes de vista des del menú Vista de les comparticions de la finestra principal o al menú emergent de la vista de les comparticions.

Per omissió, només es mostraran les muntades pròpies. Tanmateix, podeu indicar al &smb4k; que mostri totes les muntades alterant els ajustaments respectius.

#### Les accions i el menú emergent

Per a veure les comparticions hi ha definides diverses accions. Es troben a la barra de menús sota l'element Comparticions de la barra d'eines i en el seu menú emergent. Es troben disponibles les següents:

Modes de vista

  Trieu el mode de vista des del submenú.

  Vista d'icones

    Les comparticions es mostren en una vista d'icones.

  Vista de llista

    Les comparticions es mostren en una vista de llista.

&Ctrl; U Desmunta

  Desmunteu una o múltiples comparticions seleccionades. La possibilitat de desmuntar les comparticions està restringida de manera predeterminada a les que són propietat vostra. Tanmateix, podeu canviar aquest comportament canviant elsajustaments al diàleg de configuració. Si no hi ha cap compartició seleccionada a la vista de les comparticions, aquest botó restarà inhabilitat.

  El &smb4k; també proporciona la possibilitat de forçar el desmuntatge de les comparticions (només per a &Linux;). Això pot ser útil amb les comparticions inaccessibles que no es poden desmuntar de la manera normal. Per habilitar aquesta característica, haureu de modificar els ajustaments al diàleg de configuració.

  Llegiu la secció Desmuntar les comparticions per a més detalls.

&Ctrl; N Desmunta-ho tot

  Desmunta totes les comparticions alhora. Les restriccions anteriors també s'apliquen aquí. Si no teniu cap compartició muntada, aquest botó restarà inhabilitat.

  Llegiu la secció Desmuntar les comparticions per a més detalls.

&Ctrl; B Afegeix una adreça d'interès

  Afegeix una adreça d'interès per a les comparticions muntades que estan seleccionades. Aquesta acció s'inhabilitarà si no se selecciona cap compartició.

  Per a més detalls, llegiu la secció Afegir adreces d'interès.

&Ctrl; Y Sincronitza

  Inicia la sincronització d'una compartició amb una còpia local o viceversa. Aquesta entrada de menú només estarà habilitada si heu instal·lat el programa rsync 1 i si hi ha una compartició seleccionada.

&Ctrl; L Obre amb el Konsole

  Obriu la carpeta base d'una compartició al &konsole;. Aquest element del menú és útil si necessiteu executar scripts de l'intèrpret d'ordres, &etc;

&Ctrl; I Obre amb el gestor de fitxers

  Obre el contingut d'una compartició al gestor de fitxers per omissió.

El menú emergent inclou totes les accions que es poden realitzar sobre una compartició muntada:

Captura de pantalla del menú emergent de la vista de les comparticions
El menú emergent de la vista de les comparticions

Es pot obrir fent clic amb el &BDR;.

#### Consells d'eines

Els consells d'eina proporcionen informació sobre el nom de la compartició, el punt de muntatge, l'usuari i el grup, l'inici de la sessió, el sistema de fitxers, l'ús del disc i l'espai lliure al disc. Si la compartició és inaccessible, aquests valors es marcaran com a desconeguts.

Els consells d'eina es troben habilitats per omissió. Els podeu desactivar en el diàleg de configuració.

#### Comparticions inaccessibles

El &smb4k; comprova periòdicament totes les comparticions muntades per a veure si encara són accessibles. Si troba que una compartició és inaccessible, la marcarà amb una icona de carpeta bloquejada i ja no la podreu obrir ni sincronitzar. Encara serà possible desmuntar i afegir una adreça d'interès.

El programa es pot congelar durant un curt període de temps a causa d'una compartició inaccessible. Després es recuperarà.

#### Icones

Es poden presentar a l'usuari tres icones diferents:

Captura de pantalla de les tres icones
Tres icones diferents

- La icona de l'esquerra indica que aquesta compartició no és accessible. El &smb4k; no permetrà obrir-la ni sincronitzar-la. Només podreu desmuntar-la o afegir-hi una adreça d'interès.

- La icona central indica que la compartició es troba en línia, accessible i de propietat. Podeu realitzar sobre seu totes les accions disponibles.

- Totes les comparticions marcades amb un signe d'avís, com el que es troba a la dreta, són propietat d'un altre usuari. Només es mostraran si heu ajustat els ajustaments per a mostrar-les. A la configuració predeterminada, no tindreu permís per a desmuntar aquestes comparticions, però també podeu canviar aquest comportament.

#### Arrossegar i deixar

El &smb4k; permet arrossegar i deixar anar a la vista de les comparticions. Per a transferir o enllaçar dades a una compartició, arrossegueu els fitxers i/o carpetes fins a sobre de la icona de la compartició i deixeu-los anar. S'obrirà un menú emergent que us demanarà què voleu fer. Trieu l'acció adequada (copia, mou o enllaça).

Captura de pantalla de la vista de les comparticions després que un usuari hi ha deixat un fitxer
Un menú emergent obert després que l'usuari ha deixat un fitxer dins d'una compartició

Per evitar el menú emergent, premeu la tecla &Maj; per a moure, la tecla &Ctrl; per a copiar i la combinació de tecles &Ctrl;&Maj; per a enllaçar mentre s'arrossega i deixa anar. La transferència només tindrà èxit si la compartició es va muntar amb permisos de lectura i escriptura.

També podeu arrossegar i deixar anar tota la compartició a l'escriptori o a una altra aplicació (&pex;, el &dolphin;). Una vegada més, s'obrirà un menú emergent que us demanarà què voleu fer. En triar l'operació adequada, recordeu que, en la majoria de les circumstàncies, el fet de moure i enllaçar podria no ser gaire bona idea.

#### Desmuntar les comparticions

Es poden desmuntar una o múltiples comparticions seleccionades fent clic al botó de l'acció &Ctrl;U Desmunta o prement la drecera del teclat. Per omissió, la possibilitat de desmuntar una compartició està restringida als que són propietat vostra. Aquest comportament es pot modificar al diàleg de configuració. Si heu habilitat el desmuntatge de les comparticions que són propietat d'altres usuaris, se us mostrarà un diàleg d'avís abans del desmuntatge real:

Captura de pantalla del diàleg d'avís que es mostra quan es desmunta una compartició aliena
El diàleg d'avís que es mostra quan es desmunten comparticions alienes

Si feu clic al botó Sí, la compartició serà definitivament desmuntada. Per tant, penseu-vos-ho dues vegades abans de decidir desmuntar les comparticions que són propietat d'altres usuaris!

Les comparticions inaccessibles es desmunten de manera predeterminada amb un desmuntatge «normal». Si això falla, podeu configurar el &smb4k; per tal de realitzar un desmuntatge mandrós sobre les comparticions inaccessibles (només per a &Linux;).

Es poden desmuntar totes les comparticions alhora fent clic al botó de l'acció &Ctrl; N Desmunta-ho tot. Depenent dels ajustaments, també es desmuntaran les comparticions alienes i inaccessibles.

Després d'un procés de desmuntatge amb èxit, se li notificarà a l'usuari. Si es produeix un error durant el desmuntatge, es mostrarà una notificació amb el missatge d'error retornat.

#### Sincronitzar

L'element de menú &Ctrl;Y Sincronitza obre el diàleg de sincronització. Ofereix el punt de muntatge de la compartició com a origen i un camí sota el prefix de sincronització com a destinació. Per actualitzar les dades a la compartició, podeu alternar la destinació amb l'origen fent clic al botó Intercanvia els camins.

Captura de pantalla del diàleg d'entrada per a la sincronització
L'&URL; sol·licitant per a la sincronització

En fer clic al botó Sincronitza, s'iniciarà la sincronització. En fer clic al botó Notificacions a la safata del sistema, s'obrirà un diàleg de progrés mostrant alguns detalls sobre la transferència.

Captura de pantalla del diàleg de progrés de la sincronització
Diàleg de progrés

Per omissió, la versió reduïda mostra l'origen i la destinació del fitxer que actualment s'està transferint, la velocitat de la transferència i el progrés general. Podeu veure més informació, com ara el nombre de fitxers transferits i una representació gràfica de la velocitat de transferència fent clic al botó [+] (més) que hi ha a la part inferior esquerra de la barra de progrés.

La sincronització es pot fer una pausa o cancel·lar en qualsevol moment prement el botó de Pausa o Atura que hi ha a la dreta de la barra de progrés.

El nombre total de fitxers que es mostra al diàleg de progrés correspon al nombre de fitxers presents a la compartició i no necessàriament al nombre total de fitxers que es transferiran.

El progrés es calcula a partir del nombre de fitxers transferits dividit pel nombre total de fitxers presents en la compartició. La seva mida no es considerarà. Això vol dir que un fitxer molt gran serà afegit al progrés així com a un molt petit. A més, a causa de la manera com el rsync mostra el progrés de la transferència, la barra de progrés només s'actualitzarà una vegada finalitzada la transferència del fitxer.

#### Obrir una compartició

El &smb4k; ofereix dues possibilitats per a obrir una compartició muntada:

- ##### Obrir una compartició amb el &konsole;

  Podeu obrir la compartició muntada en el &konsole; seleccionant l'acció &Ctrl;L Obre amb el Konsole. Això és útil si heu d'executar scripts de shell en el recurs compartit o similar.

- ##### Obrir una compartició amb el gestor de fitxers per omissió

  Podeu obrir la compartició al gestor de fitxers per omissió (&pex;, el &dolphin;) fent clic a la icona de la compartició o seleccionant l'acció &Ctrl;I Obre amb el gestor de fitxers.

Si una compartició està marcada com a inaccessible, no es podrà obrir.

### L'estri de la safata del sistema

#### Ubicació i ús

Quan s'inicia el &smb4k;, apareixerà una icona d'estat a la safata del sistema. El seu estat s'establirà com a activa si s'han descobert grups de treball o dominis al vostre veïnatge de xarxa. D'altra manera, s'establirà a inactiva.

Captura de pantalla de l'estri a la safata del sistema
L'estri a la safata del sistema

Fent clic esquerre a la icona (activa), podeu minimitzar o restaurar la finestra principal. Amb un clic dret apareixerà un menú emergent que contindrà diversos elements de menú que permeten treballar amb les comparticions muntades, gestionar o muntar les adreces d'interès, seleccionar el perfil que voleu utilitzar i configurar el &smb4k; sense necessitat d'obrir la finestra principal.

#### Menús i elements del menú

El menú Comparticions muntades llista totes les comparticions muntades i algunes accions que es poden realitzar sobre elles.

Captura de pantalla del menú emergent «Comparticions muntades» de l'estri a la safata del sistema
El menú «Comparticions muntades» de l'estri a la safata del sistema

Desmunta-ho tot

  Desmunta totes les comparticions alhora. Depenent dels ajustaments, el &smb4k; només intentarà desmuntar les comparticions que us pertanyin o totes les que es mostren.

Per a cada compartició muntada, podreu obrir un submenú que contingui les següents entrades. Per a més informació llegiu aquí.

Desmunta

  Desmunta la compartició.

Afegeix una adreça d'interès

  Afegeix la compartició seleccionada a les adreces d'interès.

Sincronitza

  Sincronitza la compartició muntada amb una còpia local o viceversa. Per a més informació llegiu aquí i aquí.

Obre amb el &konsole;

  Obre la carpeta base de la compartició en el &konsole;.

Obre amb el gestor de fitxers

  Obre el contingut de la compartició en el gestor de fitxers per omissió (&pex;, el &dolphin;).

El menú Adreces d'interès conté totes les adreces d'interès organitzades d'acord amb l'estructura que les vau proporcionar (vegeu també aquí i aquí).

Captura de pantalla del menú «Adreces d'interès» de l'estri a la safata del sistema
El menú «Adreces d'interès» de l'estri a la safata del sistema

El seu disseny és tal com es descriu aquí, amb l'excepció que l'element del menú Afegeix una adreça d'interès no està present.

Al menú Perfils, es llisten tots els perfils definits:

Captura de pantalla del menú «Perfils» de l'estri a la safata del sistema
El menú «Perfils» de l'estri a la safata del sistema

Podeu activar un perfil fent-hi clic. Els perfils es poden gestionar mitjançant el diàleg de configuració.

Les altres entrades del menú són:

Obre el diàleg de muntatge

  Obre el diàleg per a muntatges «manuals».

Configura el &smb4k;...

  Obre el diàleg de configuració. Vegeu aquí per a una llista completa dels ajustaments disponibles.

Minimitza | Restaura

  Oculta (minimitza) o mostra (restaura) la finestra principal. El text que es mostri dependrà de l'estat de la finestra principal.

&Ctrl; Q Surt

  Surt de l'aplicació.

### El plasmoide

El &smb4k; ve amb un plasmoide que es pot afegir com a estri a l'escriptori o al plafó. Consta de cinc pestanyes: Veïnatge de xarxa, Comparticions muntades, Adreces d'interès, Perfils i Configuració.

Captura de pantalla del plasmoide a l'escriptori
Captura de pantalla del plasmoide

#### La pestanya Veïnatge de xarxa

A la pàgina Veïnatge de xarxa els elements de la xarxa estan ordenats en una vista de llista:

Captura de pantalla de la pestanya del plasmoide per al veïnatge de xarxa
La pestanya adreces d'interès del plasmoide

En fer clic a una entrada, us introduireu al nivell següent (&pex;, fent clic sobre un grup de treball o un element de domini, es mostrarà una llista de tots els servidors que hi pertanyen), muntant la compartició seleccionada o invocant el diàleg d'impressió. Per a tornar a pujar el nivell un cop més, haureu de fer clic al botó Amunt que hi ha a la barra d'eines.

Per als servidors i les comparticions, a la dreta del nom de l'element de xarxa hi ha alguns botons d'acció. Per als servidors, hi ha un botó amb el qual obrireu el diàleg Opcions personalitzades. Per a les comparticions, hi ha botons addicionals per a visualitzar el contingut de la compartició seleccionada i per afegir-la a les adreces d'interès, respectivament. Per omissió, els botons d'acció són transparents i canvien a opacs quan moveu el ratolí per sobre seu. En fer clic esquerre, iniciareu l'acció corresponent.

A més del botó Amunt, la barra d'eines conté tres entrades més: Torna a escanejar, Interromp i Munta. Amb aquests, podreu tornar a escanejar, cancel·lar qualsevol acció en execució o obrir el diàleg per als muntatges «manuals».

#### La pestanya Comparticions muntades

A la pàgina Comparticions muntades es llisten totes les comparticions muntades:

Captura de pantalla de la pestanya «Comparticions muntades» del plasmoide
La pestanya adreces d'interès del plasmoide

Just al nom de la compartició i el seu servidor, s'organitzen tres botons d'acció. El primer és per afegir una adreça d'interès, el segon és per a la sincronització i el tercer per a desmuntar la compartició. Per omissió, els botons d'acció són transparents i canvien a opacs quan moveu el ratolí per sobre seu. Feu clic esquerre i inicieu l'acció corresponent.

La barra d'eines només conté l'acció Desmunta-ho tot, la qual permet desmuntar totes les comparticions alhora.

#### Pestanya Adreces d'interès

A la pàgina Adreces d'interès, es llisten els grups d'adreces d'interès i les adreces d'interès definides per al perfil actualment actiu:

Captura de pantalla de la pestanya «Adreces d'interès» del plasmoide
La pestanya adreces d'interès del plasmoide

Les comparticions marcades es poden muntar fent clic esquerre sobre l'adreça d'interès respectiva. Els grups d'adreces d'interès es poden manejar de la mateixa manera.

Per a editar o eliminar les adreces d'interès, podeu prémer el botó d'acció Edita que hi ha a la barra d'eines per obrir l'Editor de les adreces d'interès. Per a tornar al nivell superior s'utilitza el botó Enrere.

#### La pestanya Perfils

A la pàgina Perfils, es detallen tots els perfils definits. L'actualment actiu està marcat amb una etiqueta (actiu) annexada.

Captura de pantalla de la pestanya «Perfils» del plasmoide
La pestanya «Perfils» del plasmoide

Podeu activar un determinat perfil fent-hi clic.

Els perfils es poden gestionar mitjançant el diàleg de configuració.

#### La pestanya Configuració

Per a configurar el comportament del &smb4k;, podeu llançar el diàleg de configuració a la pàgina Configuració.

Captura de pantalla de la pestanya de configuració del plasmoide
La pestanya «Configuració» del plasmoide

No hauríeu d'obrir un diàleg de configuració a través de l'aplicació principal i el plasmoide al mateix temps, ja que poden interferir entre si.

### Adreces d'interès

#### Afegir adreces d'interès

Podeu afegir adreces d'interès a les comparticions preferides des de l'explorador del veïnatge de xarxa, la vista de les comparticions i el plasmoide. Als estris acoblats de la finestra principal, això es fa seleccionant una o múltiples comparticions i fent clic al botó d'acció Afegeix una adreça d'interès. Al plasmoide, feu clic a l'acció següent de l'adreça d'interès corresponent, es troba al costat del nom de l'element. Apareixerà un diàleg on podreu afegir una etiqueta i/o assignar un grup a l'adreça d'interès.

Captura de pantalla del diàleg per afegir adreces d'interès
El diàleg per afegir adreces d'interès

El fet d'afegir un grup pot ajudar a organitzar les adreces d'interès. Al menú Adreces d'interès, totes les adreces d'interès pertanyents a un grup estan ordenades en un submenú amb l'entrada del grup com a pare (vegeu a continuació).

L'etiqueta pot ser qualsevol text que descrigui la compartició. En cas de definir una etiqueta, es mostrarà al menú de les adreces d'interès en comptes de la ubicació, la qual és la manera predeterminada. Si voleu canviar aquest comportament, podeu fer-ho al diàleg de configuració.

#### Accedir i gestionar les adreces d'interès

A la finestra principal, es pot accedir a les adreces d'interès i gestionar-les a través del menú Adreces d'interès:

Captura de pantalla del menú emergent de les «Adreces d'interès»
El menú emergent de les «Adreces d'interès»

Al menú hi ha dos elements estàtics disponibles:

Edita les adreces d'interès

  Obre l'editor de les adreces d'interès. Aquesta acció restarà desactivada si no hi ha adreces d'interès.

&Ctrl; B Afegeix una adreça d'interès

  Afegeix adreces d'interès a les comparticions seleccionades. S'ha de seleccionar com a mínim una acció per habilitar aquesta acció.

Si no heu definit cap grup, hi ha un tercer element:

Munta totes les adreces d'interès

  Munta totes les adreces d'interès de nivell superior alhora. Estarà inhabilitada si totes les comparticions marcades com a adreces d'interès estan muntades.

Totes les altres entrades són submenús de grup o comparticions que no pertanyen a cap grup. Totes les entrades es llisten alfabèticament i les adreces d'interès poden aparèixer amb la seva ubicació o etiqueta descriptiva. En fer clic a una adreça d'interès, es muntarà la compartició respectiva. Si hi ha una compartició marcada com a adreça d'interès muntada al sistema, l'entrada a adreces d'interès restarà inhabilitada.

Per a cada grup hi ha un submenú. Conté totes les adreces d'interès pertanyents al grup i un element de menú Munta totes les adreces d'interès. Aquest últim es pot utilitzar per a muntar alhora totes les adreces d'interès que hi ha en aquest submenú.

A l'estri de la safata del sistema, hi ha un submenú Adreces d'interès idèntic excepte que falta l'entrada Afegeix una adreça d'interès. El plasmoide proporciona una pestanya Adreces d'interès on totes les adreces d'interès estaran ordenades d'una manera similar al del menú Adreces d'interès. Els grups d'adreces d'interès i les adreces d'interès es llisten a la vista. Les comparticions marcades com a adreces d'interès es poden muntar fent clic sobre l'entrada corresponent. A la barra d'eines hi ha dues accions: Endarrere i Edita. En fer clic a Endarrere, podeu tornar al nivell superior si heu entrat en una carpeta de grup. L'acció Edita obrirà l'editor de les adreces d'interès.

#### Editar les adreces d'interès

Les adreces d'interès es poden editar o eliminar mitjançant l'editor de les adreces d'interès. Es pot obrir fent clic a l'entrada Edita les adreces d'interès que hi ha al menú Adreces d'interès o a l'acció Edita que hi ha a la pestanya Adreces d'interès del plasmoide.

Captura de pantalla de l'editor de les adreces d'interès
Editor de les adreces d'interès

A la vista en arbre, les adreces d'interès s'ordenen segons els grups als quals pertanyen. Les adreces d'interès sense grup estan ubicades al nivell superior. Per a tornar a ordenar les adreces d'interès, la vista en arbre ofereix capacitats per arrossegar i deixar anar, de manera que podreu moure les adreces d'interès emprant el ratolí.

Si voleu editar una adreça d'interès, ho podreu fer seleccionant-la. L'etiqueta emmagatzemada, l'inici de la sessió, l'adreça IP i el nom del grup apareixeran als estris d'entrada i es faran editables. En la majoria dels casos, no cal que toqueu l'adreça IP i l'inici de la sessió, ja que el &smb4k; emmagatzema els valors correctes en el moment en què va marcar com a adreça d'interès la compartició. Tanmateix, si el servidor té una adreça IP diferent (&pex;, perquè el DHCP s'utilitza a la vostra xarxa local) o el vostre nom d'usuari ha canviat, aquestes s'hauran d'ajustar. Amb l'etiqueta podeu donar a cada adreça d'interès una descripció personalitzada. S'utilitzarà per a mostrar-la en lloc de la ubicació, però això es pot canviar al diàleg de configuració. Per acabar, l'entrada del grup, ajuda a organitzar les vostres adreces d'interès. Sobretot si utilitzeu, &pex;, el bloc de notes a casa i a la feina, i no voleu utilitzar perfils, pot ser una bona idea crear dos grups «Casa» i «Feina», i desar les adreces d'interès en conseqüència.

La vista en arbre també ofereix un menú emergent que conté les tres accions següents. Es pot utilitzar per afegir o eliminar grups i/o adreces d'interès.

Captura de pantalla del menú emergent de l'editor de les adreces d'interès
El menú emergent de l'editor de les adreces d'interès

Afegeix un grup

  Afegeix un grup d'adreces d'interès. Després de crear un grup, podreu moure-hi les adreces d'interès.

Elimina

  Elimina una adreça d'interès o grup seleccionat. En el cas d'un grup, també s'eliminaran totes les adreces d'interès emmagatzemades en aquest grup.

Neteja

  Elimina totes les adreces d'interès des de la vista en arbre, inclosos tots els grups.

Després d'haver finalitzat l'edició, es poden cometre els canvis fent clic al botó D'acord.

### Perfils

El &smb4k; ofereix l'ús de diferents perfils. Estan destinats a un millor maneig dels diferents veïnatges de la xarxa, &pex;, si esteu utilitzant el portàtil a casa i a la feina.

Per omissió, l'ús de diferents perfils està inhabilitat i s'utilitza un perfil predeterminat: un perfil per a tot. La majoria dels usuaris no hauran de canviar res, perquè el comportament predeterminat compleix completament amb les seves necessitats. Tanmateix, per a alguns usuaris, aquesta característica pot ser molt útil.

#### Habilitar i gestionar els perfils

L'ús de diferents perfils es pot habilitar al diàleg de configuració. El primer perfil de la llista, el més probable és que sigui el perfil de Casa, marcat com el perfil actiu. També podeu habilitar l'assistent per a la migració de perfils.

Hi ha dos perfils predefinits, Casa i Feina, però podeu definir tants perfils com vulgueu. Un perfil nou serà afegit introduint el seu nom a la línia d'edició a la pàgina de configuració dels Perfils i després fent clic a Afegeix.

Captura de pantalla de la pàgina de configuració «Perfils» (afegir un perfil)
Pàgina de configuració «Perfils» (afegir un perfil)

Si voleu canviar el nom d'un perfil, feu-hi clic i editeu la línia d'edició del nom. En fer clic a Afegeix s'actualitzarà el nom a la vista de llista. Tots els ajustaments emmagatzemats es migraran sense problemes (sense l'ús de l'assistent per a la migració). Es pot eliminar un perfil seleccionant-lo a la vista de llista i fent clic a Elimina. També hi ha la possibilitat de canviar l'ordre dels perfils amb els botons Mou amunt i Mou avall.

En cas que hàgiu habilitat l'ús de l'assistent per a la migració, sempre es llançarà quan elimineu un perfil o quan habiliteu/inhabiliteu l'ús de perfils. Proporciona la possibilitat de migrar tots els ajustaments rellevants

- d'un perfil que s'ha d'eliminar a un altre

- del perfil predeterminat a un altre perfil específic

- de tots els perfils torna al perfil predeterminat

La següent captura de pantalla mostra, de manera exemplar, l'assistent per a la migració de perfils després d'habilitar l'ús dels perfils:

Captura de pantalla de l'assistent per a la migració de perfils
Assistent per a la migració de perfils

Sota el perfil antic Perfil antic (el <Perfil predeterminat> en aquest cas). Sota Perfil nou, podeu triar el perfil on s'hauran de migrar els ajustaments des d'un menú desplegable. Estarà preseleccionat el primer perfil de la llista. En fer clic al botó D'acord es migraran els ajustaments, fent clic a Cancel·la es cancel·larà l'acció.

Per a utilitzar l'assistent per a la migració quan habiliteu l'ús dels perfils per primera vegada, haureu d'habilitar el seu ús alhora que habiliteu l'ús dels perfils.

#### Activar un perfil

Per omissió, el primer perfil de la llista estarà activat quan habiliteu l'ús dels perfils. El perfil actiu es podrà canviar al menú Perfils de la finestra principal o a l'estri de la safata del sistema o a la pàgina Perfils del plasmoide.

Quan s'activa un perfil, succeeixen diverses coses:

- Totes les comparticions muntades es desmuntaran i estarà programat tornar-les a muntar.

- Es tornaran a muntar totes les comparticions que s'havien muntat prèviament sota el perfil activat.

- Les adreces d'interès d'aquest perfil seran carregades.

- Les opcions personalitzades d'aquest perfil seran carregades.

Per tant, no us sorprengueu quan les coses canviïn quan hàgiu seleccionat un perfil diferent...

### Notificacions

#### Comportament per omissió

Els esdeveniments normals com muntar i desmuntar una compartició compartida, així com els avisos i errors es notificaran a l'usuari mitjançant les notificacions del sistema. Per omissió, quan es notifica a l'usuari sobre un esdeveniment normal, apareixerà una notificació silenciosa. Amb els avisos i errors també es reproduirà un so. La captura de pantalla següent mostra la notificació que apareix després del muntatge d'una compartició.

Captura de pantalla de la notificació després de muntar una compartició
Notificació després de muntar una compartició

El comportament predeterminat de cada notificació es pot canviar mitjançant l'&systemsettings;.

#### Gestionar les notificacions

Les notificacions es poden gestionar a través de l'&systemsettings;. Per a modificar el comportament d'una notificació, navegueu a la pàgina Notificacions. Sota Esdeveniment d'origen i des del menú desplegable seleccioneu l'entrada Explorador avançat del veïnatge de xarxa:

Captura de pantalla del mòdul notificacions de l'&systemsettings;
Mòdul notificacions de l'&systemsettings;

Totes les notificacions disponibles es mostraran a la vista de llista i es podran editar, habilitar i inhabilitar segons el vostre gust.

### Observacions especials

#### Problemes navegant pel veïnatge de xarxa amb el &Samba; 4.7 i superiors

Des de la versió 2.9.71, el &smb4k; està utilitzant la biblioteca del client de &Samba; (libsmbclient) per a explorar i cercar el veïnatge de la xarxa i imprimir els fitxers. Amb el &Samba; versió 4.7, la versió del protocol predeterminat ha estat establerta a SMB3 per l'equip de &Samba;. Malauradament, de moment la biblioteca del client de &Samba; no la pot gestionar correctament i la navegació pel veïnatge de la xarxa fallarà. Per aquest motiu, els usuaris de Samba 4.7 i superiors, necessiten afegir el següent ajustament a la secció [global] del fitxer `smb.conf` per a forçar al &Samba; que utilitzi SMB1 (NT1) i, per tant, solucionar la navegació del veïnatge de la xarxa:

    [global]
    ...
    client max protocol = NT1
    ...

Si necessiteu ajuda, podeu consultar la secció User Documentation al wiki de Samba per obtenir més informació.

#### Denegar l'escalada de privilegis

En el cas que fallin les accions de muntatge i desmuntatge (probablement amb un missatge AuthorizationDeniedError), possiblement haureu d'ajustar la configuració de polkit-1: Afegiu un fitxer, &pex;, `10-mounthelper.rules`, al directori `$PREFIX/etc/polkit-1/rules.d/` amb el següent contingut:

    polkit.addRule(function(action, subject) {
            if (action.id == "org.kde.smb4k.mounthelper.mount" &&
                subject.isInGroup("roda")) {
                    return polkit.Result.YES;
            }
    });

    polkit.addRule(function(action, subject) {
            if (action.id == "org.kde.smb4k.mounthelper.unmount" &&
                subject.isInGroup("wheel")) {
                    return polkit.Result.YES;
            }
    });

Això permet a tots els usuaris en el grup roda d'Unix, executin l'acció de muntar i desmuntar. Podeu ajustar el grup d'usuaris autoritzats a qualsevol grup que necessiteu (&pex;, sudo o operador).

#### Problemes de muntatge sota BSD

Si es munten comparticions protegides per contrasenya des d'un servidor de &Samba; o de &Windows; falla, això es pot deure al fet que mount_smbfs 8 només utilitza l'autenticació NTLMv1 i el servidor no l'admet. Per arranjar el muntatge d'un servidor de &Samba;, podeu afegir la següent entrada a la secció [global] del fitxer `smb.conf` del servidor:

    [global]
    ...
    ntlm auth = yes
    ...

Per a solucionar aquest problema per a un servidor de &Windows;, poseu-vos en contacte amb l'administrador del sistema i digui-li que l'autenticació NTLMv1 hauria d'estar activada (si és possible).

#### Altres entorns d'escriptori que el &plasma;

Quan s'utilitza un entorn d'escriptori diferent que el &plasma;, &Qt; i &kf5;, pot ser que les aplicacions no tinguin icones. En aquest cas, és possible que vulgueu instal·lar l'aplicació qt5ct (el codi font es pot obtenir aquí). Per utilitzar qt5ct amb el vostre entorn d'escriptori, afegiu la següent línia al vostre fitxer `~/.xinitrc` o `~/.profile`:

    export QT_QPA_PLATFORMTHEME=qt5ct

Sota NetBSD, qt5ct podria queixar-se que falta un fitxer de biblioteca compartida com `libfreetype.so.17` o `libGL.so.2` i refusarà l'inici. Per a solucionar aquest problema, creeu el fitxer `/etc/ld.so.conf` i afegiu-hi el camí `/usr/X11R7/lib`.

## Configurar el &smb4k;

Aquesta secció descriu els ajustaments que estan disponibles per a configurar el &smb4k;. Per obrir el diàleg de configuració, heu de fer clic a l'element de menú Configura el &smb4k;....

### Interfície d'usuari

Amb les opcions ubicades aquí, podreu canviar l'aparença i el comportament de diversos diàlegs i estris. Tingueu en compte que si voleu canviar l'aparença de la finestra principal, trobareu opcions addicionals a Arranjament a la barra de menús.

Captura de pantalla de la pestanya de configuració «Interfície d'usuari»
La pestanya de configuració «Interfície d'usuari»

#### La finestra principal

Orientació de les pestanyes

  Definiu la ubicació de les pestanyes si els estris per acoblar a la finestra principal estan ordenats a les pestanyes. Es poden triar els següents valors:

  Dalt

    Les pestanyes estaran situades al costat superior.

  Baix

    Les pestanyes estaran situades al costat inferior.

  Esquerra

    Les pestanyes estaran situades al costat esquerra.

  Dreta

    Les pestanyes estaran situades al costat dret.

  Omissió: Baix

Mostra una etiqueta personalitzada d'adreça d'interès si està disponible

  Mostra la descripció personalitzada (etiqueta) de l'adreça d'interès. Es pot definir a l'editor de les adreces d'interès.

  Omissió: seleccionada

#### Veïnatge de xarxa

Expandeix automàticament els dominis i servidors

  Expandeix automàticament els elements de domini i el servidor quan s'afegeix o s'actualitza una llista d'elements de xarxa associats (membres de domini o comparticions). Tingueu en compte que un element de domini o servidor sempre s'expandirà quan l'executeu.

  Omissió: seleccionada

Mostra el tipus de compartició

  El tipus de les comparticions que es mostren (&pex;, disc, impressora o IPC).

  Omissió: seleccionada

Mostra l'adreça IP del servidor

  Mostra l'adreça IP dels servidors remots.

  Omissió: seleccionada

Mostra el comentari

  Es mostrarà el comentari d'un servidor o compartició remota.

  Omissió: seleccionada

Mostra els consells d'eina per als elements de la xarxa

  Es mostrarà un consell d'eina quan moveu el punter del ratolí per sobre d'un element a l'explorador del veïnatge de xarxa. Contindrà informació sobre l'element de xarxa, tal com el grup de treball o el nom de domini, el nom del servidor, el comentari, el tipus, i &etc;

  Omissió: seleccionada

#### La vista de les comparticions

Mode de vista per a la vista de les comparticions

  Defineix el mode de vista per a la vista de les comparticions.

  Estan definits els següents modes:

  Vista d'icones

    El mode vista d'icones

  Vista de llista

    El mode vista de llista

  Omissió: Vista d'icones

Mostra els consells d'eina per a les comparticions muntades

  Es mostrarà un consell d'eina si moveu el punter del ratolí per sobre d'un element a la vista de les comparticions. Contindrà informació sobre la compartició muntada, tal com el nom de la compartició, l'adreça UNC, el punt de muntatge, el propietari i el grup, l'inici de la sessió (per al sistema de fitxers &CIFS;, només per a &Linux;), l'ús del disc, &etc;

  Omissió: seleccionada

### Xarxa

Les opcions ubicades aquí influeixen en la comunicació de la xarxa. Podeu modificar el comportament de la biblioteca libsmbclient subjacent a la pestanya Samba i habilitar les característiques d'activació per LAN a la pestanya Activació per LAN (Wake-On-LAN).

Captura de pantalla de la pestanya de configuració «Xarxa»
La pestanya de configuració «Xarxa»

#### Samba

##### Ajustaments bàsics

Nom del NetBIOS

  Estableix el nom de NetBIOS del vostre ordinador. El quadre de text ja hauria d'estar emplenat amb la informació que es troba al fitxer de configuració `smb.conf` o amb el nom de la màquina del vostre ordinador. En circumstàncies normals no hi haurà necessitat de canviar res.

  Omissió: nom de NetBIOS definit al `smb.conf` o el nom de la màquina

Domini

  Estableix el nom del domini/grup de treball on es troba el vostre ordinador. El quadre de text ja estarà omplert amb la informació que es troba al fitxer de configuració `smb.conf`. En circumstàncies normals no hi haurà necessitat de canviar res.

  Omissió: nom de domini definit al `smb.conf`

Port SMB

  Si habiliteu aquest ajustament, s'establirà el número del port remot SMB per a comunicar amb un amfitrió remot amb el valor definit en el botó de selecció de valors. Sota BSD, aquest també serà el port que s'utilitzarà per a muntar.

  A menys que estigueu utilitzant un tallafoc o tingueu un ajustament de xarxa personalitzat, no caldrà canviar res.

  Omissió: 139

Aquest ordinador es troba en un veïnatge de xarxa gran

  A la configuració predeterminada, es consultarà a tots els exploradors mestres disponibles quan es compila la llista d'exploració. En els veïnatges de la xarxa grans això pot trigar molt. Si habiliteu aquesta opció, es restringirà la consulta als tres exploradors principals.

  Omissió: no seleccionada

##### Autenticació

Els exploradors mestres requereixen autenticació

  Si els exploradors mestres del grup de treball requereixen autenticació per a retornar la llista d'exploració, haureu de marcar aquest botó. Aquest podria ser el cas, per exemple, amb alguns dispositius NAS. Aquest ajustament rarament és necessari i fins i tot pot provocar que un explorador mestre retorni una llista d'exploració buida.

  Omissió: no seleccionada

Usa Kerberos per a l'autenticació

  Utilitza Kerberos per a l'autenticació en un entorn d'Active Directory.

  Omissió: no seleccionada

Usa la «ccache» del Winbind per a l'autenticació

  Intenta utilitzar les credencials emmagatzemades a la memòria cau per Winbind.

  Omissió: no seleccionada

##### Seguretat

Nivell d'encriptatge

  Estableix el nivell d'encriptatge que s'utilitza per a crear les connexions. Podeu triar els següents ajustaments:

  Cap

    No s'utilitza l'encriptatge.

  Sol·licitat

    Es requereix l'encriptatge.

  Requerit

    L'encriptatge és obligatori.

  Omissió: Cap

##### Comportament

Detecta les comparticions d'impressora

  Es detectaran les comparticions d'impressora.

  Omissió: seleccionada

Detecta les comparticions ocultes

  Es detectaran les comparticions ocultes. Les comparticions ocultes acaben amb un signe $, &pex;, Musik$ o IPC$.

  Omissió: seleccionada

Vista prèvia dels fitxers i directoris ocults

  Mostra tots els fitxers i directoris, inclosos els ocults quan obriu el contingut d'una compartició al diàleg de la vista prèvia.

  Omissió: no seleccionada

#### Activació per LAN (Wake-On-LAN)

Per a poder utilitzar la capacitat Wake-On-LAN del &smb4k;, haureu d'habilitar l'ajustament en aquesta secció. Els servidors que s'hagin de despertar, s'hauran de definir mitjançant el diàleg d'opcions personalitzades.

Activa les funcionalitats «Wake-On-LAN»

  Habilita les característiques Wake-on-LAN. El «Wake-on-LAN» (WOL) és un estàndard de xarxa ethernet d'ordinadors que permet engegar o despertar un ordinador amb un missatge de xarxa. El &smb4k; utilitza un paquet màgic enviat mitjançant un sòcol UDP per a despertar servidors remots. Si voleu disposar dels avantatges de la funcionalitat «Wake-On-LAN» cal activar aquesta opció.

  Omissió: no seleccionada

Temps d'espera

  Aquest és el temps d'espera en segons entre l'enviament dels paquets màgics «Wake-On-LAN» i l'escaneig del veïnatge de xarxa o del muntatge d'una compartició.

  Omissió: 5 s

### Muntatge

Aquesta pàgina de configuració conté tots els ajustaments relatius al muntatge de les comparticions. Els ajustaments que apareixen aquí dependran del sistema operatiu que empreu.

Captura de pantalla de la pàgina de configuració «Muntatge»
La pàgina de configuració «Muntatge»

#### Ajustaments bàsics

Els ajustaments en aquesta pestanya són els mateixos per a tots els sistemes operatius admesos.

##### Directoris

Prefix de muntatge

  Aquesta és la carpeta base (prefix de muntatge) on el &smb4k; muntarà les comparticions remotes. Es pot canviar utilitzant l'&URL; sol·licitant (feu clic al botó amb la icona de carpeta) o introduint directament el camí nou al quadre de text. Es reconeixen les variables de camí com `$HOME`.

  Omissió: `$HOME/smb4k/`

Obliga que els subdirectoris generats estiguin en minúscules

  Tots els subdirectoris creats pel &smb4k; per sota del prefix de muntatge estaran en lletra minúscula.

  Omissió: no seleccionada

##### Comportament

Torna a muntar les comparticions

  Torna a muntar totes les vostres comparticions que estaven muntades quan vàreu sortir del programa o canviar el perfil. Si un dels muntatges falla, el &smb4k; ho reintentarà la pròxima vegada que s'iniciï. S'ignoraran les comparticions que pertanyin a altres usuaris.

  Aquest ajustament no afecta el remuntatge automàtic de les comparticions quan l'ordinador es desperta des de l'estat de son.

  Omissió: no seleccionada

Nombre d'intents de remuntatge

  Estableix el nombre d'intents que es faran per tornar a muntar les comparticions abans que el &smb4k; desisteixi.

  Omissió: 1

Interval entre els intents de remuntatge

  Estableix el temps d'espera entre els intents per a tornar a muntar les comparticions.

  Omissió: 5 min

Desmunta totes les comparticions personals en sortir

  Desmunta totes les comparticions que us pertanyen quan el programa acaba. S'ignoraran les comparticions que pertanyin a altres usuaris.

  Omissió: no seleccionada

Força el desmuntatge de les comparticions inaccessibles

  Força el desmuntatge de comparticions inaccessibles (només per a &Linux;). En cas d'una compartició inaccessible, es porta a terme un desmuntatge fluix. Abans de portar a terme el desmuntatge real, es mostrarà un diàleg d'avís sol·licitant l'aprovació del desmuntatge.

  Omissió: no seleccionada

Permet el desmuntatge de les comparticions que són propietat d'altres usuaris

  Aquesta opció permet desmuntar les comparticions que hagin estat muntades pels altres usuaris.

  UTILITZAR AMB EXTREMA PRECAUCIÓ!

  Omissió: no seleccionada

Detecta totes les comparticions que hi ha muntades al sistema

  No només veurà les comparticions que s'han muntat i que us pertanyen, sinó també totes les altres muntades que utilitzin el sistema de fitxers SMBFS (BSD) i &CIFS; (&Linux;) que hi ha al sistema.

  Omissió: no seleccionada

#### Ajustaments comuns del muntatge (només per a &Linux;)

La pestanya Ajustaments comuns del muntatge només està disponible a &Linux;. Els ajustaments presents a BSD es poden trobar a la secció Ajustaments del muntatge (només per a BSD).

##### Opcions comunes

Accés d'escriptura

  Aquí podeu determinar si les comparticions s'han de muntar de manera predeterminada amb lectura-escriptura o només amb lectura. Aquesta opció és independent de la màscara de fitxers i dels ajustaments per a la màscara de carpeta anterior.

  Omissió: lectura-escriptura

Joc de caràcters del client

  Estableix el joc de caràcters utilitzat a la banda del client (&ead;, el vostre ordinador).

  Omissió: per omissió

Port del sistema de fitxers

  Estableix el número de port del sistema de fitxers que utilitza mount.cifs 8 quan es munta una compartició remota. El número de port per omissió (445) hauria de funcionar per a tots els sistemes operatius moderns. Si experimenteu problemes, proveu establint el número de port a 139. Si els problemes només es produeixen amb alguns servidors, es recomana deixar aquesta opció intacta i utilitzar el diàleg Opcions personalitzades per a definir individualment els números de port per als servidors problemàtics.

  Aquesta opció només estarà disponible sota &Linux;. Sota BSD, el port per a muntar les comparticions s'estableix amb l'opció Port SMB.

  Omissió: 445

##### Admetre les ampliacions &CIFS; d'Unix

Tots o la majoria dels servidors admeten les ampliacions &CIFS; d'Unix

  La majoria de les versions de Samba admeten les ampliacions &CIFS; d'Unix o POSIX. Per a aquests servidors, algunes opcions no són necessàries, perquè els valors correctes es negocien durant el procés de muntatge. Per als altres servidors, és possible que vulgueu desmarcar aquestes opcions, de manera que es puguin passar al servidor els valors predefinits. Tingueu en compte que si l'ordinador està ubicat en un veïnatge de xarxa dominat per Windows amb només alguns servidors de Samba, podeu desmarcar aquesta opció amb seguretat i definir opcions personalitzades per als servidors de Samba.

  Omissió: no seleccionada

ID de l'usuari

  Estableix el propietari dels fitxers i directoris en el sistema de fitxers. Per omissió, s'utilitza el vostre UID. Per a canviar-lo, premeu el botó de cerca i seleccioneu-ne un des del menú desplegable.

  Omissió: el vostre UID

ID del grup

  Estableix el grup dels fitxers i directoris en el sistema de fitxers. Per omissió, s'utilitza el vostre GID. Per a canviar-lo, premeu el botó de cerca i seleccioneu-ne un des del menú desplegable.

  Omissió: el vostre GID

Mode del fitxer

  Estableix els permisos que s'aplicaran als fitxers. El valor es dóna en octal i haurà de tenir 4 dígits. Per obtenir més informació sobre el mode fitxer (file_mode), haureu de llegir les pàgines de manual mount 8 i umask 2.

  Omissió: 0755

Mode directori

  Estableix els permisos que s'aplicaran als directoris. El valor es dóna en octal i haurà de tenir 4 dígits. Per obtenir més informació sobre el mode directori (dir_mode), haureu de llegir les pàgines de manual mount 8 i umask 2.

  Omissió: 0755

#### Ajustaments avançats del muntatge (només per a &Linux;)

La pestanya Ajustaments avançats del muntatge només està disponible a &Linux;. Els ajustaments presents a BSD es poden trobar a la secció Ajustaments del muntatge (només per a BSD).

La majoria de les opcions que podeu definir aquí requereixen el nucli &Linux; 2.6.15 o posterior per a funcionar.

Assigna definitivament l'UID

  Demana al client (&ead;, a la vostra banda) que ignori qualsevol ID d'usuari (UID) proporcionat pel servidor per als fitxers i directoris, i que assigni sempre el propietari al valor de l'UID transmès.

  Omissió: no seleccionada

Assigna definitivament el GID

  Demana al client (&ead;, a la vostra banda) que ignori qualsevol ID de grup (GID) proporcionat pel servidor per als fitxers i directoris, i que assigni sempre el propietari al valor del GID transmès.

  Omissió: no seleccionada

Fes les comprovacions dels permisos

  El client comprovarà si té l'UID i el GID correcte per a manipular els fitxers i directoris en la compartició. Això es fa a més de la comprovació normal de l'ACL sobre la màquina de destinació, el qual és realitzat pel programari del servidor. És possible que vulgueu desactivar aquesta característica, si el/s servidor/s admeten les extensions &CIFS; d'Unix i, per tant, no podeu accedir a la compartició.

  Omissió: seleccionada

Intenta establir l'UID i el GID

  Si les extensions &CIFS; d'Unix es negocien amb el servidor, la banda del client intentarà establir els UID i GID efectius del procés local sobre els fitxers, directoris i dispositius creats recentment. Si aquesta característica està desactivada, s'utilitzaran els identificadors UID i GID definits per a la compartició. Es recomana llegir la pàgina de manual mount.cifs 8 abans de canviar aquest ajustament.

  Omissió: no seleccionada

Usa els números de node-i del servidor

  Utilitza els números dels nodes-i (identificadors de fitxer persistents únics) retornats pel servidor en lloc de generar automàticament els nombres temporals del node-i a la banda del client. Aquest paràmetre no tindrà cap efecte si el servidor no admet retornar els números de node-i o similar. Es recomana llegir la pàgina de manual mount.cifs 8 abans de canviar aquest ajustament.

  Omissió: seleccionada

Tradueix els caràcters reservats

  Tradueix sis dels set caràcters reservats (no la barra inversa, però inclou els dos punts, signe d'interrogació, canonada, asterisc, els caràcters més que i menys que) a l'interval de remapatge (per sobre de 0xF000), el qual també permet que el client reconegui els fitxers creats amb aquests caràcters per l'emulació POSIX de &Windows;. Això també pot ser útil quan es munta a la majoria de versions de Samba. Això no tindrà cap efecte si el servidor no admet Unicode.

  Omissió: no seleccionada

No usis el bloqueig

  No utilitza el bloqueig. No inicia el «lockd».

  Omissió: no seleccionada

Versió del protocol SMB

  Defineix quina versió del protocol SMB s'utilitzarà.

  Es permeten els següents valors:

  1.0 (Protocol &CIFS;/SMBv1 clàssic)

    S'utilitzarà l'argument `vers=1.0` de la línia d'ordres. Això farà que mount.cifs 8 utilitzi el protocol &CIFS;/SMBv1 clàssic.

  2.0 (Windows Vista SP1/Windows Server 2008)

    S'utilitzarà l'argument `vers=2.0` de la línia d'ordres. Això farà que mount.cifs 8 utilitzi el protocol SMBv2.002. Aquest es va introduir inicialment en el Windows Vista Service Pack 1 i el Windows Server 2008.

    Tingueu en compte que la versió inicial del Windows Vista parlava un dialecte lleugerament diferent (2.000) que no està admès.

  2.1 (Windows 7/Windows Server 2008R2)

    S'utilitzarà l'argument `vers=2.1` de la línia d'ordres. Això farà que mount.cifs 8 utilitzi el protocol SMBv2.1 que es va introduir inicialment en el Windows 7 el Windows Server 2008R2 de Microsoft.

  3.0 (Windows 8/Windows Server 2012)

    S'utilitzarà l'argument `vers=3.0` de la línia d'ordres. Això farà que mount.cifs 8 utilitzi el protocol SMBv3.0 que es va introduir inicialment en el Windows 8 el Windows Server 2012 de Microsoft.

  3.1.1 (Windows Server 2016)

    S'utilitzarà l'argument `vers=3.1.1` o `vers=3.11` de la línia d'ordres. Això farà que mount.cifs 8 utilitzi el protocol SMBv3.1.1 que es va introduir inicialment en el Windows Server 2016 de Microsoft.

  Omissió: 3.0 (Windows 8/Windows Server 2016)

Mode de la memòria cau

  Defineix com es gestionen les sol·licituds de lectura i escriptura. En cas que trieu no desar les dades dels fitxers a la memòria cau, el client mai utilitzarà la memòria cau per a les lectures i escriptures normals. Sempre accedirà directament al servidor per a satisfer una sol·licitud de lectura o escriptura. Si trieu seguir estrictament el protocol &CIFS;/SMB2, la memòria cau només serà confiable si el client ha establert un bloqueig d'operació («oplock»). Si el client no ha establert cap bloqueig d'operació, llavors el client ometrà la memòria cau i accedirà directament al servidor per a la sol·licitud de lectura o escriptura. Triant permetre una semàntica més laxa de la memòria cau, a vegades pot proporcionar un rendiment millor a canvi de la coherència de la memòria cau. Aquesta opció pot provocar corrupció de les dades, si diversos clients accedeixen al mateix conjunt de fitxers en el servidor al mateix temps. Per això, es recomana el mode estricte de la memòria cau.

  Es permeten els següents valors:

  No desis a la memòria cau les dades dels fitxers

    S'utilitzarà l'argument `cache=none` de la línia d'ordres. Això farà que mount.cifs 8 no emmagatzemi a la memòria cau les dades del fitxer.

  Segueix estrictament el protocol &CIFS;/SMB2

    S'utilitzarà l'argument `cache=strict` de la línia d'ordres. Això farà que mount.cifs 8 segueixi el protocol &CIFS;/SMB2 de manera estricta.

  Permet una semàntica més laxa de la memòria cau

    S'utilitzarà l'argument `cache=loose` de la línia d'ordres. Això farà que mount.cifs 8 permeti una semàntica més laxa de la memòria cau.

  Omissió: Segueix estrictament el protocol &CIFS;/SMB2

Mode de seguretat

  Mode de seguretat. Per a poder utilitzar aquesta opció, es requereix el mòdul 1.40 o superior del nucli &CIFS;.

  Els valors permesos són:

  Connecta com a usuari nul (sense nom)

    S'utilitzarà l'argument `sec=none` de la línia d'ordres. Això farà que mount.cifs 8 intenti connectar com a un usuari nul (sense nom).

  Autenticació Kerberos 5

    S'utilitzarà l'argument `sec=krb5` de la línia d'ordres. Això farà que mount.cifs 8 utilitzi l'autenticació del Kerberos versió 5.

  Autenticació Kerberos 5 i signatura dels paquets

    S'utilitzarà l'argument `sec=krb5i` de la línia d'ordres. Això farà que mount.cifs 8 utilitzi l'autenticació del Kerberos versió 5 i que forci la signatura dels paquets.

  Protocol NTLM

    S'utilitzarà l'argument `sec=ntlm` de la línia d'ordres. Això farà que mount.cifs 8 utilitzi el resum «hash» de la contrasenya NTLM. Fins al nucli &Linux; versió 3.8, aquest és l'ajustament predeterminat.

  Protocol NTLM i signatura dels paquets

    S'utilitzarà l'argument `sec=ntlmi` de la línia d'ordres. Això farà que mount.cifs 8 utilitzi el resum «hash» de la contrasenya NTLM i que forci la signatura dels paquets.

  Protocol NTLMv2

    S'utilitzarà l'argument `sec=ntlmv2` de la línia d'ordres. Això farà que mount.cifs 8 utilitzi el resum «hash» de la contrasenya NTLMv2.

  Protocol NTLMv2 i signatura dels paquets

    S'utilitzarà l'argument `sec=ntlmv2i` de la línia d'ordres. Això farà que mount.cifs 8 utilitzi el resum «hash» de la contrasenya NTLMv2 i que forci la signatura dels paquets.

  Protocol NTLMSSP

    S'utilitzarà l'argument `sec=ntlmssp` de la línia d'ordres. Això farà que mount.cifs 8 utilitzi el resum «hash» encapsulat de la contrasenya NTLMv2 en un missatge NTLMSSP en brut. Des del nucli &Linux; versió 3.8, aquest és l'ajustament predeterminat.

  Protocol NTLMSSP i signatura de paquets

    S'utilitzarà l'argument `sec=ntlmssp` de la línia d'ordres. Això farà que mount.cifs 8 utilitzi el resum «hash» encapsulat de la contrasenya NTLMv2 en un missatge NTLMSSP en brut i que forci la signatura dels paquets.

  Omissió: Protocol NTLMSSP

Opcions addicionals

  Definiu opcions addicionals per utilitzar-les amb mount.cifs 8. En fer clic al botó d'edició a la dreta de la línia d'edició, s'obrirà un diàleg d'entrada on les opcions s'hauran de proporcionar en una llista separada per comes. Després, feu clic a D'acord al diàleg d'entrada, les opcions seran comprovades contra una llista blanca. Totes les entrades vàlides seran acceptades i introduïdes a la línia d'edició.

  Omissió: buida

#### Ajustaments del muntatge (només per a BSD)

La pestanya Ajustaments de muntatge només està disponible a FreeBSD, NetBSD i DragonFly BSD. Els ajustaments presents a &Linux; es poden trobar a les seccions Ajustaments comuns del muntatge (només per a &Linux;) i Ajustaments avançats del muntatge (només per a &Linux;).

##### Opcions comunes

ID de l'usuari

  Estableix el propietari dels fitxers i directoris en el sistema de fitxers. Per omissió, s'utilitza el vostre UID. Per a canviar-lo, premeu el botó de cerca i seleccioneu-ne un des del menú desplegable.

  Omissió: el vostre UID

ID del grup

  Estableix el grup dels fitxers i directoris en el sistema de fitxers. Per omissió, s'utilitza el vostre GID. Per a canviar-lo, premeu el botó de cerca i seleccioneu-ne un des del menú desplegable.

  Omissió: el vostre GID

Mode del fitxer

  Estableix els permisos que s'aplicaran als fitxers. El valor es dóna en octal i haurà de tenir 4 dígits. Per obtenir més informació sobre el mode fitxer, haureu de llegir les pàgines de manual mount_smbfs 8 i umask 2.

  Omissió: 0755

Mode directori

  Estableix els permisos que s'aplicaran als directoris. El valor es dóna en octal i haurà de tenir 4 dígits. Per obtenir més informació sobre el mode directori (dir_mode), haureu de llegir les pàgines de manual mount_smbfs 8 i umask 2.

  Omissió: 0755

##### Jocs de caràcters

Usa els jocs de caràcters

  Utilitza el joc de caràcters especificat pel servidor o localment (vegeu a continuació).

  Omissió: no seleccionada

Joc de caràcters del client

  Utilitza el joc de caràcters especificat localment.

  Omissió: Per defecte

Joc de caràcters del servidor

  Utilitza el joc de caràcters especificat pel servidor.

  Omissió: Per defecte

### Autenticació

Aquí podreu canviar els ajustaments que afecten l'autenticació.

Captura de pantalla de la pàgina de configuració «Autenticació»
La pàgina de configuració «Autenticació»

#### Arranjament

Desa els inicis de sessió en una cartera

  Els noms d'inici de sessió i les contrasenyes s'emmagatzemen en una subcarpeta anomenada `Smb4K` de la cartera de la xarxa actual (per omissió: «kdewallet»). L'avantatge d'aquest mètode és que les dades d'autenticació s'emmagatzemen permanentment i estan encriptades al disc dur. Només haureu de proporcionar-la una vegada i la pròxima vegada que sigui necessària, el &smb4k; la llegirà a la cartera. Si desmarqueu aquesta opció, les dades d'autenticació no s'emmagatzemaran.

  Omissió: seleccionada

Usa un inici de sessió predeterminat

  El nom d'usuari predeterminat s'utilitza per defecte per autenticar-se als servidors del veïnatge de xarxa. Si habiliteu aquesta característica, apareixerà un diàleg de contrasenya, on podreu proporcionar la informació predeterminada per a l'inici de la sessió.

  Captura de pantalla del diàleg d'entrada per a l'inici de la sessió predeterminat
  El diàleg d'entrada per a l'inici de la sessió predeterminat

  Haureu d'omplir com a mínim el nom d'usuari. El fet de deixar buida la contrasenya està admès.

  Omissió: no seleccionada

#### Entrades de la cartera

En aquest editor podreu modificar o eliminar les entrades de la cartera existents. Abans de poder-les editar, haureu de carregar-les des de la cartera prement el botó Carrega. La llista de les entrades apareixerà a la vista de llista de l'esquerra. Es pot editar una entrada seleccionant-la i marcant el botó Detalls de la dreta. Els detalls es mostraran i es poden modificar.

Es pot eliminar una entrada fent-hi clic dret i seleccionant l'element Elimina des del menú emergent. Totes les entrades de la cartera es poden eliminar alhora triant l'element Neteja la llista.

Un cop hàgiu finalitzat l'edició, es podran de cometre els canvis a la cartera prement Desa.

### Sincronitzar

Aquesta pàgina de configuració conté les opcions que influeixen en el comportament de l'ordre rsync 1, la qual s'utilitza per a sincronitzar les comparticions remotes amb les locals i viceversa. Només estarà disponible, si el rsync 1 està instal·lat al vostre sistema. Es recomana que llegiu la pàgina del manual abans d'utilitzar la característica de sincronització per primera vegada. Tanmateix, els ajustaments segurs estan predefinits. No es farà cap mal, si l'inicieu immediatament.

Captura de pantalla de la pàgina de configuració «Sincronització»
La pàgina de configuració «Sincronització»

#### Ajustaments bàsics

##### Destinació predeterminada

Prefix de sincronització

  Aquesta és la carpeta base sota la qual el &smb4k; emmagatzema les dades transferides utilitzant el rsync 1. Es pot canviar utilitzant l'&URL; sol·licitant (feu clic al botó amb la icona de la carpeta) o introduint directament el camí nou al quadre de text. Es reconeixen les variables de camí com $HOME.

  Per a cada compartició que sincronitzeu, es generarà un subdirectori nou sota aquest prefix. Si voleu sincronitzar els continguts d'una compartició a una carpeta diferent, podeu definir-la al diàleg de sincronització.

  Omissió: `$HOME/smb4k_sync/`

##### Comportament

Mode d'arxiu

  Opció: `-a`/`--archive`, el mateix que `-rlptgoD` (no `-H`)

  Alterna el mode de l'arxiu. Aquesta és una forma ràpida de dir que voleu recursivitat i conservar-ho gairebé tot. Tingueu en compte que `-a` no conservarà els enllaços durs, ja que trobar fitxers amb múltiples enllaços és costós. Haureu d'especificar per separat l'argument `-H`.

  Omissió: seleccionada

Recursiu en els subdirectoris

  Opció: `-r`/`--recursive`

  Recursiu en els subdirectoris.

  Omissió: seleccionada

Usa noms de camins relatius

  Opció: `-R`/`--relative`

  Utilitza noms de camí relatius. Això significa que els noms de camins complets especificats en la línia d'ordres s'enviaran al servidor en comptes de només les últimes parts dels noms de fitxer.

  Omissió: no seleccionada

No enviïs directoris implícits

  Opció: `--no-implied-dirs`

  Aquesta opció afectarà el comportament predeterminat de l'opció `--relative`. Quan s'especifiqui, els atributs dels directoris implicats des dels noms d'origen no s'inclouran a la transferència. Això significa que els corresponents camins dels elements al sistema de destinació no es modificaran si existeixen, i qualsevol directori implicat que manqui serà creat amb els atributs predeterminats. Això encara permet que aquests camins dels elements implicats tinguin grans diferències, com ara un enllaç simbòlic a una carpeta en una de les bandes de la transferència i amb una carpeta real a l'altra banda.

  Per a més informació, hauríeu de llegir la pàgina de manual.

  Omissió: no seleccionada

Transfereix els directoris sense recursivitat

  Opció: `-d`/`--dirs`

  Li indica a la banda de l'enviament que inclogui qualsevol directori que trobi. A diferència de `--recursive`, el contingut de les carpetes no serà copiat, a menys que el nom especificat de la carpeta sigui «.» o que finalitzi amb una barra inclinada (&pex;, «.», «dir/.», «dir/», &etc;) Sense aquesta opció o l'opció `--recursive`, el rsync 1 ometrà tots els directoris que trobi (i produirà un missatge en aquest sentit per a cadascun). Si especifiqueu ambdues opcions; `--dirs` i `--recursive`, tindrà precedència `--recursive`.

  Omissió: no seleccionada

##### Còpia de seguretat

Fes còpies de seguretat

  Opció: `-b`/`--backups`

  Amb aquesta opció, els fitxers de destinació preexistents es reanomenen mentre cada fitxer es transfereix o s'elimina. Es pot controlar a on va el fitxer de còpia de seguretat i quin (si cal) sufix s'afegeix utilitzant les opcions `--backup-dir=DIR` i `--suffix=SUFIX`.

  Tingueu en compte que si no especifiqueu `--backup-dir`, (1) l'opció `--omit-dir-times` estarà implicada i (2) si `--delete` també està en vigor (sense `--delete-excluded`), el rsync 1 afegirà una regla de filtratge de «protecció» per al sufix de la còpia de seguretat al final de totes les vostres exclusions existents (&pex;, `-f "P * ~"`). Això evitarà la supressió de fitxers de la còpia de seguretat. Tingueu en compte que si esteu subministrant les vostres pròpies regles de filtratge, és possible que hàgiu d'inserir manualment la vostra pròpia regla d'exclusió/protecció en un lloc més amunt a la llista, de manera que tingui una prioritat prou alta per a ser efectiva (&pex;, si les vostres regles especifiquen una inclusió/exclusió final amb «*», la regla d'afegiment automàtic mai no seria abastada).

  Omissió: no seleccionada

Sufix per a les còpies de seguretat

  Opció: `--suffix=SUFIX`

  Aquesta opció permet substituir el sufix predeterminat usat per a la còpia de seguretat amb l'opció `--backup`. El sufix predeterminat és ~ si no s'ha especificat `--backup-dir`, en cas contrari serà una cadena buida.

  Aquesta opció només estarà disponible si anteriorment heu marcat Fes còpies de seguretat.

  Omissió: no seleccionada; SUFIX: ~

Directori per a les còpies de seguretat

  Opció: `--backup-dir=DIR`

  En combinació amb l'opció `--backup`, això li indica al rsync que emmagatzemi totes les còpies de seguretat a la carpeta especificada. És molt útil per a les còpies de seguretat incrementals. També podeu especificar un sufix per a la còpia de seguretat amb l'opció `--suffix` (en cas contrari, els fitxers per als quals es crea la còpia de seguretat a la carpeta especificada conservaran els noms de fitxer originals).

  Aquesta opció només estarà disponible si anteriorment heu marcat Fes còpies de seguretat.

  Omissió: no seleccionada; DIR: `$HOME`

#### Gestionar els fitxers

##### General

Actualitza els fitxers

  Opció: `-u`/`--update`

  Això força que el rsync 1 ometi qualsevol fitxer que existeixi a la destinació i que tingui un temps de modificació més recent que el del fitxer d'origen. (Si un fitxer de destinació existent té un temps de modificació igual que el del fitxer d'origen, s'actualitzarà si les mides són diferents).

  Omissió: seleccionada

Actualitza els fitxers en el lloc

  Opció: `--inplace`

  Això farà que el rsync 1 no creï una nova còpia del fitxer i després el mourà al lloc. En comptes d'això, el rsync 1 sobreescriurà el fitxer existent, el qual significa que l'algoritme rsync no pot assolir la quantitat total de reducció de la xarxa que podria ser d'una altra manera. Una excepció a això és si combineu l'opció amb `--backup`, ja que el rsync 1 és prou intel·ligent per utilitzar el fitxer de còpia de seguretat com a fitxer base per a la transferència.

  Per a més informació, hauríeu de llegir la pàgina de manual.

  Omissió: no seleccionada

Gestiona eficientment els fitxers dispersos

  Opció: `-S`/`--sparse`

  Intenta gestionar els fitxers dispersos de forma eficient perquè pugueu prendre menys espai a la destinació. Entra en conflicte amb `--inplace` perquè no és possible sobreescriure les dades en un mode dispers.

  No utilitzeu aquesta opció quan la destinació sigui un sistema de fitxers «tmpfs» sobre &Solaris;. No sembla manejar correctament les cerques sobre regions nul·les i acaba corrompent els fitxers.

  Omissió: no seleccionada

Copia els fitxers sencers (sense l'algorisme del «rsync»)

  Opció: `-W`/`--whole-file`

  Amb aquesta opció, l'algoritme incremental del rsync 1 no s'utilitzarà i s'enviarà tot el fitxer. La transferència pot ser més ràpida si s'utilitza aquesta opció quan l'amplada de banda entre les màquines d'origen i destinació és superior a l'amplada de banda al disc (especialment quan el «disc» és en realitat un sistema de fitxers en xarxa). Aquest és el valor predeterminat quan l'origen i la destinació s'especifiquen com a camins locals.

  Omissió: no seleccionada

Actualitza només els fitxers que ja existeixen

  Opció: `--existing`/`--ignore-non-existing`

  Li indica al rsync 1 que ometi l'actualització dels fitxers que encara no existeixen a la destinació. Si aquesta opció es combina amb l'opció `--ignore-existing`, no s'actualitzarà cap fitxer (el qual pot ser útil si tot el que voleu fer és suprimir els fitxers que falten).

  Omissió: no seleccionada

Ignora els fitxers que ja existeixen

  Opció: `--ignore-existing`

  Li indica al rsync 1 que ometi l'actualització dels fitxers que ja existeixen a la destinació. Vegeu també `--ignore-non-existing`.

  Omissió: no seleccionada

##### Enllaços

Conserva els enllaços simbòlics

  Opció: `-l`/`--links`

  Copia els enllaços simbòlics com a enllaços simbòlics.

  Omissió: seleccionada

Transforma els enllaços simbòlics

  Opció: `-L`/`--copy-links`

  Quan es trobin enllaços simbòlics, es copiarà l'element al qual apunten, en comptes de l'enllaç simbòlic.

  Omissió: no seleccionada

Transforma els enllaços simbòlics insegurs

  Opció: `--copy-unsafe-links`

  Només transforma els enllaços simbòlics «insegurs». Això significa que si es troba un enllaç simbòlic que està apuntant fora de l'arbre copiat, es transferirà l'element al qual es fa referència en comptes de l'enllaç simbòlic.

  Omissió: no seleccionada

Ignora els enllaços simbòlics insegurs

  Opció: `--safe-links`

  Li indica al rsync 1 que ignori qualsevol enllaç simbòlic que apunti fora de l'arbre copiat. Tots els enllaços simbòlics absoluts també s'ignoraran. L'ús d'aquesta opció juntament amb `--relative` pot donar resultats inesperats.

  Omissió: no seleccionada

Mastega («munge») els enllaços simbòlics

  Opció: `-H`/`--munge-links`

  Li indica al rsync 1 que (1) modifiqui tots els enllaços simbòlics a la banda receptora de manera que els faci inutilitzables, però que es puguin recuperar, o (2) que desmunti els enllaços simbòlics a la banda de l'enviament que s'hagin emmagatzemat en un estat muntat. Això és útil si no confieu en l'origen de les dades per no acabar lliscant en un enllaç simbòlic a un lloc inesperat. Per obtenir més informació sobre aquest argument, consulteu la pàgina del manual rsync 1.

  Omissió: no seleccionada

Conserva els enllaços durs

  Opció: `-H`/`--hard-links`

  Li indica al rsync 1 que cerqui fitxers amb enllaços durs a la transferència i que els enllaci amb els fitxers corresponents a la banda de la recepció. Sense aquesta opció, durant la transferència seran tractats com si fossin fitxers separats.

  Tingueu en compte que el rsync 1 només podrà detectar els enllaços durs si ambdues parts de l'enllaç es troben a la llista dels fitxers que s'enviaran.

  Omissió: no seleccionada

Copia els enllaços simbòlics a directoris

  Opció: `-k`/`--copy-dirlinks`

  Aquesta opció fa que la banda de l'enviament tracti un enllaç simbòlic amb un directori com si fos un directori real. Això és útil si no voleu que acabin afectats els enllaços simbòlics amb no directoris, ja que s'hauria d'emprar `--copy-links`.

  Omissió: no seleccionada

Mantén els enllaços simbòlics a directoris

  Opció: `-K`/`--keep-dirlinks`

  Aquesta opció farà que la banda de la recepció tracti un enllaç simbòlic amb un directori com si fos un directori real, però només si coincideix amb un directori real del remitent. Sense aquesta opció, l'enllaç simbòlic de la recepció se suprimirà i se substituirà per un directori real.

  Omissió: no seleccionada

##### Permisos, &etc;

Conserva els permisos

  Opció: `-p`/`--perms`

  Aquesta opció fa que la banda de la recepció estableixi els permisos en la destinació com els de l'origen.

  Omissió: seleccionada

Conserva el propietari

  Opció: `-o`/`--owner`

  Aquesta opció farà que el rsync 1 estableixi que el propietari del fitxer de destinació sigui el mateix que el del fitxer d'origen. Per omissió, la conservació es farà per nom, però pot tornar a utilitzar el número d'ID en algunes circumstàncies (vegeu l'opció `--numeric-ids` per a un complet debat). Aquesta opció no tindrà cap efecte si la banda de la recepció del rsync 1 no s'està executant com a superusuari i si no s'ha especificat `--super`.

  Omissió: seleccionada

Conserva el grup

  Opció: `-g`/`--group`

  Aquesta opció farà que el rsync 1 estableixi que el grup del fitxer de destinació sigui el mateix que el del fitxer d'origen. Si el programa a la banda de la recepció no s'està executant com a superusuari (o amb l'opció `--no-super`), només es conservaran els grups als quals sigui membre el receptor.

  Omissió: seleccionada

Conserva els dispositius i fitxers especials

  Opció: `-D`/`--devices --specials`

  Aquesta opció farà que el rsync 1 transfereixi els caràcters i els fitxers de dispositiu de blocs, així com els fitxers especials (com ara els sòcols i fifo) al sistema remot. Aquesta opció no tindrà efecte si la banda de la recepció no s'executa com a superusuari i no s'especifica `--super`.

  Omissió: seleccionada

Conserva les hores

  Opció: `-t`/`--times`

  Li indica al rsync 1 que transfereixi els temps de modificació juntament amb els fitxers i que ho actualitzi en el sistema remot.

  Omissió: seleccionada

Omet els directoris en conservar les hores

  Opció: `-O`/`--omit-dir-times`

  Li indica al rsync 1 que ometi els directoris quan es preserven els temps de modificació (vegeu `--times`).

  Omissió: no seleccionada

#### Transferència de fitxers

##### Compressió

Comprimeix les dades durant la transferència

  Opció: `-z`/`--compress`

  Comprimeix les dades dels fitxers durant la transferència.

  Omissió: no seleccionada

Estableix el nivell de compressió

  Estableix explícitament el nivell de compressió a utilitzar (--compress-level=NÚM). Si NÚM no és zero, l'argument --compress és implícit.

Omet la compressió pels sufixos següents

  Sobreescriu la llista de sufixos de fitxers que no es comprimiran (--skip-compress=LLISTA). La LLISTA hauria de ser un o més sufixos de fitxers (sense el punt) separats per barres. Es pot especificar una cadena buida per indicar que no s'ha d'ometre cap fitxer. La llista predeterminada de sufixos se substituirà per aquesta llista. Per als detalls addicionals, vegeu la pàgina del manual del «rsync».

##### Fitxers

No transfereixis cap fitxer més petit que

  Opció: `--min-size=NÚM`

  Li indica al rsync 1 que eviti la transferència de qualsevol fitxer que sigui més petit que la MIDA especificada, el qual pot ajudar a no transferir fitxers petits, no desitjats.

  Omissió: no seleccionada; NÚM: 0 kB

No transfereixis cap fitxer més gran que

  Opció: `--max-size=NÚM`

  Li indica al rsync 1 que eviti la transferència de qualsevol fitxer que sigui més gran que la MIDA especificada.

  Omissió: no seleccionada; NÚM: 0 kB

Conserva els fitxers transferits parcialment

  Opció: `--partial`

  Per omissió, el rsync 1 suprimirà qualsevol fitxer parcialment transferit si s'interromp la transferència. En algunes circumstàncies, és més convenient mantenir els fitxers parcialment transferits. Utilitzant l'opció `--partial`, se li indicarà al rsync 1 que mantingui el fitxer parcial per a fer una transferència posterior molt més ràpida de la resta.

  Omissió: no seleccionada

Situa els fitxers transferits parcialment a

  Opció: `--partial-dir=DIR`

  Una manera millor de conservar els fitxers parcials que l'opció `--partial` és especificar una carpeta DIR que s'utilitzarà per a mantenir les dades parcials (en lloc d'escriure-les al fitxer de destinació). En la propera transferència, el rsync 1 utilitzarà un fitxer que es trobi en aquesta carpeta com a dades per accelerar la represa de la transferència i, a continuació, suprimir-la després d'haver acomplert el seu propòsit. Abans de marcar aquesta opció, hauríeu de llegir la pàgina del manual.

  Omissió: no seleccionada; DIR: `$HOME`

##### Miscel·lània

Estableix el límit de l'amplada de banda:

  Opció: `--bwlimit=VELOCITAT`

  Estableix la velocitat màxima de transferència de dades en kilobytes per segon.

  Omissió: no seleccionada; VELOCITAT: 0 KiB/s

#### Suprimir fitxers

##### Fitxers i directoris

Elimina els fitxers d'origen sincronitzats

  Opció: `--remove-source-files`

  Li indica al rsync 1 que elimini de la banda de l'enviament els fitxers (el qual vol dir que no són directoris) que formen part de la transferència i que s'han duplicat correctament a la banda de la recepció.

  Omissió: no seleccionada

Suprimeix els fitxers estranys

  Opció: `--delete`

  Li indica al rsync 1 que suprimeixi els fitxers estranys a la banda de la recepció (aquells que no es troben a la banda de l'enviament), però només per als directoris que s'estan sincronitzant. Haureu d'haver demanat al rsync 1 que enviï tota la carpeta (&pex;, «`dir`» o «`dir/`») sense utilitzar un comodí per al contingut de les carpetes (&pex;, «`dir/*`») perquè el comodí és expandit per l'intèrpret d'ordres i d'aquesta manera, el rsync 1 obté una sol·licitud per a transferir fitxers individuals, no la carpeta pare dels fitxers. Els fitxers que s'exclouen de la transferència, també s'exclouran de ser suprimits a menys que utilitzeu l'opció `--delete-excluded` o marqueu les regles com a només coincidents a la banda de l'enviament.

  Omissió: no seleccionada

Suprimeix els fitxers abans de la transferència

  Opció: `--delete-before`

  Sol·licita que les supressions de fitxers a la banda de la recepció es facin abans d'iniciar la transferència. Aquest és el valor predeterminat si s'especifica `--delete` o `--delete-excluded` sense una de les opcions `--delete-QUAN`.

  Omissió: no seleccionada

Suprimeix els fitxers després de la transferència

  Opció: `--delete-after`

  Sol·licita que les supressions de fitxers a la banda de la recepció es faran després de la transferència.

  Omissió: no seleccionada

Suprimeix els fitxers durant la transferència

  Opció: `--delete-during`

  Sol·licita que les supressions de fitxers a la banda de la recepció es facin de manera incremental a mesura que passi la transferència. Aquest és un mètode més ràpid que triar l'algorisme abans o després de la transferència, però només està implementat des del rsync 1 versió 2.6.4.

  Omissió: no seleccionada

Suprimeix els fitxers exclosos

  Opció: `--delete-excluded`

  A més de suprimir els fitxers a la banda de la recepció que no es troben a la banda de l'enviament, això li indica al rsync 1 que també elimini qualsevol fitxer de la banda de la recepció que hagi estat exclòs (vegeu `--exclude`).

  Omissió: no seleccionada

Suprimeix encara que hi hagi un error d'E/S

  Opció: `--ignore-errors`

  Li indica `--delete` per a continuar i suprimir els fitxers, fins i tot quan hi ha errors d'E/S.

  Omissió: no seleccionada

Força la supressió dels directoris no buits

  Opció: `--force`

  Aquesta opció li indica al rsync 1 que suprimeixi una carpeta no buida quan sigui substituïda per una no carpeta. Això només serà rellevant si les supressions no estan actives (vegeu `--delete`).

  Omissió: no seleccionada

##### Restriccions

No suprimeixis més que aquest nombre de fitxers

  Opció: `--max-delete=NRE`

  Li indica al rsync 1 que no suprimeixi més d'aquest NRE. de fitxers o directoris (NRE. haurà de ser no zero). Això és útil quan es fan rèpliques d'arbres molt grans, per evitar desastres.

  Omissió: no seleccionada; NRE: 0

#### Filtratge

##### General

Ignora automàticament els fitxers de la mateixa manera que ho fa el CVS

  Opció: `-C`/`--cvs-exclude`

  Aquesta és una drecera útil per excloure una àmplia varietat de fitxers que normalment no voleu transferir entre els sistemes. Aquesta opció utilitza el mateix algorisme que utilitza el CVS per a determinar si s'ha d'excloure un fitxer.

  Omissió: no seleccionada

Exclou els fitxers que coincideixin amb aquest patró

  Opció: `--exclude=PATRÓ`

  Aquesta opció és una forma simplificada de l'opció `--filter` que s'estableix per omissió a una regla d'exclusió i no permet la sintaxi completa per a l'anàlisi de les regles de filtratge normals.

  Omissió: no seleccionada; PATRÓ: buit

Llegeix els patrons d'exclusió des de

  Opció: `--exclude-from=FITXER`

  Aquesta opció està relacionada amb l'opció `--exclude`, però especifica un FITXER que conté els patrons d'exclusió (un per línia). Les línies en blanc del fitxer i les línies que comencen per «;» o «#» seran ignorades. Haureu de triar un fitxer existent per a fer que aquesta opció funcioni.

  Omissió: no seleccionada; FITXER: `$HOME/exclude.txt`

Inclou els fitxers que coincideixin amb aquest patró

  Opció: `--include=PATRÓ`

  Aquesta opció és una forma simplificada de l'opció `--filter` que s'estableix per omissió a una regla d'inclusió i no permet la sintaxi completa per a l'anàlisi de les regles de filtratge normals.

  Omissió: no seleccionada; PATRÓ: buit

Llegeix els patrons d'inclusió des de

  Opció: `--include-from=FITXER`

  Aquesta opció està relacionada amb l'opció `--include`, però especifica un FITXER que conté els patrons d'inclusió (un per línia). Les línies en blanc del fitxer i les línies que comencen per «;» o «#» seran ignorades. Haureu de triar un fitxer existent per a fer que aquesta opció funcioni.

  Omissió: no seleccionada; FITXER: `$HOME/include.txt`

##### Regles de filtratge

Regles de filtratge personalitzades

  Opció: `-f`/`--filter=REGLA`

  Aquí podeu definir una o més regles de filtratge. Cada regla haurà d'estar prefixada amb la cadena d'opció `--filter=` o `-f` perquè el contingut del quadre de text sigui passat a l'ordre rsync 1 tal qual.

  Aquesta opció permet afegir regles per excloure selectivament determinats fitxers de la llista de fitxers que es transferiran. Això és molt útil en combinació amb una transferència recursiva.

  Podeu utilitzar tantes opcions `--filter` com vulgueu, a mesura que creeu la llista de fitxers que voleu excloure.

  Vegeu la secció «FILTER RULES» (REGLES DE FILTRATGE) de la pàgina del manual per obtenir informació detallada sobre com treballa aquesta opció.

  Omissió: buida

Usa la regla de filtratge --filter='dir-merge /.rsync-filter'

  Opció: `-F`

  Aquesta opció li indica al rsync 1 que cerqui per carpeta els fitxers `.rsync-filter` que s'hagin escampat per la jerarquia i que faci servir les seves regles per a filtrar els fitxers durant la transferència.

  Vegeu la secció «FILTER RULES» (REGLES DE FILTRATGE) de la pàgina del manual per obtenir informació detallada sobre com treballa aquesta opció.

  Omissió: no seleccionada

Usa la regla de filtratge --filter='exclude .rsync-filter'

  Opció: `-FF`

  Aquesta opció filtra els fitxers `.rsync-filter` de la transferència (els deixa fora).

  Vegeu la secció «FILTER RULES» (REGLES DE FILTRATGE) de la pàgina del manual per obtenir informació detallada sobre com treballa aquesta opció.

  Omissió: no seleccionada

#### Miscel·lània

##### Sumes de verificació

Força una mida fixa per al bloc de la suma de verificació

  Opció: `-B`/`--block-size=MIDA`

  Obliga la mida del bloc emprada en l'algoritme del rsync a un valor fix. Normalment se selecciona en funció de la mida de cada fitxer que s'està actualitzant. Vegeu l'informe tècnic per obtenir més informació.

  Omissió: no seleccionada; MIDA: 0

Estableix la llavor de la suma de verificació del bloc/fitxer

  Opció: `--checksum-seed=NÚM`

  Estableix la llavor de la suma de verificació MD4 al nombre sencer NÚM. Aquesta llavor de la suma de verificació de 4 bytes s'inclourà en el càlcul de cada bloc i fitxer de suma de verificació MD4. Per omissió, la llavor de la suma de verificació és generada pel servidor i per omissió al temps actual -valor de time()-. Aquesta opció s'utilitza per establir una llavor de suma de verificació específica, el qual és útil per a les aplicacions que volen blocs i fitxers de suma de verificació repetibles, o en el cas que l'usuari vulgui obtenir una llavor de suma de verificació més aleatòria. Tingueu en compte que establir NÚM a 0, fa que el rsync utilitzi el valor predeterminat de time() per a la llavor de la suma de verificació.

  Omissió: no seleccionada; NRE: 0

Omet els fitxers en funció de la suma de verificació

  Opció: `-c`/`--checksum`

  Obliga al remitent a realitzar sumes de verificació de cada fitxer regular emprant una suma de verificació MD4 de 128 bits. Ho farà durant l'escaneig inicial del sistema de fitxers, a mesura que compila la llista de tots els fitxers disponibles. El receptor llavors comprovarà la suma de verificació de cada fitxer (si existeix, i si té la mateixa mida que la seva contrapart del remitent) per a decidir quins fitxers s'han d'actualitzar: per a la transferència se seleccionaran els fitxers amb una mida modificada o una suma de verificació canviada. Atès que aquesta comprovació completa de tots els fitxers a totes dues bandes de la connexió es produeix a més de les verificacions automàtiques de la suma de verificació que es produeixen durant la transferència d'un fitxer, aquesta opció pot ser molt lenta.

  Omissió: no seleccionada

##### General

No ultrapassis els límits del sistema de fitxers

  Opció: `-x`/`--one-file-system`

  Li indica al rsync 1 que no creui un límit del sistema de fitxers quan hi ha recursivitat. Això no limita la capacitat de l'usuari d'especificar elements per copiar des de múltiples sistemes de fitxers, només la recursivitat del rsync 1 a través de la jerarquia de cada carpeta que l'usuari ha especificat, i també la recursivitat anàloga a la banda de la recepció durant la supressió. Tingueu en compte també, que el rsync 1 tractarà un «vincle» de muntatge amb el mateix dispositiu com si fos al mateix sistema de fitxers.

  Omissió: no seleccionada

Retarda les actualitzacions fins al final de la transferència

  Opció: `--delay-updates`

  Aquesta opció situa el fitxer temporal per a cada fitxer actualitzat en una carpeta de retenció fins al final de la transferència, quan tots els fitxers es reanomenaran en el seu lloc en una successió ràpida.

  Es recomana que llegiu la pàgina del manual abans d'utilitzar aquesta opció.

  Omissió: no seleccionada

### Opcions personalitzades

Tots els servidors i comparticions per a les quals heu definit les opcions personalitzades estan llistats aquí.

Captura de pantalla de la pestanya de configuració «Opcions personalitzades»
La pestanya de configuració «Opcions personalitzades»

Les opcions definides per a un element de xarxa es poden editar fent doble clic sobre una entrada a la vista de llista o triant l'element Edita des del menú emergent (feu clic dret sobre l'element seleccionat). Les opcions personalitzades es carregaran i es podran editar. Per a eliminar una entrada, feu clic dret i trieu l'element Elimina des del menú emergent. Tots els elements de la xarxa es poden eliminar alhora triant l'element Neteja la llista.

Les opcions personalitzades són accessibles a través de les pestanyes de la dreta.

#### Element de xarxa

Aquesta pestanya serveix principalment com a recurs d'informació. A la llista desplegable Identificació ofereix el grup de treball o el domini de l'element de xarxa, la seva ubicació i l'adreça IP. Podeu editar l'adreça IP, en cas que us calgui ajustar-la.

#### Muntatge

Aquí podeu editar els ajustaments emprats per al muntatge. Mireu la pàgina de configuració del Muntatge per obtenir més informació sobre les opcions actuals.

#### Samba

Aquí podeu editar diversos ajustaments de Samba. Quins estaran disponibles dependrà del sistema operatiu que empreu. Per obtenir més informació, vegeu els ajustaments de &Samba;.

#### Activació per LAN (Wake-On-LAN)

Aquí podeu editar les opcions que heu definit prèviament a través del diàleg Opcions personalitzades.

### Perfils

En aquesta pàgina podreu habilitar l'ús dels perfils i gestionar els vostres perfils.

Captura de pantalla de la pestanya de configuració «Perfils»
La pestanya de configuració «Perfils»

#### Arranjament

Usa els perfils

  Fa que el &smb4k; utilitzi els perfils. Això permet definir diferents adreces d'interès i opcions personalitzades per a cada perfil. Això és especialment útil si esteu utilitzant un ordinador portàtil en diferents veïnatges de la xarxa, &pex;, a casa i a la feina. Quan habiliteu aquesta opció per primera vegada, la primera entrada a la llista de perfils serà el perfil actiu.

  Omissió: no seleccionada

Usa l'assistent per a la migració de perfils

  Usa l'assistent per a la migració de perfils quan s'elimina, activa o desactiva l'ús dels perfils. L'assistent per a la migració de perfils permet migrar tots els ajustaments que s'han desat per a un perfil concret a un de diferent.

  Omissió: no seleccionada

#### Perfils

Aquí podeu gestionar els vostres perfils. Per omissió, n'hi ha dos de predefinits (Casa i Treball), però hi podeu afegir els vostres propis. Quan hàgiu habilitat l'ús dels perfils per primera vegada, la primera entrada a la llista serà el perfil actiu.

Quan canvieu el nom d'un perfil, els ajustaments seran migrats automàticament (sense mostrar l'assistent per a la migració). Si heu habilitat l'ús de l'assistent per a la migració, aquest es mostrarà quan elimineu un perfil, el qual permetrà migrar els ajustaments emmagatzemats a un altre perfil. Si l'ús de l'assistent per a la migració està inhabilitat, s'eliminarà el perfil i tots els ajustaments.

## Referència d'ordres

### El menú Fitxer

Fitxer Perfils

  Seleccioneu el perfil que voleu utilitzar. Aquesta entrada del menú estarà inhabilitada si l'usuari no ha habilitat l'ús dels perfils.

  Estan predefinits dos perfils:

  Fitxer Perfils Casa

    Un perfil per al seu ús a casa.

  Fitxer Profiles Treball

    Un perfil per al seu ús al treball.

&Ctrl;Q Fitxer Surt

  Surt del &smb4k;.

### El menú Xarxa

F5 Xarxa Escaneja la xarxa|el grup de treball|l'ordinador

  Escaneja tot el veïnatge de xarxa, el grup de treball/domini o ordinador ressaltat per a entrades noves. Aquesta acció no és visible per omissió i serà substituïda per l'acció Interromp si hi ha en funcionament un escaneig de la xarxa.

&Ctrl; A Xarxa Interromp

  Interromp qualsevol procés en execució de l'explorador del veïnatge de xarxa. Aquesta acció és invisible per omissió i només serà visible en lloc de l'acció Escaneja la xarxa|el grup de treball|l'ordinador quan hi ha en funcionament un escaneig de la xarxa.

&Ctrl; F Xarxa Cerca

  Obre la barra d'eines de cerca a l'explorador del veïnatge de xarxa.

Xarxa Afegeix una adreça d'interès

  Afegeix una adreça d'interès per a la compartició remota seleccionada. Aquesta acció s'inhabilitarà si no se selecciona cap compartició. Per a més detalls, llegiu la secció Afegir adreces d'interès.

&Ctrl; O Xarxa Obre el diàleg de muntatge

  Obre el diàleg per a muntar les comparticions «manualment». Aquesta característica pot ser necessària si el &smb4k; no pot trobar un servidor des del qual voleu tenir un determinat recurs compartit.

&Ctrl; T Xarxa Autenticació

  Obre el diàleg d'autenticació. Pot proporcionar el nom d'usuari i la contrasenya per al servidor o compartició seleccionada. Si no s'ha seleccionat cap element, o si heu seleccionat un grup de treball, aquesta acció estarà inhabilitada.

&Ctrl; C Xarxa Opcions personalitzades

  Obre el diàleg Opcions personalitzades. Podeu establir diverses opcions personalitzades per al servidor o compartició seleccionada. Si no s'ha seleccionat cap element, o un grup de treball, aquesta acció estarà inhabilitada.

&Ctrl; V Xarxa Vista prèvia

  Ofereix una vista prèvia del contingut de la compartició remota seleccionada. Aquesta acció només s'habilita si se selecciona una compartició. Les impressores compartides no es poden previsualitzar.

&Ctrl; P Xarxa Imprimeix el fitxer

  Imprimeix un fitxer en una impressora remota. Aquesta funció només està disponible si s'ha seleccionat una impressora compartida.

&Ctrl; M Xarxa Munta

  Munta la compartició remota seleccionada. Per omissió, i si heu fet clic en res diferent d'una compartició amb el tipus «Disc» o «IPC», aquesta acció estarà inhabilitada. Si heu seleccionat una compartició muntada, aquesta acció serà substituïda per l'acció Desmunta.

&Ctrl; U Xarxa Desmunta

  Desmunta la compartició seleccionada. Per omissió, aquesta acció és invisible i només serà visible en lloc de l'acció Munta quan la compartició ja es trobi muntada.

### El menú Comparticions

Comparticions Modes de vista

  Trieu el mode de vista des del submenú.

  Comparticions Modes de vista Vista d'icones

    Les comparticions es mostren en una vista d'icones.

  Comparticions Modes de vista Vista de llista

    Les comparticions es mostren en una vista de llista.

&Ctrl; U Comparticions Desmunta

  Desmunteu una o múltiples comparticions seleccionades. La possibilitat de desmuntar les comparticions està restringida de manera predeterminada a les que són propietat de l'usuari. Tanmateix, podreu canviar aquest comportament canviant els ajustaments al diàleg de configuració. Si no hi ha cap compartició seleccionada a la vista de les comparticions, aquest botó restarà inhabilitat.

  El &smb4k; també proporciona la possibilitat de forçar el desmuntatge de les comparticions (només per a &Linux;). Això pot ser útil amb les comparticions inaccessibles que no es poden desmuntar de la manera normal. Per habilitar aquesta característica, haureu de modificar els ajustaments al diàleg de configuració.

  Llegiu la secció Desmuntar les comparticions per a més detalls.

&Ctrl; N Comparticions Desmunta-ho tot

  Desmunta totes les comparticions alhora. Les restriccions anteriors també s'apliquen aquí. Si no teniu cap compartició muntada, aquest botó restarà inhabilitat.

Comparticions Afegeix una adreça d'interès

  Afegeix una adreça d'interès per a la compartició muntada seleccionada. Aquesta acció s'inhabilitarà si no se selecciona cap compartició. Per a més detalls, llegiu la secció Afegir adreces d'interès.

&Ctrl; Y Comparticions Sincronitza

  Inicia la sincronització d'una compartició amb una còpia local o viceversa. Aquesta entrada de menú només estarà habilitada si heu instal·lat el programa rsync 1 i si hi ha una compartició seleccionada.

&Ctrl; L Comparticions Obre amb el Konsole

  Obre la carpeta base de la compartició seleccionada al &konsole;.

&Ctrl; I Comparticions Obre amb el gestor de fitxers

  Obre el contingut de la compartició seleccionada al gestor de fitxers per omissió (&pex;, el &dolphin;).

### El menú Adreces d'interès

Adreces d'interès Edita les adreces d'interès...

  Obre l'editor de les adreces d'interès. Aquesta acció restarà desactivada si no hi ha adreces d'interès.

&Ctrl; B Adreces d'interès Afegeix una adreça d'interès

  Afegeix una o diverses adreces d'interès. S'ha de seleccionar com a mínim una acció per habilitar aquesta acció.

Adreces d'interès Munta totes les adreces d'interès

  Munta totes les adreces d'interès de nivell superior alhora. Estarà inhabilitada si totes les comparticions marcades com a adreces d'interès estan muntades. Aquesta acció no estarà present si no hi ha adreces d'interès de nivell superior.

### El menú Arranjament

Arranjament Mostra les barres d'eines

  En aquest submenú podeu habilitar o inhabilitar les barres d'eines.

Arranjament Mostra la barra d'estat

  Mostra o oculta la barra d'estat.

Arranjament Acobla els estris

  Oculta o mostra els estris acoblats a la finestra principal.

Arranjament Configura el &smb4k;...

  Obre el diàleg de configuració.

### El menú Ajuda

De manera addicional, el &smb4k; té la configuració comuna al &kde; i els elements del menú Ajuda, per obtenir més informació llegiu la secció sobre El menú Ajuda dels Fonaments del &kde;.

## Informar dels errors

Abans d'enviar un informe d'error, proveu la versió més recent del &smb4k;. Potser el vostre problema ja s'hagi solucionat.

Seguiu aquestes instruccions per al vostre informe d'error:

- Descriviu amb detall el que vàreu fer per obtenir el problema del qual esteu informant.

- Proporcioneu les versions del &smb4k; i &kf5;.

- Mencioneu el vostre sistema operatiu (&Linux;, FreeBSD, &etc;) i la distribució que s'està executant al vostre ordinador.

- Incloeu tot el missatge d'error si es mostra un diàleg d'error.

- Si heu experimentat una fallada, adjunteu una traça inversa completa. Per a això, es recomana tornar a compilar el &smb4k; amb els símbols de depuració. El com es fa s'esmenta al capítol de configuració, compilació i instal·lació de l'apèndix.

- Afegiu dades addicionals, &pex;, envieu una captura de pantalla si esteu informant d'un problema relacionat amb la &IGU;.

El mètode recomanat per informar d'un error és emprar el diàleg que s'obre quan feu clic a l'element de menú Ajuda Informa d'un error.... Però també podeu anar directament al sistema de seguiment d'errors del &kde; i omplir el formulari.

## Crèdits i llicència

Copyright © 2003 - 2019, Alexander Reinholdt alexander.reinholdt@kdemail.net

Traductor/Revisor de la documentació: &credits.Antoni.Bella;

&underFDL; &underGPL;

### Desenvolupadors

- Alexander Reinholdt alexander.reinholdt@kdemail.net

### Traduccions

Les traduccions són contribucions dels traductors del &kde;.

### Un agraïment especial

L'equip del &smb4k; vol agrair a tothom qui ha contribuït enviant pedaços. A més d'un gran «Gràcies a tu!» per en Rashid N. Achilov shelton@sentry.granch.ru, que ens va convèncer de l'adaptació del &smb4k; al FreeBSD i que ens ha ajudat molt a aconseguir aquest objectiu.

## Apèndix

### Com obtenir el &smb4k;

L'última versió estable està disponible a https://sourceforge.net/projects/smb4k/files/.

### Requeriments

Oficialment, el &smb4k; admet el &Linux;, FreeBSD, NetBSD i DragonFly. Els altres sistemes operatius també poden funcionar, però no s'han provat.

Per a compilar el &smb4k;, necessitareu:

- CMake (≥ 3.2)

- GNU Compiler Collection (g++ ≥ 5.0) o clang/LLVM (≥ 3.0)

Per a poder utilitzar l'aplicació principal del &smb4k;, almenys necessitareu tenir instal·lades les &Qt; versió 5.6.0 i &kf5; versió 5.25.0. El plasmoide proporcionat s'executa amb les &Qt; versió 5.6.1, els &kf5; versió 5.36 i el &plasma; versió 5.8.9. Amb les versions anteriors dels &kf5; i el &plasma; també pot funcionar, però no s'ha provat.

En compilar, el &smb4k; dependrà de:

- QtCore, QtGui, QtWidgets, QtTest, QtNetwork, QtPrintSupport, QtQml

- KConfig, KAuth, KDocTools, KIconThemes, KWidgetsAddons, KI18n, KCompletion, KCoreAddons, &solid;, KIO, KNotifications, KXmlGui, KJobWidgets, &kwallet5;, KDBusAddons, KConfigWidgets, KNotifications, KWindowSystem

- libsmbclient

En temps d'execució també dependrà de:

- KPlasma

- Utilitats LinuxCIFS (només per a &Linux;)

Per habilitar la funcionalitat completa, és possible que també vulgueu instal·lar aquests programes:

- rsync

Trobareu la llista completa de canvis al registre de Git a cgit.kde.org. Trobareu un resum al fitxer `ChangeLog` de l'arxiu tar.

### Configuració, compilació i instal·lació

Aquesta secció descriu la configuració, la compilació i la instal·lació del &smb4k;. Assegureu-vos que heu llegit la secció Requisits abans de començar.

Baixeu la versió del &smb4k; que us interessi i extraieu-ne el codi font de l'arxiu tar:

    $ tar xvfJ smb4k-x.y.z.tar.xz

Substituïu x.y.z amb el número de la versió. Canvieu al directori del codi font i creeu un directori (`build`) per a la compilació:

    $ cd smb4k-x.y.z
    $ mkdir build

Canvieu el directori de `compilació` i configureu el codi font:

    $ cd build
    $ cmake -DCMAKE_INSTALL_PREFIX=`qtpaths --install-prefix` -DCMAKE_BUILD_TYPE=Release ..

Si el &smb4k; no pot trobar algunes biblioteques compartides després de la instal·lació (&pex;, si esteu utilitzant la Kubuntu 16.04), podria ser necessari afegir l'argument `-DKDE_INSTALL_PLUGINDIR` a l'anterior línia d'ordres:

    $ cd build
    $ cmake -DCMAKE_INSTALL_PREFIX=`qtpaths --install-prefix` \
         -DKDE_INSTALL_PLUGINDIR=`qtpaths --plugin-dir` -DCMAKE_BUILD_TYPE=Release ..

Si voleu compilar el &smb4k; amb els símbols de depuració, substituïu «Release» per «Debug». Haureu de tenir en compte això si experimenteu una fallada i voleu depurar el &smb4k;, o informar d'un error que inclogui una traçada inversa.

També hi ha alguns arguments específics del &smb4k; que us podrien interessar:

Argument | Des de la | Descripció
--- | --- | ---
-DINSTALL_HEADER_FILES=ON|OFF | 1.0.0 | Instal·la els fitxers de capçalera del nucli. Per omissió, això està desactivat.
-DINSTALL_PLASMOID=ON|OFF | 1.1.0 | Instal·la el plasmoide. Per omissió, això està activat.

Després de la configuració, compileu i instal·leu el &smb4k;:

    $ make && sudo make install

Si voleu eliminar el &smb4k; amb el vostre gestor de paquets més endavant, utilitzeu checkinstall en lloc de `make install`. El paquet haurà d'estar present al repositori de la vostra distribució. Executeu:

    $ make && sudo checkinstall