# &smb4k; käsiraamat

Alexander
Reinholdt

     alexander.reinholdt AT kdemail.net

Marek
Laane

    bald@smail.ee

Tõlge eesti keelde
2005-2014
Alexander Reinholdt
&underFDL;
2014-03-16
5.0.0

&smb4k; on täiustatud võrgunaabruse sirvija ja Samba tarkvarakomplekti programmide kasutajaliides.

KDE
Smb4K
Samba

## Sissejuhatus

Käesolev käsiraamat kirjeldab &smb4k; versiooni 1.1.x ja teataval määral ka varasemaid versioone.

&smb4k; on täiustatud võrgunaabruse sirvija ja Samba tarkvarakomplekti programmide kasutajaliides. See pakub hulgaliselt käepäraseid võimalusi, millega teha elu lihtsamaks võrgukeskkonnas, kus domineerib &Windows;:

- (Aktiivsete) töögruppide, masinate ja jagatud ressursside otsimine

- CIFS (&Linux;) ja SMBFS (FreeBSD) failisüsteemide toetamine

- Jagatud ressursside ühendamine ja lahutamine

- Ligipääs ühendatud jagatud ressursi failidele failihalduri või terminali vahendusel

- Väliste ühendamiste ja lahutamiste automaatne tuvastamine

- Varem kasutatud jagatud ressursside taasühendamine rakenduse käivitamisel

- Mitmesugune teave võrguelementide ja ühendatud jagatud ressursside kohta

- Võrguotsing

- WINS serveri toetamine

- Jagatud ressursi sisu eelvaatlus

- Mitu meetodit otsida algset töögruppide ja domeenide loendit

- Vaikimisi sisselogimine

- Välja jagatud kodukataloogide spetsiaalne käitlemine

- Lemmikressursside järjehoidjatesse lisamise võimalus

- Süsteemisalve vidin

- Samba põhjalikumate valikute toetamine

- Jagatud printerite toetamine

- KWalleti toetamine

- Võrguressursi sünkroonimine kohaliku koopiaga ja vastupidi

- Võimalus määrata konkreetsetele serveritele ja ressurssidele kohandatud valikuid

- Sülearvutite toetus Solidi riistvaraliste seadmete raamistiku vahendusel

- Wake-On-LAN võimalused

- &plasmoid; töölauaga lõimimiseks

Kui sul tekib &smb4k; kasutamisel probleeme, külasta palun kõigepealt meie wikit. Kui sealt ei leia probleemile lahendust, postita palun abisoov meie abifoorumisse. Kui avastad vea, anna sellest palun teada meie vigade jälgimise süsteemis.

&smb4k;-ga seotud teemasid saab arutada üldfoorumis, kuhu me kutsume enda mõtteid avaldama kõiki kasutajaid.

## &smb4k; kasutamine

### &smb4k; käivitamine

Paigaldamise järel saab &smb4k; käivitada kas K-menüüst või käsurealt, kirjutades sinna

    $ smb4k

&smb4k; ei tunnista mingeid argumente peale nende, mida kasutavad kõik &kde; programmid.

&smb4k; pakub paremaks lõimimiseks töölauga ka plasmoidi. Selle saab lisada vidinana töölauale või paneelile.

Kui sinu süsteemis puuduvad mõned programmid, mida &smb4k; vajab korralikuks töötamiseks, antakse sellest teada:

Puuduva programmi märguande pilt Puuduva programmi märguanne

Puuduolevatena teatatud programmid tuleb paigaldada või siis lisada nende asukoht keskkonnamuutujasse `PATH` oma shelli seadistusfailis (shelli bash 1 korral on selleks fail `~/.bashrc`).

Lisaks on soovitatav seadistada Samba enne &smb4k; kasutamist. Selleks võib kasutada tööriista swat 8. See kuulub Samba tarkvarakomplekti ja pakub seadistamiseks hõlpsasti kasutatava veebiliidese. Täpsemalt vaata programmi manuaalileheküljelt.

### Peaaken

Esimesel käivitamisel näeb &smb4k; peaaken välja umbes nii, nagu allpool näha. Võrgunaabruse sirvija (Võrgunaabrus), võrguotsingu vidin (Võrguotsing) ja ühendatud jagatud ressursside vaade (Ühendatud jagatud ressursid) on paigutatud kaardividinasse. Nende kohal asuvad menüüriba ja tööriistariba. Nende all paikneb olekuriba.

Peaakna pilt
Peaaken

Alates versioonist 1.1.0 kasutab &smb4k; vaikimisi kompaktset ühtset tööriistariba, kuid kasutaja võib mõistagi eelistada mitut tööriistariba. Kui soovid sellist klassikalist välimust, on pakkuda neli tööriistariba, üks iga vidina jaoks: peamine tööriistariba ning võrgunaabruse, ressursivaate ja võrguotsingu vidina tööriistaribad. Ühistööriistariba sisaldab mõningaid tähtsamaid toiminguid, näiteks &smb4k; seadistamine ja Välju. Samuti laaditakse sellele dünaamiliselt selle dokividina toimingud, mis on parajasti fookuses. Lisateavet ja mõningaid olulisi hoiatusi leiab osadest, mis kõnelevad võrgunaabruse sirvijast, otsingudialoogist ja ühendatud jagatud ressursside vaatest.

Olekuriba annab veidi teavet &smb4k; aktiivse oleku kohta. Kui rakendus töötleb kasutaja soovi (nt. ühendab jagatud ressurssi), on vasakus servas näha tegevuse kirjeldus, samuti on näha edenemisriba ja hõivatuse tähis. Kaks ikooni paremal servas annavad märku, kas leidub ühendatud ressursse (võrgukataloogi ikoon), ja autentimissüsteemi olekust (turvalaeka või võtme ikoon).

Kui vidinadokid on korraldatud kaartidena, saab kasutaja muudki visuaalset tagasisidet. Iga kord, kui mõni ressurss ühendatakse või lahutatakse, tõstetakse ühendatud jagatud ressursside kaart mõneks sekundiks esile.

Peaaken on peaaegu igatmoodi seadistatav. Kõigi kaartidena esitatavaid vidinaid saab nähtavale tuua või peita (Seadistused Vidinadokid). Samuti saab neid hiirega lohistada peaakna mis tahes osasse. Neid võib isegi peaakna küljest lahti haakida. Oleku- ja tööriistaribasid saab nähtavale tuua või peita vastavate menüükirjetega: Seadistused Olekuriba näitamine ning Seadistused Näidatavad tööriistaribad.

### Võrgunaabruse sirvija

Suhtlemine võrgunaabrusega käib võrgunaabruse sirvija vahendusel. See sisaldab kõiki võrguelemente — töögruppe, servereid ja jagatud ressursse —, mida &smb4k; oli võimeline leidma. Need on korraldatud võrgupuusse, milles saab liikuda kas klõpsates elemendi nime kõrval olevale [+] märgile või elementi ennast käivitades.

Võrgupuus on iga töögrupi või domeeni nimekirjahoidja tõstetud esile sinist värvi fondiga. Ühendatud jagatud ressursse tähistavad aga kataloogiikoonid.

Võrgunaabruse sirvija pilt
Võrgunaabruse sirvija

#### Sirvimine

&smb4k; uurib käivitamisel automaatselt võrgunaabruses leiduvaid aktiivseid töögruppe ja domeene ning näitab neid võrgunaabruse sirvijas. Töögrupielemendi avamine näitab sellesse kuuluvaid servereid. Kui soovid ligipääsu mõne serveri jagatud ressurssidele, tuleb avada soovitud server.

Uurimisviise on kaks. Üks on traditsiooniline, mille korral algul otsitakse ainult töögruppe ja domeene ning edasine uurimine võetakse ette alles vajaduse korral — kui käivitad võrguelemendi —, teise korral aga uuritakse võrgus perioodiliselt kõiki saadaolevaid võrguelemente, sealhulgas servereid ja jagatud ressursse. Esimene on vaikimisi viis, teise saab aga sisse lülitada seadistustedialoogis.

Sirvimisloendi hankimiseks on olemas neli viisi. Vaikimisi uuritakse võrgunaabrust, et leida kõik saadaolevad nimekirjahoidjad. Teise ja kolmanda viisi korral esitatakse sirvimisloendi hankimiseks päring otse nimekirjahoidjale. Erinevus seisab sellest, et teine viis on dünaamiline, mille korral otsitakse ja kasutatakse sinu töögrupi või domeeni aktiivset nimekirjahoidjat, kolmas viis aga staatiline, mille korral kasutatakse fikseeritud nime või IP-aadressi. Soovitatav on kasutada dünaamilist meetodit. Kuid võib ette tulla olukordi, kus on lausa vajalik kasutada staatilist nime või IP-aadressi. Viimane, neljas viis otsib kõigi registreeritud IP-aadresse määratud levialas. See võib olla abiks muidu kesiselt toimivates võrgunaabrustes.

Samuti on võimalik äratada enne võrgunaabruse uurimist üles puhkavad serverid (Wake-On-LAN). Kui see on lubatud, saadab &smb4k; igale äratamist vajavale serverile maagilise paketi ja ootab määratud aja, enne kui hakkab otsima töögruppe ja domeene. Wake-On-LAN-i saab sisse lülitada seadistustedialoogis. Serverid, mis tuleb äratada, saab kirja panna kohandatud valikute dialoogis.

Tavalistes oludes ei tohiks võrgunaabruse sirvimine mingeid raskusi tekitada. Kui siiski esineb probleeme, loe palun kõigepealt meie wikit, enne kui hakkad mõtlema veast teatamisele. Wikis on ära toodud mõned levinumad probleemid ja lahendused.

#### Toimingud ja kontekstimenüü

Võrgunaabruse sirvijas saab kasutada mitmeid toimingud. Need leiab menüüst Võrk, tööriistaribalt ja kontekstimenüüst. Kasutada saab järgmisi toiminguid:

F5 Uuri võrku|töögruppi|arvutit

  Kogu võrgunaabruse, esiletõstetud töögrupi või arvuti uurimine uute kirjete leidmiseks. See on vaikimisi alati aktiivne ning muutub ainult siis mittekasutatavaks, kui võrgu-uuring parajasti käib, asendudes käsuga Katkesta.

  Alternatiivina saab kasutada vana kiirklahvi &Ctrl;R.

&Ctrl; A Katkesta

  Mis tahes toimingu katkestamine, mis parajasti käib võrgunaabruse sirvijas. Vaikimisi ei ole see nupp aktiivne ning muutub aktiivseks ainult siis, kui käib võrgu-uuring, asendades sel juhul käsku Uuri võrku|töögruppi|arvutit.

Lisa järjehoidja

  Järjehoidja lisamine parajasti valitud võrguressursile. Seda ei saa kasutada, kui valitud pole ühtegi ressurssi.

  Täpsemalt kõneleb sellest osa Järjehoidjate lisamine.

&Ctrl; O Ava ühendamisdialoog

  Dialoogi avamine jagatud ressursside "käsitsi" ühendamiseks. Seda võib vaja minna, kui &smb4k; ei suuda leida serverit, millest soovid ühendada konkreetset jagatud ressurssi.

&Ctrl; T Autentimine

  Autentimisdialoogi avamine, milles saab anda valitud serveri või ressursi kasutajanime ja parooli. Kirje ei ole kasutatav, kui valitud pole ühtegi elementi või töögruppi.

&Ctrl; C Kohandatud valikud

  Kohandatud valikute dialoogi avamine, milles saab valitud serverile või ressursile määrata mitmesuguseid kohandatud valikuid. Kirjet ei saa kasutada, kui valitud pole ühtegi elementi või töögruppi.

&Ctrl; V Eelvaatlus

  Valitud võrguressursi sisu eelvaatlus. Nupp on aktiivne ainult siis, kui valitud on mõni jagatud ressurss. Printeriressursside puhul ei ole eelvaatlus võimalik.

&Ctrl; P Trüki fail

  Faili trükkimine võrguprinteris. Seda kirjet saab kasutada ainult siis, kui valitud on printeriressurss.

&Ctrl; M Ühenda

  Valitud võrguressursi ühendamine. Seda kirjet ei saa kasutada, kui tegid klõpsu millelgi muul kui ressursil, mille tüüp on "ketas" või "IPC".

Kuigi võrguga võib suhelda ka eespool mainitud kiirklahvide abil, on tihtipeale seda mugavam teha hiirega. Paremklõpsuga saab avada kontekstimenüü. See sisaldab kõiki toiminguid, mida saab ette võtta võrgunaabruse sirvijas. Sõltuvalt asukohast, kus klõps tehti (kas võrguelemendi peal või vaates endas), võivad mõned käsud olla mitteaktiivsed. Allolev pilt näitab võrguressursi peal avatud kontekstimenüüd.

Võrgusirvija kontekstimenüü pilt
Võrgusirvija kontekstimenüü

Kontekstimenüü nimeks on võrguelemendi nimi või lihtsalt Võrk, kui paremklõps tehti vaates endas.

#### Kohtspikrid

Kõigi võrguelementide puhul näidatakse kohtspikreid, milles näeb mitmesugust teavet, näiteks töögrupi ja nimekirjahoidja nime, masina nime ja IP-aadressi, jagatud ressursi nime jne. Kui kohtspikker peab esitama teavet ka serveri kohta, päritakse lisateavet operatsioonisüsteemi ja serveri (nt. Samba) kohta.

Kohtspikreid saab keelata seadistustedialoogis.

#### Jagatud ressursi ühendamine

Võrguressurssi saab ühendada kolmel viisil:

1. Võrguressurssi tähistava ikooni käivitamine võrgunaabruse sirvijas (sõltuvalt &kde; seadistustest võib see toimuda kas ühe- või kahekordse klõpsuga ikoonile).

2. Võrguressursi valimise järel menüükirje Ühenda kasutamine. Alternatiiv on kasutada kiirklahvi &Ctrl;M.

3. Kui &smb4k; ei suuda leida serverit, kus ressurss asub, võib valida menüükirje &Ctrl; O Ava ühendamisdialoog, millega saab avada ühendamisdialoogi.

   Jagatud ressursi ühendamise dialoogi pilt
   Jagatud ressursi ühendamise dialoog

   Siin saab sisestada ressursi asukoha kas ühtse nimede reeglistiku (UNC) aadressina kujul

       //[KASUTAJA@]SERVER/RESSURSS

   või

       \\[KASUTAJA@]SERVER\RESSURSS

   või URL-ina kujul

       [smb:]//[kasutaja@]server:port/ressurss

   Nupu OK vajutamisel saabki ressursi ühendada. Soovitatav on siiski sisestada ka serveri IP-aadress ja töögrupp. Kui soovid ühtlasi lisada ressursi järjehoidjatesse, märgi ära kastike Jagatud ressursi lisamine järjehoidjatesse.

Sageli on ressurss kaitstud parooliga. Sellisel juhul ilmub autentimisdialoog, kus tuleb anda korrektne kasutajatunnus (kui seda pole veel antud) ja parool. &smb4k; ühendab ressursi, kui just ei anta valet kasutajanime või parooli. Kui ühendamine on edukas, näidatakse kasutajale vastavat märguannet ja ressurss ilmub nähtavale ühendatud jagatud ressursside vaates. Kui ühendamine nurjub, näidatakse veateadet, mille tagastab mount.cifs 8 (&Linux;) või mount_smbfs 8 (FreeBSD).

Puhtinformatiivsed ühendamise märguanded võib keelata seadistustedialoogis.

&smb4k; standardpaigalduse korral võivad FreeBSD kasutajad kogeda ressursi ühendamisel mõnikord probleeme. See on tongitud D-Busi ja/või PolKit-1 seadistusfailide valest asukohast. Kuidas niisugusest probleemist üle saada, selgitab osa Märkused FreeBSD kasutajaile: D-Bus ja PolKit-1.

#### Failide trükkimine võrguprinteris

Faili trükkimiseks võrguprinteris tuleb avada trükkimisdialoog kas klõpsuga printeriikoonile või menüükäsuga &Ctrl; P Trüki fail.

Trükkimisdialoogi pilt
Trükkimisdialoog

Sektsioonis Printer näeb mitmesugust teavet printeri kohta. Real Fail tuleb määrata faili nimi, mida soovid trükkida. Koopiate arvu saab määrata valikute all. Trükkimise alustamiseks klõpsa Trüki...

&smb4k; toetab praegu PDF-, PostScript-, pildi- ja tekstifaile. Kui soovid trükkida faili, mille MIME tüüp pole toetatud, ilmub märguanne, mis teatab, et valitud faili MIME tüüp ei ole toetatud. Sel juhul tuleb fail käsitsi teisendada PostScript- või PDF-failiks ja proovida seda uuesti trükkida.

#### Jagatud ressursside eelvaatlus

&smb4k; võimaldab võrguressursside eelvaatlust. Kui valida menüükirje &Ctrl; V Eelvaatlus, ilmub valitud võrguressursi sisu nähtavale eelvaatlusdialoogis.

Eelvaatlusdialoogi pilt
Eelvaatlusdialoog

Eelvaatlusdialoog on otsekui lihtne failihaldur. Seal on võimalik liikuda võrguressursi sisus, klõpsates loendivaates kataloogiikoonidele, ning kasutades nuppe Üles, Tagasi ja Edasi. Aktiivset asukohta näitab liitkast paremas servas. Nupu Laadi uuesti abil saab laadida aktiivse kataloogi sisu uuesti.

Vaikimisi näitab eelvaatlusdialoog ainult neid katalooge ja faile, mis ei ole peidetud. Seda saab muuta seadistustedialoogis. Failiülekanded ja muu selline ei ole võimalik.

#### Autentimisteabe andmine

Paljud serverid või võrguressursid on kaitstud parooliga. Sellisel juhul ilmub paroolidialoog, mis palub anda sinu kasutajanime ja parooli. Sama juhtub siis, kui valid menüükirje &Ctrl; T Autentimine.

Autentimisdialoogi pilt
Autentimisdialoog

Kui kasutajanimi on juba antud, näitakse seda vastaval väljal. Kui see on vale või pole kasutajanime veel antud, tuleb see siia sisestada. Paroolivälja võib aga tühjaks jätta. Klõpsuga nupule OK saadetakse andmed teele. Sõltuvalt seadistustedialoogis langetatud valikust salvestatakse kasutajanimi ja parool alatiseks digitaalsesse turvalaekasse, ajutiselt kuni &smb4k; töö lõpetamiseni või üldse mitte. Viimasel juhul tuleb need anda iga kord, kui neid vaja läheb.

#### Kohandatud valikute määramine

Kui sul on vaja määrata mõnele serverile või ressursile valikuid, mis erinevad seadistustedialoogis määratud üldistest valikutest, saab seda teha kohandatud valikute dialoogis. Selle saab avada menüükäsuga &Ctrl; C Kohandatud valikud.

Ressursi kohandatud valikute dialoogi pilt
Kohandatud valikute dialoog

Siin saab määrata kohandatud Samba võtmeid ning panna paika Wake-On-LAN-i võimaluse kasutamise. Viimase jaoks on vaja lülitada Wake-On-LAN sisse seadistustedialoogis.

Nupp Vaikeväärtused on kasutatav siis, kui dialoogi kirjed erinevad neist, mis on määratud seadistustedialoogis. Sellele klõpsates saab dialoogi kirjed lähtestada algväärtustele. Klõps nupule OK on kasutatav siis, kui oled dialoogis midagi muutnud. Sellele klõpsates kehtestatakse kohandatud seadistused ja suletakse dialoog.

FreeBSD korral on dialoogis vähem valikuid kui teistes operatsioonisüsteemides, sest mitmed valikud ei ole lihtsalt toetatud.

##### Samba

Sõltuvalt langetatud otsusest kehtivad kohandatud valikute dialoogi seadistused kas serveri kõigile jagatud ressurssidele või konkreetsele ressursile. Määrata saab SMB pordi, failisüsteemi pordi (ainult &Linux; korral), kirjutusõiguse, kasutaja ID, grupi ID ja selle, kas autentimiseks kasutatakse Kerberost. Täpsemat teavet konkreetsete seadistuste kohta leiab siit.

##### Wake-On-LAN

Wake-On-LAN-i kasutamiseks tuleb anda valitud serveri MAC-aadress. Praegu ei suuda &smb4k; MAC-aadressi määrata, nii et selle pead ise välja uurima. Seejärel saad määrata, kas &smb4k; peab saatma maagilise Wake-ON-LAN-i paketi valitud masinale enne võrgunaabruse uurimist ja/või mõne masina jagatud ressursi ühendamist.

#### Järjehoidjate lisamine

Järjehoidja saab lisada, kui valida võrguressurss (ainult neid saabki järjehoidjatesse lisada) ja vajutada kiirklahvi &Ctrl; B või valida menüükirje Lisa järjehoidja. Järjehoidja leiab seejärel menüüst Järjehoidjad. Täpsemalt kõneleb sellest osa Järjehoidjad.

Järjehoidjaid saab kasutada võrguressursside ühendamiseks.

### Võrguotsingu dialoog

Võrguotsingu dialoog koosneb liitkastist, kuhu saab sisestada otsingumõiste, ja loendivaatest, kus näidatakse otsingu tulemusi.

Võrguotsingu dialoogi pilt
Võrguotsingu dialoog

#### Otsimine

&smb4k; otsib võrgunaabrusest jagatud ressursse, mis vastavad otsingustringile või sisaldavad seda. Otsingu alustamiseks kirjuta otsitav mõiste ning vajuta klahvi &Enter; või klõpsa sisestuskasti kõrval ikoonile &Ctrl;S Otsi. Loendivaates näeb kõiki võrguressursse, mis vastavad otsingukriteeriumile. Kui need on juba süsteemis ühendatud, märgitakse see ära. Kui otsing nurjub, näeb veateadet. Uue otsingu alustamine puhastab loendivaate. Kui soovid otsingu katkestada, klõpsa ikoonile &Ctrl;A Katkesta, mis asub otse ikooni Otsi kõrval.

#### Toimingud ja kontekstimenüü

Võrguotsingu puhul saab kasutada mitmeid toiminguid. Need leiab menüüst Otsing, tööriistaribal, vidinast endast ja kontekstimenüüst. Kasutada saab järgmisi toiminguid:

&Ctrl; S Otsi

  Võrgu, esiletõstetud töögrupi või arvuti uurimine uute kirjete leidmiseks. See on vaikimisi alati aktiivne ning asendub käsuga Katkesta, kui parajasti käib võrgu-uuring.

&Ctrl; A Katkesta

  Võrguotsingu katkestamine. Vaikimisi ei ole see nupp aktiivne ning muutub aktiivseks alles siis käsu Otsi asemel, kui käib võrgu-uuring.

Puhasta

  Kogu võrguotsingu dialoogi puhastamine. See puhastab lisaks loendivaatele ka liitkasti otsingukirjete ajaloo.

&Ctrl; M Ühenda

  Võrguressursi ühendamine otsingudialoogist. Alternatiivina võib loendivaates teha võrguressursil topeltklõpsu.

Kontekstimenüü sisaldab kaht neljast toimingust. Alternatiivne toiming &Ctrl;S Otsi või &Ctrl; A Katkesta asub otse otsingu sisendkasti kõrval (samuti menüüs ja tööriistaribal).

Võrguotsingu kontekstimenüü pilt
Võrguotsingu kontekstimenüü

#### Jagatud ressursi ühendamine

Tuvastatud ressursi võib vahetult ühendada kas topeltklõpsuga selle kirjel või seda valides ja kontekstimenüü vahendusel käsku &Ctrl; D Ühenda andes. Tegelikku otsingut sooritava programmi (käsk smbtree 1) puudujääkide tõttu ei suuda &smb4k; eristada printeri- ja tavalisi ressursse. Printeriressursi ühendamine nurjub ning näidatakse veateadet.

Kodukataloogi ressursi ühendamisel palutakse anda kasutajanimi, enne kui selle nimega ressurss ühendatakse. Seepärast ei näidata ka kodukataloogi ressurssi (home) hiljem ühendatuna, sest ühendatakse ainult konkreetse nimega kodukataloog.

### Ühendatud jagatud ressursside vaade

Jagatud ressursside vaates saab suhelda süsteemis ühendatud jagatud ressurssidega.

#### Eri vaated

&smb4k; pakub kaht eri vaadet: ikooni- ja loendivaade. Neid mõlemat näeb allpool piltidel.

Ikoonivaade:

Jagatud ressursside ikoonivaate pilt
Jagatud ressursside ikoonivaade

Loendivaade:

Jagatud ressursside loendivaate pilt
Jagatud ressursside loendivaade

Vaikimisi vaade on traditsiooniline loendivaade, kus jagatud ressursse kuvatakse ikoonidena oma nime või ühenduskoha kõrval. Loendivaates näidatakse kõiki jagatud ressursse koos oma nime või ühenduskoha, failisusteemi ja kettakasutusega. Vajaduse korral võib seadistustedialoogis määrata, et kuvatakse rohkemgi teavet.

Kahe vaate vahel saab lülituda kas menüükirje Ressursivaade vahendusel või muutes seadistust seadistustedialoogis.

Vaikimisi näeb ressursivaates ainult enda ühendatud ressursse. Kuid &smb4k; võib näidata ka teisi ressursse, kui määrata nii vastava seadistusega.

#### Toimingud ja kontekstimenüü

Jagatud ressursside vaate puhul saab kasutada mitmeid toiminguid. Need leiab menüüst Jagatud ressursid, tööriistaribalt ja kontekstimenüüst. Kasutada saab järgmisi toiminguid:

&Ctrl; U Lahuta

  Ühe või mitme valitud ressursi lahutamine. Pane tähele, et vaikimisi on võimalik lahutada ainult neid ressursse, mille omanik sa ise oled. Seda saab siiski muuta seadistustedialoogi vastavates seadistustes. Kui ressursivaates pole ühtegi ressurssi valitud, ei ole ka nupp kasutatav.

  &smb4k; pakub ka võimalist jagatud ressursse jõuga lahutada (ainult &Linux;). See võib olla abiks ligipääsmatute ressursside korral, mida ei saa normaalsel moel lahutada. Selle võimaluse pruukimiseks tuleb muuta seadistusi seadistustedialoogis.

  Täpsemalt kõneleb sellest osa Jagatud ressursside lahutamine.

&Ctrl; N Lahuta kõik

  Kõigi ressursside lahutamine korraga. Siingi kehtib eelmainitud piirang. Kui ühtegi ressurssi pole ühendatud, ei saa mõistagi nuppu kasutada.

  Täpsemalt kõneleb sellest osa Jagatud ressursside lahutamine.

Lisa järjehoidja

  Järjehoidja lisamine parajasti valitud ühendatud jagatud ressursile. Seda toimingut ei saa kasutada, kui ühtegi ressurssi pole valitud.

  Täpsemalt kõneleb sellest osa Järjehoidjate lisamine.

&Ctrl; Y Sünkrooni

  Ressursi sünkroonimise alustamine kohaliku koopiaga või vastupidi. Seda toimingut saab kasutada ainult siis, kui paigaldatud on programm rsync 1.

&Ctrl; L Ava Konsoolis

  Ressursi baaskataloogi avamine Konsoolis. Sellest toimingust on abi, kui soovid käivitada shelliskripte või midagi muud sellist ette võtta.

&Ctrl; I Ava failihalduris

  Ressursi sisu avamine vaikimisi failihalduris.

Kontekstimenüü sisaldab kõiki toiminguid, mida saab ette võtta ühendatud jagatud ressursiga.

Ressursivaate kontekstimenüü pilt
Ressursivaate kontekstimenüü

Selle saab avada hiire parema nupuga klõpsates.

#### Kohtspikrid

Kohtspikrid pakuvad teavet ressursi nime, ühenduspunkti, kasutaja ja grupi, kasutajanime, failisüsteemi, kettakasutuse ja vaba kettaruumi kohta. Kui ressurss on kättesaamatu, märgitakse need väärtused teadmatuks.

Kohtspikrid on vaikimisi lubatud. Neid saab keelata seadistustedialoogis.

#### Kättesaamatud ressursid

&smb4k; kontrollib perioodiliselt, kas kõik ühendatud ressursid on ikka endiselt kättesaadavad. Kui peaks ette tulema kättesaamatu ressurss, märgitakse see muutunud ikooniga ning seda ei saa enam avada ega sünkroonida. Lahutamine ja järjehoidjatesse lisamine on siiski ikka veel võimalikud.

Rakendus võib kättesaamatu ressursi peale sattudes mõneks hetkeks hanguda. See möödub kiiresti.

#### Ikoonid

Ressursivaates kuvatakse kasutajale kolme laadi ikoone:

Kolme ikooni pilt
Kolm ikooni

- Vasakul asuv ikoon tähistab kättesaamatut ressurssi. &smb4k; ei luba seda avada ega sünkroonida. Seda saab ainult lahutada või järjehoidjatesse lisada.

- Keskel asuv ikoon tähistab võrgus olevat kättesaadavat ja sulle kuuluvat ressurssi. Sellega saab ette võtta kõiki võimalikke toiminguid.

- Kõik ressursid, mis on tähistatud punase lipuga, nagu näitab paremal asuv ikoon, kuuluvad mõnele teisele kasutajale. Neid näeb ainult siis, kui oled seadistustedialoogis määranud, et neid peab näitama. Vaikimisi seadistuse korral ei ole sul lubatud neid lahutada, kuid sedagi saab muuta.

#### Lohistamine

&smb4k; toetab ressursivaates lohistamist:

Sa võid lohistada ressursiikooni ressursivaatest töölauale või mõnda muusse rakendusse (nt. &dolphin;). Seejärel võib ilmuda hüpikmenüü, mis pärib, kas soovid ressursi sisu kopeerida, linkida või liigutada. Valikut langetades pea meeles, et enamasti ei ole ressursi liigutamine ja linkimine just kuigi hea mõte. Hüpikmenüüd saab vältida, kui hoida lohistamise ajal all klahv &Ctrl;.

Faile ja katalooge saab üle kanda ühendatud jagatud ressursile, kui lohistada need ressursiikoonile. Vaikimisi liigutatakse andmed ressursile. Nende kopeerimiseks hoia lohistamise ajal all klahvi &Ctrl;. Ülekanne on edukas ainult siis, kui ressurss on ühendatud lugemis- ja kirjutamisõigusega.

#### Jagatud ressursside lahutamine

Ühe või mitu valitud ressurssi võib lahutada kas menüükäsuga &Ctrl; U Lahuta või vastava kiirklahviga. Vaikimisi saab lahutada ainult ressursse, mis sulle kuuluvad. Seda saab muuta seadistustedialoogis. Kui lubad ressursside lahutamise, mis kuuluvad kellelegi teisele, näidatakse enne tegelikku lahutamist hoiatavat dialoogi.

Hoiatusdialoog, mida näidatakse, kui lahutad kellegi teise ressursi
Hoiatusdialoog, mida näidatakse, kui lahutad kellegi teise ressursi

Klõpsuga nupule Jah lahutatakse ressurss lõplikult. Seepärast mõtle hoolega, enne kui lahutad ressursi, mis kuulub mõnele teisele kasutajale!

Kättesaamatud ressursid lahutatakse vaikimisi "tavalise" lahutamistoiminguga. Kui see peaks nurjuma, saab &smb4k; seadistada sooritama kättesaamatute ressurssidega niinimetatud laiska lahutamist (ainult &Linux; korral).

Kõiki ressursse saab korraga lahutada, kui valida menüükäsk &Ctrl; N Lahuta kõik. Sõltuvalt seadistustest võib see lahutada ka teiste kasutajate ja kättesaamatud ressursid.

Eduka lahutamise järel antakse sellest kasutajale teada. Selle puhtalt informatiivse märguande saab keelata seadistustedialoogis. Kui lahutamine nurjub, näidatakse märguannet veateatega.

#### Sünkroonimine

Menüükäsuga &Ctrl;Y Sünkrooni saab avada sünkroonimisdialoogi. Seal on lähtekohana antud ressursi ühenduspunkt ning allpool sihtkohana asukoht vastavalt sünkroonimise prefiksile. Andmete uuendamiseks ressursil tuleb sihtkoht ja lähtekoht ära vahetada, mida saab teha klõpsuga nupule Vaheta asukohad.

Sünkroonimisdialoogi pilt
Sünkroonimise &URL;'i määramine

Klõps nupule Sünkrooni alustab sünkroonimist. Vasakklõpsuga süsteemisalve nupule Märguanded saab avada edenemisdialoogi, kus näeb mõningaid toimingu üksikasju.

Sünkroonimise edenemisdialoogi pilt
Edenemisdialoog

Vaikimisi näitab koondatud versioon faili, mida parajasti üle kantakse, lähte- ja sihtkohta. edastamiskiirust ja üldist edenemist. Rohkem teavet, näiteks edastatud failide arv ja edastamiskiirus graafilises esitusees, saab näha, kui klõpsata edenemisriba kõrval asuvale nupule Rohkem.

Sünkroonimist saab igal hetkel peatada või katkestada, kui klõpsata dialoogi ülemises parempoolses nurgas asuvale pausi- või peatamisnupule.

Edenemisdialoogis näidatav failide koguarv tähistab jagatud ressursil olevate failide arvu ega pruugi kattuda tegelikult edastatavate failide koguarvuga.

Edenemise arvestamiseks jagatakse edastatud failide arv jagatud ressursil olevate failide koguarvuga. Nende suurust arvesse ei võeta. See tähendab, et väga suur fail annab edenemisse sama palju kui väga väike. Pealegi uuendatakse edenemisriba alles pärast faili edastamist, sest nii on programmil rsync kombeks.

#### Jagatud ressursi avamine

&smb4k; võimaldab ühendatud jagatud ressurssi avada kahel moel:

- ##### Ressursi avamine Konsooliga

  Ühendatud jagatud ressursi saab avada Konsooliga, kui valida menüükäsk &Ctrl;L Ava Konsooliga. See on abiks, kui soovid näiteks käivitada ressursil shelliskripte või midagi muud sellist ette võtta.

- ##### Ressursi avamine vaikimisi failihalduris

  Ressursi saab avada vaikimisi failihalduris (nt. &dolphin;), kui klõpsata ressursi ikoonil või valida menüükäsk &Ctrl;I Ava failihalduris.

Kui ressurss on märgitud kättesaamatuks, ei saa seda avada.

### Järjehoidjad

#### Järjehoidjate lisamine

Järjehoidjaid oma lemmikressurssidele saab lisada võrgunaabruse sirvijas või ressursivaates, samuti plasmoidis. Peaakna dokitud vidinas tuleb selleks valida üks või rohkem ressurss ja seejärel menüükäsk Lisa järjehoidja. Plasmoidis tuleb klõpsata ressursi kirje kõrval asuvale järjehoidja lisamise ikoonile. Ilmub dialoog, kus saab määrata nime ja soovi korral paigutada järjehoidja mõnda rühma.

Järjehoidja lisamise dialoogi pilt
Järjehoidja lisamise dialoog

Eriti just rühma paigutamine on abiks järjehoidjate korrastamisel. Järjehoidjate menüüs asetatakse kõik ühte rühma kuuluvad järjehoidjad eraldi alammenüüsse rühmanime kirje alla (vaata allpool).

Nimi võib olla mis tahes ressurssi kirjeldav tekst. Kui määrad nime, näidatakse menüüs just seda, mitte vaikimisi näidatavat UNC-d. Kui soovid seda muuta, saab seda teha seadistustedialoogis.

#### Järjehoidjate kasutamine ja haldamine

Peaaknas saab järjehoidjaid kasutada ja hallata menüü Järjehoidjad vahendusel.

Järjehoidjate menüü pilt
Järjehoidjate menüü

Selles menüüs on alati vähemalt kaks kirjet:

Muuda järjehoidjaid

  Järjehoidjate redaktori avamine. Seda käsku ei saa kasutada, kui järjehoidjaid ei ole.

&Ctrl;B Lisa järjehoidja

  Järjehoidja lisamine. Selle käsu kasutamiseks peab olema valitud ressurss.

Kui sa pole rühmi loonud, on ka kolmas kirje:

Ühenda kõik järjehoidjad

  Kõigi tipptaseme järjehoidjate ühendamine korraga. Seda ei saa kasutada, kui kõik järjehoidjates olevad ressursid on ühendatud.

Kõik muud kirjed on kas rühmade alammenüüd või ressursid, mis ei kuulu ühtegi rühma. Kirjed on loetletud tähestiku järjekorras ning järjehoidjad võivad olla kuvatud kas UNC-aadressi või kirjeldava nime järgi. Järjehoidjal klõpsates ühendatakse sellele vastav ressurss. Kui järjehoidjates olev ressurss on süsteemis juba ühendatud, ei ole vastav kirje kasutatav.

Iga rühm tekitab endale alammenüü. See sisaldab kõiki rühma kuuluvaid järjehoidjaid ja kirjet Ühenda kõik järjehoidjad. Viimasega saab ühendada korraga kõik vastava alammenüü järjehoidjad.

Plasmoidil on järjehoidjate kaart, kus kõik järjehoidjad on korraldatud samamoodi nagu järjehoidjate menüüs. Seal on näha järjehoidjate rühmad ja järjehoidjad ise. Järjehoidjatesse pandud jagatud ressursse saab ühendada klõpsuga vastavale kirjele. Tööriistaribal on kaks toimingut: Tagasi ja Muuda. Kui valida Tagasi, saab liikuda kõrgemale tasandile, kui oled sisenenud grupi kausta. Toiming Muuda avab järjehoidjate redaktori.

#### Järjehoidjate muutmine

Järjehoidjate redaktoris saab järjehoidjaid muuta või eemaldada. Redaktori saab avada peaaknas menüükäsuga Muuda järjehoidjaid, plasmoidis kaardil Järjehoidjad käsuga Muuda.

Järjehoidjate redaktori pilt
Järjehoidjate redaktor

Järjehoidjad on puuvaates korraldatud vastavalt rühmadele, kuhu nad kuuluvad. Järjehoidjad, mis ei kuulu ühtegi rühma, paiknevad tipptasandil. Järjehoidjate ümberkorraldamiseks saab puuvaates neid ka lihtsalt vajalikku kohta lohistada.

Järjehoidja muutmiseks tuleb see esmalt valida. Siis ilmuvad sisestusvidinas nähtavale selle salvestatud nimi, kasutajanimi, IP-aadress ja rühma nimi. Enamasti ei ole mõtet puutuda IP-aadressi ja kasutajanime, sest &smb4k; salvestab korrektsed väärtused, kui sa ressursi järjehoidjatesse lisad. Aga kui näiteks server saab teise IP-aadressi (nt. juhul kui sinu kohtvõrgus kasutatakse DHCP-d) või sinu kasutajanimi on muutunud, tuleb neid muidugi muuta. Nimeväljal saab järjehoidjale anda mõistliku kirjelduse. Andmise korral kasutatakse just seda UNC-aadressi asemel, kui vastav seadistus on seadistustedialoogis lubatud. Rühmad aga võimaldavad järjehoidjaid tõhusamalt korraldada. Kui näiteks kasutad sülearvutit nii tööl kui ka kodus, võib olla mõistlik luua rühmad "Kodu" ja "Töö" ning lisada neisse vajalikud järjehoidjad.

Puuvaates saab kasutada ka kontekstimenüüd, mis sisaldab kolme toimingut. Nende saab lisada rühmi või eemaldada rühmi ja järjehoidjaid.

Järjehoidjate redaktori kontekstimenüü pilt
Järjehoidjate redaktori kontekstimenüü

Lisa grupp

  Järjehoidjate rühma lisamine. Kui oled rühma loonud, saad liigutada sellesse järjehoidjaid.

Eemalda

  Valitud järjehoidja eemaldamine. Seda ei saa kasutada, kui järjehoidjat pole valitud.

Kõrvalda järjehoidjad

  Kõigi järjehoidjate eemaldamine puuvaatest koos kõigi rühmadega.

Kui oled muutmise lõpetanud, saab muudatused kehtestada klõpsuga nupule OK.

### Süsteemisalve vidin

#### Asukoht ja kasutamine

&smb4k; käivitamisel ilmub süsteemisalve selle ikoon.

Süsteemisalve vidina pilt
Süsteemisalve vidin

Ikoonil vasakklõpsu tehes saab peaakent minimeerida või taastada. Paremklõps avab kontekstimenüü mitme kirjega, mis lubavad võtta ette toiminguid ühendatud jagatud ressurssidega, hallata või ühendada järjehoidjaid ning seadistada &smb4k;-d, ilma et peaks avama peaakent.

#### Menüüd ja menüükirjed

Ühendatud jagatud ressursside menüüs on näha kõik ühendatud ressursid ja mõned toimingud, mida nendega ette võtta.

Süsteemisalve ikooni kontekstimenüü 1. pilt
Süsteemisalvel ikooni kontekstimenüü 1

Lahuta kõik

  Kõigi ressursside lahutamine korraga. Sõltuvalt seadistusest üritab &smb4k; lahutada kas ainult need ressursid, mille omanik oled sina ise, või kõik loendis olevad ressursid.

Kõigi ühendatud ressursside korral saab avada alammenüü, mis sisaldab järgnevaid kirjeid. Täpsemalt saab nende kohta lugeda siit.

Lahuta

  Ressursi lahutamine.

Lisa järjehoidja

  Valitud ressursi lisamine järjehoidjatesse.

Sünkrooni

  Ühendatud ressursi sünkroonimine kohaliku koopiaga või vastupidi. Täpsemalt räägitakse sellest siin ja siin.

Ava Konsoolis

  Ressursi baaskataloogi avamine Konsoolis.

Ava failihalduris

  Ressursi sisu avamine vaikimisi failihalduris (nt. &dolphin;).

Järjehoidjate menüü sisaldab kõiki sinu järjehoidjaid, mis on korraldatud eelnevalt määratud struktuuri põhjal (loe selle kohta siit ja siit).

Süsteemisalve ikooni kontekstimenüü 2. pilt
Süsteemisalvel ikooni kontekstimenüü 2

Selle ülesehitus on samasugune nagu kirjeldatud siin, ainult et puudub menüükirje Lisa järjehoidja.

Ülejäänud menüükirjed on järgmised:

Ava ühendamisdialoog

  Dialoogi avamine ressursi "käsitsi" ühendamiseks.

&smb4k; seadistamine...

  Seadistustedialoogi avamine. Kõigist seadistustest kõneldakse siin.

Minimeeri | Taasta

  Peaakna peitmine (minimeerimine) või näitamine (taastamine). Kumb käsk näha on, sõltub peaakna parajasti kehtivast olekust.

&Ctrl; Q Välju

  Rakendusest väljumine.

### Plasmoid

&smb4k; pakub plasmoidi, mida saab lisada vidinana töölauale või paneelile. Sel on kolm kaartidena paigutatud vaadet: Võrgunaabrus, Jagatud ressursid ja Järjehoidjad.

Plasmoid töölaual
Plasmoidi pilt

#### Võrgunaabruse kaart

Võrgunaabruse kaardil on võrguelemendid paigutatud nimekirjana:

Plasmoidi võrgunaabruse kaardi pilt
Plasmoidi järjehoidjate kaart

Klõpsuga kirjele saab kas siseneda tasand allapoole (&eg; klõps töögrupil või domeenil näitab kõiki sellesse kuuluvaid masinaid), ühendada valitud ressursi või välja kutsuda trükkimisdialoogi. Taas tasand kõrgemale liikumiseks tuleb klõpsata tööriistaribal nupule Üles.

Masinate ja ressursside puhul on elemendi nimest paremale paigutatud mõned toimingunupud. Masinate puhul on nuppe üks ja sellega saab avada kohandatud valikute dialoogi. Jagatud ressursside puhul on veel üks nupp, millega saab lisada ressursi järjehoidjatesse. Toimingunupud on vaikimisi läbipaistvad ja muutuvad läbipaistmatuks, kui viid nende kohale hiirekursori. Vasakklõpsuga saab vajaliku toimingu käivitada.

Lisaks juba mainitud nupule Üles on tööriistaribal veel kolm elementi: Uuri uuesti, Katkesta ja Ühendamisdialoog. Nendega saab sooritada uue uurimise, katkestada mis tahes tegutseva toimingu või avada dialoogi "käsitsi" ühendamiseks.

#### Plasmoidi ühendatud jagatud ressurside kaart

Ühendatud jagatud ressursside kaardil on näha kõik ühendatud ressursid.

Plasmoidi ühendatud jagatud ressursside kaardi pilt
Plasmoidi järjehoidjate kaart

Ressursist ja selle masinast paremal asub kaks toimingunuppu. Esimene on mõneldud järjehoidja lisamiseks, teine ressursi lahutamiseks. Toimingunupud on vaikimisi läbipaistvad ja muutuvad läbipaistmatuks, kui viid nende kohale hiirekursori. Vasakklõpsuga saab vajaliku toimingu käivitada.

Tööriistariba sisaldab ainult toimingut Lahuta kõik ja sellega saab korraga lahutada kõik jagatud ressursid.

#### Järjehoidjate kaart

Järjehoidjate kaardil on ära toodud järjehoidjate grupid ja järjehoidjad ise:

Plasmoidi järjehoidjate kaardi pilt
Plasmoidi järjehoidjate kaart

Järjehoidjatesse pandud jagatud ressursse saab ühendada vasakklõpsuga vastavale järjehoidjale. Sama võttega saab siseneda järjehoidjate gruppi.

Järjehoidja muutmiseks või eemaldamiseks vajuta tööriistaribal nuppu Muuda, mis avab järjehoidjate redaktori. Tagasi kõrgemale tasandile pääseb nupuga Tagasi.

### Märkused FreeBSD kasutajatele

#### D-Bus ja PolKit-1

&smb4k; kasutab &kde; autentimise API-t (KAuth) võrguressursside ühendamiseks. KAuth kasutab D-Busi ja PolKit-1 (või PolicyKiti) õiguste kohandamiseks, mistõttu &smb4k; peab olema õigesti seadistatud. &smb4k; paigaldamisel FreeBSD keskkonnas võib olla vajalik mõningaid asju käsitsi täpsustada (alates tarkvarapaketi kdehier4 versioonist 1.0.10 paistab siiski kõik korras olevat!).

- Kontrolli, kas fail `de.berlios.smb4k.mounthelper.policy` on ikka kataloogis `/usr/local/share/polkit-1/actions/`. Kui seda ei ole, tuleb see sinna linkida (või kopeerida):

      $ cd /usr/local/share/polkit-1/actions/
      $ sudo ln -s \
      /usr/local/kde4/share/polkit-1/actions/de.berlios.smb4k.mounthelper.policy .

- Paigaldamisel asetatakse üsna tõenäoliselt D-Busi failid valesse kohta, nii et need tuleb linkida (või kopeerida) õigesse kohta:

      $ cd /usr/local/share/dbus-1/system-services
      $ sudo ln -s \
      /usr/local/kde4/share/dbus-1/system-services/de.berlios.smb4k.mounthelper.service .

#### Ühendamine

FreeBSD korral on SMB protokoll teostatud teistmoodi kui muudes *NIX operatsioonisüsteemides, mistõttu ka võrguressursside ühendamine toimib teistmoodi. Peamiseks erinevuseks on sisselogimisteabe edastamise viis ühendamise ajal. Kui &Linux; ja teiste operatsioonidesüsteemide korral, mis kasutavad Samba programmi mount.cifs 8, saab määrata kasutajanime ja parooli käsu võtmetena või keskkonnamuutujatega `USER` ja `PASSWD`, siis FreeBSD-s salvestatakse kogu sisselogimisteave kasutajatunnuste faili `~/.nsmbrc`. Kui seal teavet pole, ei ole ka võimalik ühendada parooliga kaitstud ressurssi.

&smb4k; kirjutab sisselogimisteabe kasutajatunnuste faili lennult, nii et seda saab kohe kasutada. WINS-serveri korral tuleb silmas pidada nii seda kui ka veel mõningaid globaalseid asju. Kuid teave, mida &smb4k; faili `~/.nsmbrc` kirjutab, on piiratud. Sinna kirjutatakse ainult võrguressursi nimi, selle töögrupp, kasutajanimi ja krüptitud parool. Kui sul tekib puuduvate kirjete tõttu probleeme, tuleb need ise käsitsi juurde kirjutada.

## &smb4k; seadistamine

Selles osas kirjeldatakse &smb4k; seadistamise võimalusi. Seadistustedialoogi avamiseks tuleb valida menüükäsk &smb4k; seadistamine...

### Kasutajaliides

Siinsete valikutega saab muuta mitme dialoogi ja vidina välimust ja käitumist. Pane tähele, et kui soovid muuta peaakna välimust, leiab mitmeid võimalusi menüüs Seadistused otse menüüribal.

Kasutajaliidese seadistuste kaardi pilt
Välimuse seadistuste kaart

#### Üldised seadistused

##### Märguanded

Märguannete näitamine

  Kasutaja teavitamine sooritatavatest toimingutest, nt. jagatud ressursi ühendamisest või lahutamisest Kui sa ei soovi, et sind liiga sageli segataks, võib selle valiku välja lülitada. Hoiatusi ja veateateid see valik ei mõjuta.

  Vaikimisi: märgitud

##### Järjehoidjad

Võimaluse korral kohandatud järjehoidjanime näitamine

  Näidatakse järjehoidja kohandatud kirjeldust (nime). Seda saab määrata järjehoidjate redaktoris.

  Vaikimisi: märgitud

#### Võrgunaabrus

##### Käitumine

Domeenide ja masinate automaatne avamine

  Domeenide ja masinate automaatne avamine, kui nendega seotud võrguelementide (domeeni liikmete või jagatud ressursside) nimekiri lisatakse või seda uuendatakse. Pane tähele, et domeeni- või masinaelement avatakse alati, kui sa teed seda ise.

  Vaikimisi: märgitud

##### Võrguressursid

Jagatud printerite näitamine

  Jagatud printerite näitamine.

  Vaikimisi: märgitud

Peidetud ressursside näitamine

  Võrgusirvijas näidatakse kõiki peidetud ressursse, välja arvatud need, mille tüüp on ADMIN$ ja IPC$.

  Vaikimisi: märgitud

Peidetud IPC$ ressursside näitamine

  Peidetud IPC$ ressursside näitamine. Seda saab märkida ainult siis, kui märgitud on ka Peidetud ressursside näitamine.

  Vaikimisi: märkimata

Peidetud ADMIN$ ressursside näitamine

  Peidetud ADMIN$ ressursside näitamine. Seda saab märkida ainult siis, kui märgitud on ka Peidetud ressursside näitamine.

  Vaikimisi: märkimata

##### Veerud

Jagatud ressursi tüübi näitamine

  Näidatakse jagatud ressursi tüüpi (s.t. ketas, printer või IPC).

  Vaikimisi: märgitud

Serveri IP-aadressi näitamine

  Võrguserverite IP-aadressi näitamine.

  Vaikimisi: märgitud

Kommentaari näitamine

  Võrguserveri või -ressursi kommentaari näitamine.

  Vaikimisi: märgitud

##### Kohtspikrid

Võrguelemendi kohta teavet sisaldava kohtspikri näitamine

  Kohtspikrit näeb, kui viia hiirekursor võrgunaabruse sirvijas mõne elemendi kohale. See sisaldab teavet võrguelemendi kohta, näiteks töögrupi või domeeni nimi, masinanimi, kommentaar, tüüp jne.

  Vaikimisi: märgitud

#### Ühendatud jagatud ressursid

##### Vaade

Ühendatud jagatud ressursside näitamine ikoonivaatena

  Ühendatud ressursside näitamisel kasutatakse ikoonivaadet.

  Vaikimisi: märgitud

Ühendatud jagatud ressursside näitamine loendivaatena

  Ühendatud ressursside näitamisel kasutatakse loendivaadet.

  Vaikimisi: märkimata

Järgmised seadistused käivad konkreetselt loendivaate kohta:

Omaniku ja grupi näitamine

  Loendivaates ressursi omaniku UID ja GID näitamine.

  Vaikimisi: märkimata

Kasutajanime näitamine

  Ühendamisel kasutatava kasutajanime näitamine. Seda näidatakse ainult siis, kui ressurss on ühendatud CIFS-failisüsteemiga. Muul juhul jääb veerg tühjaks.

  Vaikimisi: märkimata

Failisüsteemi näitamine

  Ressursi kasutatava failisüsteemi näitamine.

  Vaikimisi: märgitud

Vaba kettaruumi näitamine

  Ressursil saadaoleva vaba kettaruumi näitamine.

  Vaikimisi: märkimata

Kasutatud kettaruumi näitamine

  Ressursil kasutusel oleva kettaruumi näitamine.

  Vaikimisi: märkimata

Kogukettaruumi näitamine

  Kogu kettaruumi näitamine, mida ressursil on pakkuda.

  Vaikimisi: märkimata

Kettakasutuse näitamine

  Kettakasutuse näitamine protsendina.

  Vaikimisi: märgitud

##### Ühendatud jagatud ressursid

Ühenduspunkti näitamine ressursi nime asemel

  Ressursi nime asemel näidatakse ühenduspunkti.

  Vaikimisi: märkimata

Kõigi süsteemis ühendatud jagatud ressursside näitamine

  Näidatakse kõiki ühendatud ressursse, mis kasutavad kas CIFS- (&Linux;) või SMBFS- (FreeBSD) failisüsteemi. Vaikimisi näidatakse ainult ressursse, mille omanik oled sa ise.

  Vaikimisi: märkimata

##### Kohtspikrid

Jagatud ressursi kohta teavet sisaldava kohtspikri näitamine

  Kohtspikrit näeb, kui viia hiirekursor ressursivaates mõne elemendi kohale. See sisaldab teavet elemendi kohta, näiteks ressursi nimi, UNC-aadress, ühenduspunkt, omanik ja grupp, kasutajatunnus (CIFS-failisüsteem, ainult &Linux;), kettakasutus jne.

  Vaikimisi: märgitud

#### Eelvaatluse dialoog

##### Peidetud failid ja kataloogid

Peidetud failide ja kataloogide eelvaatlus

  Kõigi failide ja kataloogide, kaasa arvatud peidetute, näitamine ressursi sisu avamisel eelvaatluse dialoogis. Vaikimisi seda ei tehta.

  Vaikimisi: märkimata

### Võrk

Võrgu seadistuste kaardi valikutega saab muuta sirvimisnimekirja uurimisviisi, panna &smb4k; saatma töögrupi nimekirjahoidjale päringu esitamisel autentimisteavet ning lubada perioodilise võrgu uurimime ja Wake-On-LAN. Kui soovid kohandada Samba programmide käitumist, tuleb pöörduda Samba seadistuste juurde.

Võrgu seadistuste kaardi pilt
Võrgu seadistuste kaart

#### Sirvimisnimekiri

Võrgunaabruses saadaolevate töögruppide ja domeenide otsimine

  &smb4k; otsib võrgus kõiki saadaolevaid nimekirjahoidjaid, kasutades programmi nmblookup 1. See on vaikimisi meetod ja väga töökindel kõigi võrgunaabruses leiduvate töögruppide ja domeenide leidmiseks. Siiski on sellel mõningaid puudusi, näiteks kehv Unicode'i toetus (nt. täpitähtede täpid võidakse asendada punktidega).

  Vaikimisi: märgitud

Päring aktiivse töögrupi nimekirjahoidjas

  Sinu töögrupi või domeeni aktiivsest nimekirjahoidjast päritakse sirvimisnimekirja. Kui mõned võrgunaabruse töögruppide nimed sisaldavad täpitähti või muid erimärke, võib seda meetodit katsetada, sest Unicode on siin toetatud. Vahel võib see aga tulemuseks anda iganenud töögrupi nimekirjahoidjad.

  Vaikimisi: märkimata

Päring kohandatud nimekirjahoidjas:

  Sirvimisnimekirja hankimiseks esitatakse päring tekstikasti sisestatud nimekirjahoidjale. Selle võib määrata kas NetBIOS-e nime või IP-aadressi järgi. Sellest võimalusest võib olla abi mõnes ebaharilikult seadistatud võrgunaabruses.

  Vaikimisi: märkimata

Järgmiste levialade uurimine:

  &smb4k; uurib läbi ja tagastab kõik IP-aadressid, mis on registreeritud määratud levila(de)s. Pane tähele, et see ei ole "tõeline" IP-aadresside otsing, sest selleks kuluks lausa igavik. Levialad tuleb anda komadega eraldatud loendina kujul x.y.z.255:

      192.168.1.255, 192.168.2.255, 10.0.0.255

  IP-aadressi/maski paarid (192.168.1.1/24) ei toimi.

  Vaikimisi: märkimata

#### Autentimine

Nimekirjahoidjad nõuavad sirvimisloendi teatamiseks autentimist

  Kui töögrupi nimekirjahoidjad nõuavad sirvimisnimekirja teatamiseks autentimist, tuleb see valik märkida. See võib olla nii näiteks mõne NAS-seadme korral. Muidu läheb seda harva vaja ja see võib isegi panna nimekirjahoidja tagastama tühja sirvimisnimekirja. Sel ei ole aga mingit mõju, kui &smb4k; on määratud uurima levialasid.

  Vaikimisi: märkimata

#### Perioodiline uurimine

Võrgunaabruse perioodiline uurimine

  Kui soovid lubada võrgunaabruse perioodilise uurimise, tuleb see valik märkida. Sel juhul uuritakse kõiki saadaolevaid võrguelemente, s.t. töögruppe ja domeene, servereid ja ressursse.

  Vaikimisi: märkimata

Uurimise intervall

  Perioodilise uurimise lubamisel saab siin määrata aja minutites, mis peab mööduma, enne kui alustatakse uut uurimist.

  Vaikimisi: 5 min

#### Wake-On-LAN

&smb4k; Wake-On-LAN-i võimaluse kasutamiseks tuleb see siin sisse lülitada. Masinad, mida on vaja äratada, tuleb määrata kohandatud valikute dialoogis.

Wake-On-LAN võimaluste lubamine

  Wake-On-LAN (WOL) võimaluse lubamine. Wake-On-LAN on arvutite Ethernet-arvutivõrgu standard, mis võimaldab arvuti sisselülitamist või unerežiimist äratamist võrguteate abil. Smb4K kasutab võrguserverite äratamiseks UDP sokli kaudu saadetavat maagilist paketti. Kui soovid ära kasutada Wake-On-LAN-i võimalusi, tasub see siin sisse lülitada.

  Vaikimisi: märkimata

Ooteaeg

  See on ooteaeg sekundites maagiliste Wake-On-LAN-pakettide saatmise ning võrgunaabruse uurimise või jagatud ressursi ühendamise vahel.

  Vaikimisi: 5 s

### Jagatud ressursid

Siin saab määrata, kuidas &smb4k; ühendab võrguressursid ning kuidas rakendus käitub käivitamisel ja töö lõpetamisel ühendatud või hiljuti kasutatud ressurssidega. Kui soovid seadistada ühendamisvalikuid, tuleb pöörduda Samba seadistuste poole.

Jagatud ressursside seadistuste kaardi pilt
Jagatud ressursside seadistuste kaart

#### Kataloogid

Ühendamise prefiks

  See on baaskataloog (ühendamise prefiks), kuhu &smb4k; ühendab võrguressursid. Seda saab muuta &URL;-i sisestajaga (klõpsa kataloogiikooniga nupule) või otseselt, kui sisestada uus asukoht tekstikasti. Tunnustatakse ka asukohamuutujaid, näiteks `$HOME`.

  Vaikimisi: `$HOME/smb4k/`

Genereeritud alamkataloogid väiketähelistena

  Kõik alamkataloogid, mida &smb4k; loob ühendamise prefiksi alla, muudetakse väiketäheliseks.

  Vaikimisi: märkimata

#### Ühendamine ja lahutamine

Viimati kasutatud jagatud ressursside taasühendamine rakenduse käivitamisel

  Kõik ressursid, mis olid ühendatud ajal, mil &smb4k; töö lõpetati, taasühendatakse rakenduse uuel käivitamisel. See mõjutab ainult ressursse, mida oled ise ühendanud.

  Vaikimisi: märkimata

Taasühendamiskatsete arv

  Katsete arvu määramine, kui palju püütakse jagatud ressursse taasühendada, enne kui Smb4K sellest loobub.

  Vaikimisi: 1

Taasühendamiskatsete intervall

  Aja määramine, mis jääb jagatud ressursside taasühendamiskatsete vahele.

  Vaikimisi: 5 min

Kõige isiklike ressursside lahutamine väljumisel

  Kõik ressursid, mille omanik oled sina ise, lahutatakse rakenduse töö lõpetamisel.

  Vaikimisi: märkimata

Kättesaamatute jagatud ressursside lahutamine jõuga

  Kättesaamatute jagatud ressursside lahutamine jõuga (ainult &Linux; korral). Kui jagatud ressurss pole kättesaadav, sooritatakse laisk lahutamine. Enne tegelikku lahutamist näidatakse hoiatusdialoogi, millega palutakse lahutamine heaks kiita.

  Vaikimisi: märkimata

Teistele kasutajatele kuuluvate jagatud ressursside lahutamise lubamine

  Selle valikuga saab lubada ressurside lahutamist, mille on ühendanud teised kasutajad.

  KASUTA SEDA ÄÄRMISE ETTEVAATUSEGA!

  Vaikimisi: märkimata

#### Kontrollid

Kontrollide intervall

  &smb4k; kontrollib ühendatud ja kättesaamatuid ressursse perioodiliselt intervalliga, mille saabki siin määrata. Tavalistes oludes ei ole vaja siin midagi muuta. Aga kui server, millega oled ühendatud, kannatab suure koormuse all, võib intervalli olukorra leevendamiseks suurendada. Selle mõju sinu süsteemi koormusele on väga tilluke, kui sa just ei määra intervalli alla 1000 msek (mis ei ole kindlasti soovitatav).

  Vaikimisi: 2500 msek

### Autentimine

Siin saab muuta autentimist puudutavaid seadistusi.

Autentimise seadistuste kaardi pilt
Autentimise seadistuste kaart

#### Üldised seadistused

##### Paroolide salvestamine

Sisselogimisteabe salvestamine turvalaekasse

  Kasutajanimed ja paroolid salvestatakse alamkataloogi `Smb4K` aktiivses võrguturvalaekas (vaikimisi "kdewallet"). Selle meetodi eeliseks on asjaolu, et autentimisandmed salvestatakse püsivalt ja krüptitult sinu kõvakettale. Sul tuleb need anda ainult üks kord ja kui neid järgmine kord vaja läheb, loeb &smb4k; need turvalaekast. Kui jätta see valik märkimata, salvestatakse autentimisandmed ajutiselt või ei salvestata neid üldse (vaata allpool).

  Vaikimisi: märgitud

Sisselogimisteabe meeldejätmine rakenduse töö ajaks

  Kui sa ei soovi, et &smb4k; salvestaks autentimisandmed turvalaekasse, saad määrata, kas need salvestatakse ajutiselt või mitte. Kui see kastike märkimata jätta, unustab &smb4k; otsekohe antud autentimisandmed ning need tuleb anda iga kord, kui neid vaja läheb. Sel valikul ei ole mõju, kui oled otsustanud salvestada paroolid turvalaekasse (vaata eespool).

  Vaikimisi: märgitud

##### Vaikimisi sisselogimine

Vaikimisi sisselogimisteabe kasutamine

  Vaikimisi sisselogimisteavet kasutatakse vaikimisi serveris autentimiseks. Kui märgid selle valiku, ilmub paroolidialoog, kus saad määrata vaikimisi logimisteabe.

  Vaikimisi sisselogimisteabe sisestamise dialoogi pilt
  Vaikimisi sisselogimisteabe sisestamise dialoog

  Anda tuleb vähemalt kasutajanimi. Tühjad paroolid on toetatud.

  Vaikimisi: märkimata

#### Turvalaeka kirjed

Turvalaeka kirjete kaart sisaldab redaktorit, mille abil saab muuta või eemaldada olemasolevaid turvalaeka kirjeid.

Turvalaeka kirjete redaktori pilt
Turvalaeka kirjete redaktor

Enne kui hakata turvalaeka kirjeid muutma, tuleb need turvalaekast laadida klõpsuga nupule Laadi. Vasakul ilmub nähtavale kirjete loend. Kirjet saab muuta, kui see valida ja märkida kastike Üksikasjade näitamine. Üksikasju näeb paremal, kus neid saab ka muuta.

Kirje saab eemaldada, kui teha sellel paremklõps ja valida kontekstimenüüst Eemalda. Kõik turvalaeka kirjed saab korraga eemaldada, kui valida Puhasta nimekiri.

Muudatusi saab tühistada, kui valida kas turvalaeka kirjete või üksikasjade vidina kontekstimenüüst käsk Võta tagasi.

Kui oled muutmise lõpetanud, saab muudatused turvalaekasse sisse kanda klõpsuga nupule Salvesta.

### Samba

Siin saab vahetult mõjutada käsureaargumente, mis edastatakse Samba programmidele, samuti hallata konkreetsetele ressurssidele määratud kohandatud seadistusi. Palun arvesta, et need seadistused toimivad ainult &smb4k; raames ja et ühtegi muudatust ei rakendata seadistusfailile `smb.conf`. Täpsema teabe hankimiseks tasuks uurida Samba manuaalilehekülgi.

Samba seadistuste kaardi pilt
Samba seadistuste kaart

#### Üldised seadistused

##### Üldised valikud

NetBIOS-e nimi

  Arvuti NetBIOS-e nime määramine. Tekstikast peaks juba sisaldama teavet, mida pakub seadistusfail `smb.conf`, või sinu arvuti masinanime. Tavaliselt ei ole põhjust siin midagi muuta.

  Vaikimisi: NetBIOS-e nimi, nagu selle määrab `smb.conf`, või masinanimi.

Domeen

  Domeeni/töögrupi määramine, millesse sinu arvuti kuulub. Tekstikastis peaks juba olema teave, mida pakub seadistusfail `smb.conf`. Tavaliselt ei ole põhjust siin midagi muuta.

  Vaikimisi: domeeninimi, nagu selle määrab `smb.conf`.

Sokli valikud

  TCP sokli valikute määramine. Sellest kõneleb täpsemalt smb.conf 5 manuaalilehekülg.

  Vaikimisi: sokli valikud, nagu selle määrab `smb.conf`.

NetBIOS-e skoop

  NetBIOS-e skoobi määramine. Enne siia millegi kirjutamist on äärmiselt soovitatav lugeda smb.conf 5 manuaalilehekülge.

  Vaikimisi: NetBIOS-e skoop, nagu selle määrab `smb.conf`.

##### Võrgupordid

SMB port

  SMB võrgupordi numbri määramine, mida kasutavad net 8 ja smbclient 1 võrgumasinaga suhtlemisel. FreeBSD korral on see ühtlasi ühendamiseks kasutatav port.

  Kui sa ei kasuta just tulemüüri või kohandatud võrguseadistust, ei ole siin vaja midagi muuta.

  Vaikimisi: 139

Failisüsteemi port

  Failisüsteemi pordi numbri määramine, mida kasutab mount.cifs 8 võrguressursi ühendamisel. Vaikimisi pordinumber (445) peaks toimima kõigis moodsates operatsioonisüsteemides. Kui esineb probleeme, võib proovida porti 139. Kui probleeme on ainult mõne masinaga, on soovitatav jätta siin pordinumber globaalselt määramata ning kasutada kohandatud valikute dialoogi, et määrata pordinumber konkreetselt problemaatilistele masinatele.

  See valik on kasutatav ainult &Linux; keskkonnas. FreeBSD korral määrab pordi ressursside ühendamiseks ära SMB port.

  Vaikimisi: 445

##### Autentimine

Autentimise üritamine Kerberosega

  Kerberose kasutamine autentimiseks Active Directory keskkonnas.

  Vaikimisi: märkimata

Autentimine kohaliku masina kontoga

  Päringud võrguserverisse tehakse kohaliku serveri kontot kasutades.

  Vaikimisi: märkimata

Winbindi ccache autentimise kasutamine

  Kasutajatunnuste kasutamine, mille on puhverdanud Winbind.

  Vaikimisi: märkimata

##### Turvalisus

Allkirjastamise olek

  Kliendi allkirjastamise oleku määramine. Seda seadistust kasutavad smbclient 1 ja smbtree 1.

  Kasutada saab järgmisi võimalusi:

  Puudub

    Kliendi allkirjastamise olekut ei määrata.

  Sees

    Kliendi allkirjastamise olekuks määratakse sees.

  Väljas

    Kliendi allkirjastamise olekuks määratakse väljas.

  Nõutav

    Kliendi allkirjastamise olekuks määratakse nõutav.

  Vaikimisi: puudub

SMB transpordi krüptimine

  See nõuab, et võrguserver toetaks &UNIX; laiendusi. Sellega soovitakse ühenduse krüptimist. See on uus võimalus alates Samba versioonist 3.2. Kui krüptimise üle peetavad läbirääkimised tulemusi ei anna, ühendumine nurjub.

  Vaikimisi: märkimata

#### Ühendamine

##### Üldised valikud

Kasutaja ID

  Failisüsteemi failide ja kataloogide omaniku määramine. Vaikimisi kasutatakse sinu UID-d. UID muutmiseks vajuta otsingunuppu ja vali rippmenüüst vajalik UID.

  Vaikimisi: sinu UID

Grupi ID

  Failisüsteemi faile ja katalooge omava grupi määramine. Vaikimisi kasutatakse sinu GID-d. GID muutmiseks vajuta otsingunuppu ja vali rippmenüüst vajalik GID.

  Vaikimisi: sinu GID

Failimask

  Failidele kehtestatavate õiguste määramine. Väärtus on kaheksandsüsteemis ja peab koosnema 4 arvust. Failimaskist (fmask) kõnelevad lähemalt mount 8 ja umask 2 manuaalileheküljed.

  Vaikimisi: 0755

Kataloogi mask

  Kataloogidele kehtestatavate õiguste määramine Väärtus on kaheksandsüsteemis ja peab koosnema 4 arvust. Kagaloogimaskist (dmask) kõnelevad lähemalt mount 8 ja umask 2 manuaalileheküljed.

  Vaikimisi: 0755

Kirjutamisõigus

  Siin saab määrata, kas ressursid ühendatakse vaikimisi kirjutamisõigusega või kirjutuskaitstult. See ei sõltu ülal määratud faili- ja kataloogimaski seadistusest.

  Vaikimisi: kirjutamisõigusega

Kliendi kooditabel

  Siin saab määrata kliendi poolel (s.t sinu arvutis) kasutatava kodeeringu.

  Vaikimisi: vaikimisi

Serveri kooditabel

  Siin saab määrata võrguserveri kasutatava kodeeringu.

  Seda saab määrata ainult FreeBSD korral.

  Vaikimisi: vaikimisi

##### Muud valikud

(Seda vidinat ei saa kasutada FreeBSD korral.)

Enamik valikuid, mida siin saab langetada, nõuab &Linux; kernelit 2.6.15 või uuemat.

Õiguste kontrollimine

  Kliendi poolel kontrollitakse, kas sinu UID ja GID ikka annavad õiguse käidelda ressursi faile ja katalooge. See on lisaks tavalisele pääsuõiguste (ACL) kontrollile sihtmasinas, mille sooritab serveri tarkvara. Seda ei pruugi kasutada, kui server toetab CIFS-i Unixi laiendusi ja sul ei ole seepärast õigust ressursile ligi pääseda.

  Vaikimisi: märgitud

Üritatakse määrata UID ja GID

  Kui serveriga peetakse läbirääkimisi CIFS-i Unixi laiendite üle, üritatakse kliendi poolel määrata kohaliku protsessi vajalik UID ja GID vastselt loodavatele failidele, kataloogidele ja seadmetele. Kui see valik on märkimata, kasutatakse vaikimisi ressursil määratud UID-d ja GID-i. Soovitatav on enne selle valiku muutmist lugeda mount.cifs 8 manuaalilehekülge.

  Vaikimisi: märkimata

Serveri inode-numbrite kasutamine

  Inode-numbrite (failide unikaalsed püsivad identifikaatorid) kasutamine, mida tagastab server, kliendi poolel automaatselt genereeritavate ajutiste inode-numbrite asemel. Sel valikul pole mõju, kui server ei toeta inode-numbrite või muu sarnase saatmist. Soovitatav on enne selle valiku muutmist lugeda mount.cifs 8 manuaalilehekülge.

  Vaikimisi: märkimata

Inode-andmeid ei puhverdata

  Jagatud ressursil avatud failide inode-andmeid ei puhverdata. Mõnikord tagab see parema jõudluse kui vaikimisi käitumine, mille korral lugemised ja kirjutamised puhverdatakse.

  Vaikimisi: märkimata

Reserveeritud märkide transleerimine

  Seitsmest reserveeritud märgist kuue (välja arvatud längkriips, kuid kaasa arvatud koolon, küsimärk, püstkriips (toru), tärn, suurema kui ja vähema kui märgid) transleerimine ümberseostamise vahemikku (ülalpool 0xF000), mis võimaldab ka kliendi poolel tunnistada faile, mis on loodud niisuguseid märke kasutades &Windows; POSIX-i emulaatoriga. Sellest võib abi olla ka enamiku Samba versioonide ühendamisel. Sel pole mingit mõju, kui server ei toeta Unicode'i.

  Vaikimisi: märkimata

Lukustamist ei kasutata

  Lukustamist ei kasutata. Ei käivitata lockd.

  Vaikimisi: märkimata

Turberežiim

  Turberežiim. Selle valiku kasutamiseks on vajalik CIFS-i kerneli moodul 1.40 või uuem.

  Lubatud väärtused on:

  Ühendumine nullkasutajana (nimeta)

    Käsureale lisatakse argument `sec=none`. See sunnib mount.cifs-i 8 proovima ühenduda nullkasutajana (nimeta).

  Kerberos 5 autentimine

    Käsureale lisatakse argument `sec=krb5`. See sunnib mount.cifs-i 8 kasutama Kerberos 5 autentimist.

  Kerberos 5 autentimine ja pakettide allkirjastamine

    Käsureale lisatakse argument `sec=krb5i`. See sunnib mount.cifs-i 8 kasutama Kerberos 5 autentimist ja jõuga pakette allkirjastama.

  NTLM protokoll

    Käsureale lisatakse argument `sec=ntlm`. See sunnib mount.cifs-i 8 kasutama NTLM parooli räsimist. &Linux; kerneli versioonini 3.8 on see vaikimisi valik.

  NTLM protokoll ja pakettide allkirjastamine

    Käsureale lisatakse argument `sec=ntlmi`. See sunnib mount.cifs-i 8 kasutama NTLM parooli räsimist ja jõuga pakette allkirjastama.

  NTLMv2 protokoll

    Käsureale lisatakse argument `sec=ntlmv2`. See sunnib mount.cifs-i 8 kasutama NTLMv2 parooli räsimist.

  NTLMv2 protokoll ja pakettide allkirjastamine

    Käsureale lisatakse argument `sec=ntlmv2i`. See sunnib mount.cifs-i 8 kasutama NTLMv2 parooli räsimist ja jõuga pakette allkirjastama.

  NTLMSSP protokoll

    Käsureale lisatakse argument `sec=ntlmssp` See sunnib mount.cifs-i 8 kasutama NTLMv2 parooli räsimist, mis on kapseldatud NTLMSSP toorsõnumisse. Alates &Linux; kerneli versioonist 3.8 on see vaikimisi valik.

  NTLMSSP protokoll ja pakettide allkirjastamine

    Käsureale lisatakse argument `sec=ntlmssp` See sunnib mount.cifs-i 8 kasutama NTLMv2 parooli räsimist, mis on kapseldatud NTLMSSP toorsõnumisse, ja jõuga pakette allkirjastama.

  Vaikimisi: NTLMSSP protokoll

Lisavalikud

  Lisavalikute määramine, mida mount.cifs 8 peab kasutama. Need tuleb anda komadega eraldatud loendina ja need ei tohi sisaldada ühtegi valikut, mis on juba seadistustedialoogis määratud, sest see võib tekitada soovimatuid kõrvalmõjusid. Loend lisatakse käsureale argumentidena täpselt sisestatud kujul. Täpsemalt kõneleb argumentidest, mida on võimalik kasutada, mount.cifs 8 manuaalilehekülg.

  Vaikimisi: puudub

#### Tööriistaprogrammid

##### net

Protokolli vihje

  Selle valikuga saab anda &smb4k;-le vihje, millist protokolli kasutada käsuga net 8. Et mõnda toimingut kõik protokollid ei võimalda, võidakse teatavate ülesannete täitmisel määrangut ka eirata.

  Kui järeleaitamist vajavad ainult üksikud serverid, võiks kaaluda siinse valiku asemel protokolli vihje andmiseks hoopis dialoogi Kohandatud valikud kasutamist.

  Kasutada saab järgmisi võimalusi:

  Automaatne tuvastamine

    Protokolli määrab käsk net 8 automaatselt käitusajal. See on vaikimisi valik ja enamasti ei ole põhjust seda muuta. Ent mõnikord võivad tekkida ühenduseprobleemid, sest programmil net 8 tuleb ette raskusi õige protokolli üle kokkuleppimisel. Peaaegu kõigil juhtudel saab seda parandada, kui määrata protokolli vihjeks RPC protokoll.

  RPC: moodsad operatsioonisüsteemid

    RPC protokoll, mida kasutavad moodsad &Windows; versioonid (2000/XP/2003) ja Samba.

  RAP: vanemad operatsioonisüsteemid

    RAP protokoll, mida kasutavad vanemad &Windows; versioonid (95/98/Me). Selle miinuseks on pikkade ressursinimede toetuse puudumine. &smb4k; võib seda siiski varuvariandina kasutada.

  ADS: Active Directory keskkond (LDAP/Kerberos)

    &smb4k; püüab kasutada ADS protokolli, kui see peaks vajalikuks osutuma. Pane aga palun tähele, et seni pole lisatud käsku, mis ADS protokolli kasutaks, nii et praegu ei avalda see valik tegelikult mõju.

  Vaikimisi: automaatne tuvastamine

##### nmblookup

Leviaadress

  Päringu saatmine määratud leviaadressile. Ilma selle valikuta saadab nmblookup vaikimisi päringu nende võrguliideste leviaadressile, mis tuvastatakse automaatselt või on määratud faili `smb.conf` parameetris

      interfaces = ...

  Vaikimisi: valikud, nagu need määrab `smb.conf`.

UDP datagrammide saamiseks ja saatmiseks üritatakse kasutada UDP porti 137

  Selle valiku taga seisab Windows 95 viga, mille tõttu eiratakse soovi avaldava paketi lähteporti ja vastatakse ainult UDP pordile 137. Tavalistes oludes ei ole põhjust seda valikut märkida. Kui aga koged võrku uurides probleeme ja soovid selle valiku sisse lülitada, tasuks eelnevalt lugeda nmblookup 1 manuaalilehekülge.

  Vaikimisi: märkimata

##### smbclient

Nime lahendamise järjekord

  Siin saab määrata, milliseid nimeteenuseid ja millises järjekorras tuleb kasutada masinanimede taga IP-aadresside leidmisel. Valikusse tuleb tühikutega eraldatult kirjutada nimelahenduse valikud. Neiks on: "lmhost", "host", "wins" ja "bcast". Täpsemalt kõneleb sellest smbclient 1 manuaalilehekülg.

  Vaikimisi: valikud, nagu need määrab `smb.conf`.

Puhvri suurus

  Võimalus muuta vastuvõtmis-saatmispuhvri suurust faili hankimisel või saatmisel võrguserverist või võrguserverisse.

  Vaikimisi: 65520 baiti

##### smbtree

Päringute saatmine levipaketina

  Päringute esitamine võrgusõlmedele, saates neid levipakettidena selle asemel, et esitada päringud kohalikule nimekirjahoidjale.

  Vaikimisi: märkimata

### Sünkroonimine

Seadistuste kaart sisaldab valikuid, mis mõjutavad käsku rsync 1, mida kasutatakse võrguressursside sünkroonimiseks kohaliku koopiaga ja vastupidi. See on saadaval ainult siis, kui süsteemi on paigaldatud rsync 1. Soovitatav on enne sünkroonimise esmakordset kasutamist lugeda manuaalilehekülge. Siiski võib öelda, et juba eelnevalt on paika pandud turvalised seadistused. Niisiis ei tee ka ilma ettevalmistuseta alustamine mingit kahju.

Sünkroonimise seadistuste kaardi pilt
Sünkroonimise seadistuste kaart

#### Kopeerimine

##### Vaikimisi sihtkoht

Sünkroonimise prefiks

  See on baaskataloog, kuhu &smb4k; salvestab käsuga rsync 1 üle kantud andmed. Seda saab muuta &URL;-i sisestajaga (klõpsa kataloogiikooniga nupule) või otseselt, kui sisestada uus asukoht tekstikasti. Tunnustatakse ka asukohamuutujaid, näiteks $HOME.

  Iga sünkroonitava ressursi jaoks luuakse prefiksi alla uus alamkataloog. Kui soovid sünkroonida ressursi sisu mõne muu kataloogiga, tuleb see määrata sünkroonimisdialoogis.

  Vaikimisi: `$HOME/smb4k_sync/`

##### Üldine

Säilitamisrežiim

  Valik: `-a`/`--archive`, sama mis `-rlptgoD` (ilma valikuta `-H`)

  Säilitamisrežiimi kehtestamine. See on kiire viis teatavaks teha, et soovid rekursiivsust ja säilitada peaaegu kõike. Pane tähele, et `-a` ei säilita püsilinke, sest mitmeti lingitud failide leidmine on kulutas. Selleks peab eraldi määrama valiku `-H`.

  Vaikimisi: märgitud

Rekursiivselt alamkataloogides

  Rekursiivne: `-r`/`--recursive`

  Rekursiivne liikumine alamkataloogidesse.

  Vaikimisi: märgitud

Failide uuendamine

  Valik: `-u`/`--update`

  See sunnib rsync 1 vahele jätma kõik failid, mis on olemas sihtkohas ja mille muutmisaeg on uuem kui ühel lähtefailil. (Kui olemasoleva sihtfaili muutmisaeg on lähtefailiga sama, uuendatakse seda juhul, kui failisuurus erineb.)

  Vaikimisi: märgitud

Failide uuendamine kohapeal

  Valik: `--inplace`

  See sunnib rsync 1 mitte looma failist koopiat ja seda seejärel õigesse kohta liigutama. Selle asemel kirjutab rsync 1 üle olemasoleva faili, mis tähendab, et rsynci algoritm ei hakka täiel määral vähendama võrgukoormust, mida ta muidu võiks teha. Üks erand on selle valiku kombineerimine valikuga `--backup`, sest rsync 1 on piisavalt nutikas, et kasutada varundatud faili ülekande baasfailina.

  Täpsemalt saab selle kohta lugeda manuaalileheküljelt.

  Vaikimisi: märkimata

Suhtelised asukohanimed

  Valik: `-R`/`--relative`

  Suhteliste asukohtade kasutamine See tähendab, et serverisse saadetakse käsureal määratud täielikud asukohad, mitte ainult failinimede viimased osad.

  Vaikimisi: märkimata

Eeldatud katalooge ei saadeta

  Valik: `--no-implied-dirs`

  See valik mõjutab valiku `--relative` käitumist. Kehtestamise korral ei kaasata ülekandesse lähtenimede põhjal eeldatud kataloogide atribuute. See tähendab, et vastavad asukohaelemendid sihtsüsteemis jäävad muutmata, kui nad on olemas, ning kõik puuduvad eeldatavad kataloogid luuakse vaikimisi atribuutidega. See võimaldab eeldatavate asukohaelementide päris suurt erinevust: näiteks võib see ühel pool nimeviit kataloogile, teisel pool aga tegelik kataloog.

  Täpsemalt saab selle kohta lugeda manuaalileheküljelt.

  Vaikimisi: märkimata

Kataloogide mitterekursiivne edastamine

  Valik: `-d`/`--dirs`

  Saatvale poolele antakse sellega korraldus kaasata kõik kohatavad kataloogid. Erinevalt valikust `--recursive` ei kopeerita kataloogide sisu, kui määratud kataloogi nimi pole just "." või ei lõpe kaldkriipsuga (nt. ".", "dir/.", "dir/" jne.). Ilma selle valikuta või valikuta `--recursive` jätab rsync 1 vahele kõik kataloogid, mida ta kohtab (ega väljasta ka kõigi nende kohta teadet). Kui määrata nii `--dirs` kui ka `--recursive`, rakendatakse esimesena `--recursive`.

  Vaikimisi: märkimata

Edastatavate andmete tihendamine

  Valik: `-z`/`--compress`

  Failiandmete tihendamine ülekandel.

  Vaikimisi: märkimata

##### Lingid

Nimeviitade säilitamine

  Valik: `-l`/`--links`

  Nimeviitade kopeerimine nimeviitadena.

  Vaikimisi: märgitud

Nimeviitade teisendamine

  Valik: `-L`/`--copy-links`

  Nimeviitade kohtamisel kopeeritakse element, millele nad viitavad, mitte nimeviit ise.

  Vaikimisi: märkimata

Ainult ebaturvaliste nimeviitade teisendamine

  Valik: `--copy-unsafe-links`

  Ainult "ebaturvaliste" nimeviitade teisendamine. See tähendab, et kui kohatakse nimeviita, mis viitab väljapoole kopeeritavat failipuudu, kantakse üle viidatav element, mitte nimeviit ise.

  Vaikimisi: märkimata

Ebaturvaliste nimeviitade eiramine

  Valik: `--safe-links`

  See sunnib rsync 1 eirama kõiki nimeviitu, mis viitavad väljapoole kopeeritavat failipuud. Eiratakse ka kõiki absoluutseid nimeviitu. Selle kasutamisel koos valikuga `--relative` võib saada päris ootamatuid tulemusi.

  Vaikimisi: märkimata

Püsilinkide säilitamine

  Valik: `-H`/`--hard-links`

  See sunnib rsync 1 otsima ülekandel püsilingiga seotud faile ja linkima vastavad failid vastuvõtval poolel. Ilma selle valikuta koheldakse püsilingiga seotud faile kui eraldi faile.

  Pane tähele, et rsync 1 suudab püsilinke tuvastada ainult siis, kui üle kantakse lingi mõlemad pooled.

  Vaikimisi: märkimata

Kataloogide nimeviitade säilitamine

  Valik: `-K`/`--keep-dirlinks`

  See sunnib vastuvõtvat poolt kohtlema nimeviita kataloogile tegeliku kataloogina, kuid ainult juhul, kui see vastab saatjalt saadud tegelikule kataloogile. Ilma selle valikuta kustutatakse vastuvõtja nimeviit ja asendatakse tegeliku kataloogiga.

  Vaikimisi: märkimata

##### Failiõigused ja muu selline

Õiguste säilitamine

  Valik: `-p`/`--perms`

  See sunnib vastuvõtvat poolt määrama sihtkohale samasugused õigused, nagu on lähtekohas.

  Vaikimisi: märgitud

Grupi säilitamine

  Valik: `-g`/`--group`

  See sunnib rsync 1 määrama sihtfailile sama grupi, nagu on lähtefailil. Kui vastuvõttev programm ei tööta administraatori õigustes (või töötab võtmega `--no-super`), säilitatakse ainult grupid, millesse vastuvõtja kuulub.

  Vaikimisi: märgitud

Omaniku säilitamine

  Valik: `-o`/`--owner`

  See valik sunnib rsync 1 määrama sihtfailile sama omaniku, nagu on lähtefailil. Vaikimisi säilitatakse nimi, aga teatavatel puhkudel võidakse varuvariandina säilitada ka ID number (vt. põhjalikumat kirjeldust valiku `--numeric-ids` juures). Sel valikul pole mõju, kui vastuvõttev rsync 1 ei tööta administraatori õigustes ja `--super` pole määratud.

  Vaikimisi: märgitud

Seadme- ja erifailide säilitamine

  Valik: `-D`/`--devices --specials`

  See sunnib rsync 1 võrgusüsteemi üle kandma sümbol- ja plokkseadmete failid ning erifailid (näiteks nimega soklid ja fifod). Sel valikul pole mõju, kui vastuvõttev pool ei tööta administraatori õigustes ja `--super` pole määratud.

  Vaikimisi: märgitud

Aja säilitamine

  Valik: `-t`/`--times`

  See sunnib rsync 1 koos failidega üle kandma muutmisajad ja neid võrgusüsteemi uuendama.

  Vaikimisi: märgitud

Aja säilitamisel jäetakse välja kataloogid

  Valik: `-O`/`--omit-dir-times`

  See sunnib rsync 1 välja jätma kataloogid, kui on kästud säilitada muutmisaeg (vt. `--times`).

  Vaikimisi: märkimata

#### Failide kustutamine ja edastamine

##### Failide kustutamine

Sünkroonitud lähtefailide eemaldamine

  Valik: `--remove-source-files`

  See sunnib rsync 1 eemaldama saatvalt poolelt failid (s.t. mittekataloogid), mis on ülekande osa ja vastuvõtval poolel edukalt taasloodud.

  Vaikimisi: märkimata

Üleliigsete failide kustutamine

  Valik: `--delete`

  See sunnib rsync 1 kustutama vastuvõtvalt poolelt üleliigsed failid (need, mida pole saatval poolel), aga ainult sünkroonitavates kataloogides. Sel juhul peab andma rsync 1-le korralduse saata kogu kataloog (nt. "`dir`" või "`dir/`") ilma kataloogi sisu jaoks metamärke kasutamata (nt. "`dir/*`"), sest shell avab metamärgi ning rsync 1 saab sel juhul soovi kanda üle konkreetsed failid, mitte nende failide kataloog. Ülekandest välja jäetavad failid jäetakse välja ka kustutamisel, kui ei kasutata just valikut `-- delete-excluded` või ei kehtestata reeglit, mille järgi vasteid otsitakse ainult saatval poolel.

  Vaikimisi: märkimata

Failide kustutamine enne edastamist

  Valik: `--delete-before`

  Soovi esitamine kustutada failid vastuvõtval poolel enne ülekande algust. See on vaikimisi käitumine, kui määratud on valik `--delete` või `--delete-excluded` ilma mõnega valikutest `--delete-TINGIMUS`.

  Vaikimisi: märkimata

Failide kustutamine pärast edastamist

  Valik: `--delete-after`

  Soovi avaldamine kustutada failid vastuvõtval poolel pärast ülekande sooritamist.

  Vaikimisi: märkimata

Failide kustutamine edastamise ajal

  Valik: `--delete-during`

  Soovi avaldamine kustutada failid vastuvõtval poolel vastavalt ülekande edenemisele. See on kiirem kui failide kustutamine enne või pärast ülekannet, aga see on toetatud alles rsync 1 versioonist 2.6.4.

  Vaikimisi: märkimata

Ka välistatud failide kustutamine

  Valik: `--delete-excluded`

  Lisaks nende failide kustutamisele vastuvõtval poolel, mida ei leidu saatval poolel, sunnib see rsync 1 kustutama vastuvõtval poolel ka kõik failid, mis jäeti ülekandel välja (vt. `--exclude`).

  Vaikimisi: märkimata

Kustutamine isegi I/O tõrgete korral

  Valik: `--ignore-errors`

  Sunnib `--delete` jätkama ja faile kustutama isegi siis, kui tekib I/O- ehk sisendi-väljundivigu.

  Vaikimisi: märkimata

Mittetühjade kataloogide kustutamine jõuga

  Valik: `--force`

  See sunnib rsync 1 kustutama mittetühja kataloogi, kui see asendatakse mittekataloogiga. Seda on mõtet kasutada ainult siis, kui kustutamist ei ole määratud (vt. `--delete`).

  Vaikimisi: märkimata

##### Piirangud

Maksimaalne kustutatavate failide arv

  Valik: `--max-delete=ARV`

  See sunnib rsync 1 kustutama mitte rohkem kui ARV faile või katalooge (ARV peab erinema nullist). See on tulus õnnetuste vältimiseks väga suurte puude peegeldamisel.

  Vaikimisi: märkimata, ARV: 0

##### Failiedastus

Ei edastata faile, mis on väiksemad kui

  Valik: `--min-size=ARV`

  See sunnib rsync 1 loobuma failide edastamisest, mis on väiksemad määratud SUURUSest. See võib olla abiks väikeste rämpsfailide ülekande vältimisel.

  Vaikimisi: märkimata, ARV: 0 kB

Ei edastata faile, mis on suuremad kui

  Valik: `--max-size=ARV`

  See sunnib rsync 1 loobuma failide edastamisest, mis on suuremad määratud SUURUSest.

  Vaikimisi: märkimata, ARV: 0 kB

Osaliselt edastatud failide säilitamine

  Valik: `--partial`

  Vaikimisi kustutab rsync 1 kõik osaliselt edastatud failid, kui ülekanne katkeb. Mõnel juhul võib olla soovitatav säilitada ka osaliselt üle kantud failid. Valik `--partial` sunnib rsync 1 säilitama osalise faili, mis peaks muutma hilisema ülejäänud osa failist ülekandmise palju kiiremaks.

  Vaikimisi: märkimata

Osaliselt edastatud failide säilitamiskoht

  Valik: `--partial-dir=KATALOOG`

  See on osaliste failide säilitamiseks parem viis kui `--partial`, sest osaliselt edastatud failid säilitatakse määratud KATALOOGis ning sihtfaili ei kirjutata üle. Järgmisel ülekandel kasutab rsync 1 kataloogis leitud faili andmetena, mis aitab kiirendada ülejäänud faili ülekannet, ning kustutab seejärel oma osa täitnud faili. Enne selle valiku kasutamist tasuks lugeda manuaalilehekülge.

  Vaikimisi: märkimata; KATALOOG: `$HOME`

#### Filtreerimine

##### Üldine

Failide automaatne eiramine CVS-i eeskujul

  Valik: `-C`/`--cvs-exclude`

  See on tulus võimalus välistada suur hulk faile, mida sa ei soovi sageli süsteemist süsteemi üle kanda. See kasutab määramiseks, kas faili eirata või mitte, CVS-iga sama algoritmi.

  Vaikimisi: märkimata

Välistatakse järgmise mustriga sobivad failid

  Valik: `--exclude=MUSTER`

  See on valiku `--filter` lihtsustatud vorm, mis vaikimisi kasutab välistamisreeglit ega võimalda tavaliste filtrireeglite täielikku reeglite parsimise süntaksit.

  Vaikimisi: märkimata; MUSTER: puudub

Välistamismustrite hankimine failist

  Valik: `--exclude-from=FAIL`

  See on seotud valikuga `--exclude`, kuid siin määratakse FAIL, mis sisaldab välistamismustrit (üks igal real). Tühje ridu failis ja ridu, mille alguses seisab ';' või '#', eiratakse. Selle valiku toimimiseks tuleb valida olemasolev fail.

  Vaikimisi: märkimata; FAIL: `$HOME/exclude.txt`

Kaasatakse järgmisele mustrile vastavad failid

  Valik: `--include=MUSTER`

  See on valiku `--filter` lihtsustatud vorm, mis vaikimisi kasutab kaasamisreeglit ega võimalda tavaliste filtrireeglite täielikku reeglite parsimise süntaksit.

  Vaikimisi: märkimata; MUSTER: puudub

Kaasamismustrite hankimine failist

  Valik: `--include-from=FAIL`

  See on seotud valikuga `--include`, kuid siin määratakse FAIL, mis sisaldab kaasamismustrit (üks igal real). Tühje ridu failis ja ridu, mille alguses seisab ';' või '#', eiratakse. Selle valiku toimimiseks tuleb valida olemasolev fail.

  Vaikimisi: märkimata; FAIL: `$HOME/include.txt`

##### Filtri reeglid

Kohandatud filtrireeglid

  Valik: `-f`/`--filter=REEGEL`

  Siin saab määrata ühe või rohkem filtrireegli. Igal reeglil peab olema prefiks `--filter=` või `-f`, sest tekstikasti sisu edastatakse käsule rsync 1 täpselt kirjapandud kujul.

  See valik võimaldab lisada reegleid, et valikuliselt jätta teatavad failid välja ülekantavate failide loendist. Seda on kõige kasulikum tarvitada rekursiivse ülekande korral.

  Valikuid `--filter` võib olla täpselt nii palju, kui neid vaid vaja läheb.

  Täpsemalt kõneleb sellest valikust manuaalilehekülje sektsioon FILTER RULES.

  Vaikimisi: puudub

Filtrireegli --filter='dir-merge /.rsync-filter' kasutamine

  Valik: `-F`

  See sunnib rsync 1 otsima igas kataloogis faili `.rsync-filter`, mida leidub kogu failihierarhias, ja kasutama nende reegleid failide filtreerimiseks ülekandel.

  Täpsemalt kõneleb sellest valikust manuaalilehekülje sektsioon FILTER RULES.

  Vaikimisi: märkimata

Filtrireegli --filter='exclude .rsync-filter' kasutamine

  Valik: `-FF`

  See valik filtreerib ülekandel välja failid `.rsync-filter`.

  Täpsemalt kõneleb sellest valikust manuaalilehekülje sektsioon FILTER RULES.

  Vaikimisi: märkimata

#### Muud seadistused

##### Üldine

Hajusfailide tõhus käitlemine

  Valik: `-S`/`--sparse`

  Hajusfailide tõhus käitlemine, et nad võtaksid sihtkohas vähem ruumi. See on vastuolus võtmega `--inplace`, sest andmete ülekirjutamine ei ole sellisel juhul lihtsalt võimalik.

  Seda valikut ei tohiks kasutada, kui sihtkohaks on &Solaris; "tmpfs" failisüsteem. See kipub valesti käitlema otsinguid üle nullpiirkondade, mis võib tuua kaasa failide riknemise.

  Vaikimisi: märkimata

Failide kopeerimine tervikuna (rsynci algoritmita)

  Valik: `-W`/`--whole-file`

  Selle valiku puhul ei kasutata rsync 1 inkrementalgoritmi ja selle asemel saadetakse kogu fail. Ülekanne võib sel juhul olla kiirem, kui lähte- ja sihtmasina vaheline ribalaius on suurem kui ribalaius süsteemi ja ketta vahel (eriti kui "ketas" on tegelikult võrgufailisüsteem). See on vaikimisi valik, kui nii lähte- kui ka sihtkoht on määratud kohalike asukohtadena.

  Vaikimisi: märkimata

Failisüsteemi piire ei ületata

  Valik: `-x`/`--one-file-system`

  See sunnib rsync 1 vältima rekursiivsuse korral failisüsteemi piiride ületamist. See ei piira kasutaja võimalust määrata kopeerimiseks elemente paljudest failisüsteemidest, vaid ainult rsync 1 rekursiivsust kõigi kasutaja määratud kataloogide hierarhias, samuti analoogset rekursiivsust vastuvõtval poolel kustutamise ajal. Pea meeles ka seda, et rsync 1 kohtleb "seotud" (bind) ühendatud ressursse samal seadmel sama failisüsteemi osana.

  Vaikimisi: märkimata

Ainult juba olemasolevate failide uuendamine

  Valik: `--existing`/`--ignore-non-existing`

  See sunnib rsync 1 vahele jätma failide uuendamise, mida ei eksisteeri veel sihtkohas. Kui see ühendada valikuga `--ignore-existing`, ei uuendata ühtegi faili (mis võib olla abiks, kui soovid kõigest kustutada puuduvaid faile).

  Vaikimisi: märkimata

Juba olemasolevate failide eiramine

  Valik: `--ignore-existing`

  See sunnib rsync 1 vahele jätma failide uuendamise, mis juba eksisteerivad sihtkohas. Vt. ka `--ignore-non-existing`.

  Vaikimisi: märkimata

Uuendamine alles edastamise lõpul

  Valik: `--delay-updates`

  See asetab iga uuendatava faili kohta ajutise faili kataloogi kuni edastamise lõpuni, mil muudetakse kõigi failide nime ja kopeeritakse need õigesse kohta kiiresti üksteise järel.

  Enne selle valiku kasutamist on tungivalt soovitatav lugeda manuaalilehekülge.

  Vaikimisi: märkimata

##### Varundamine

Varukoopiate loomine

  Valik: `-b`/`--backups`

  Selle valiku kasutamisel muudetakse juba olemasolevate failide nime nende ülekandmisel või kustutamisel. Kasutajal on võimalik määrata, kuhu varukoopia pannakse ja millise sufiksi see saab (kui saab), milleks on mõeldud valikud `--backup-dir` ja `--suffix`.

  Pane tähele, et kui jätta `--backup-dir` määramata, siis (1) eeldatakse valikut `--omit-dir-times` ning (2) samuti toimib `--delete` (ilma valikuta `--delete-excluded`) ja rsync 1 lisab "kaitsva" varukoopia sufiksi filtrireegli kõigi olemasolevate välistatute lõppu (nt. `-f "P *~"`). See väldib varem varundatud failide kustutamist. Pane tähele, et kui annad oma filtrireeglid, võib olla vajalik lisada enda välistamis/kaitsereegel loendis kuhugi kõrgemale tasandile, et sel oleks suurem prioriteet (nt. kui sinu reeglid määravad lõpus oleva '*' kaasamise või välistamise, ei jõutagi kunagi automaatselt lisatud reeglini).

  Vaikimisi: märkimata

Varukoopiate sufiks

  Valik: `--suffix=SUFIKS`

  See võimaldab tühistada vaikimisi varukoopia sufiksi, mis antakse valiku `--backup` kasutamisel. Vaikimisi sufiks on ~, kui `--backup-dir` on määramata, vastasel juhul on see lihtsalt tühi string.

  Seda valikut saab kasutada ainult juhul, kui ülal märkida valik Varukoopiate loomine.

  Vaikimisi: märkimata; SUFIKS: ~

Varukoopiate kataloog

  Valik: `--backup-dir=KATALOOG`

  Koos valikuga `--backup` sunnib see rsynci salvestama kõik varukoopiad määratud kataloogi. See on äärmiselt kasulik inkrementvarundamise korral. Lisaks võib määrata varukoopia sufiksi valikuga `--suffix` (vastasel juhul säilitavad määratud kataloogi salvestatavad varukoopiafailid oma algsed failinimed).

  Seda valikut saab kasutada ainult juhul, kui ülal märkida valik Varukoopiate loomine.

  Vaikimisi: märkimata; KATALOOG: `$HOME`

##### Kontrollsummad

Fikseeritud kontrollsummaploki suurus

  Valik: `-B`/`--block-size=SUURUS`

  See sunnib rsynci algoritmi kasutatavale plokisuurusele peale kindla väärtuse. Tavaliselt valitakse see iga uuendatava faili suuruse põhjal. Täpsemalt kõneleb sellest tehniline aruanne.

  Vaikimisi: märkimata; SUURUS: 0

Ploki/faili kontrollsumma seeme

  Valik: `--checksum-seed=ARV`

  MD4 kontrollsumma seemneks määratakse täisarv ARV. Neljabaidine kontrollsumma seeme lisatakse iga ploki ja faili MD4 kontrollsumma arvutamisel. Vaikimisi genereerib kontrollsumma seemne server ja vaikimisi on selleks kehtiv kellaaeg. Selle valikuga saab määrata konkreetse kontrollsumma seemne, mis võib olla kasulik rakenduste korral, mis soovivad korduvat ploki ja faili kontrollsummat, või juhul, kui kasutaja soovib märksa juhuslikumat kontrollsumma seemet. Pane tähele, et kui määrata ARVuks 0, kasutab rsync kontrollsumma seemneks vaikimisi valikut ehk kehtivat kellaaega.

  Vaikimisi: märkimata, ARV: 0

Failide vahelejätmine kontrollsumma põhjal

  Valik: `-c`/`--checksum`

  See sunnib saatvat poolt lisama kontrollsummat kõigile tavalistele failidele ja kasutama selleks 128-bitist MD4 kontrollsummat. Seda tehakse algse failisüsteemi uurimise ajal, kui luuakse kõigi saadaolevate failide loend. Saaja kontrollib seejärel kõigi failide kontrollsummat (kui fail on olemas ja see on sama suurusega nagu saatja fail), et otsustada, millised failid vajavad uuendamist. Uuendatakse faile, milles on kas teine suurus või teine kontrollsumma. Et kõigi failide täielik kontrollsummaga varustamine ja selle kontrollimine ühenduse mõlemal poolel käib lisaks automaatsele failide ülekande ajal toimuvale kontrollsummade kontrollimisele, võib see valik kõike tunduvalt aeglustada.

  Vaikimisi: märkimata

### Sülearvuti toetus

Selle kaardi seadistused mõjutavad seda, kuidas käitub &smb4k; siis, kui ta töötab sülearvutis. Eelkõige on need mõeldud selleks, et rakendus töötaks sujuvalt isegi pärast arvuti magamapanekut ning võrguühenduse katkemise ajal või selle taastumise järel. Samuti saab siin aga määrata sedagi, mida võetakse ette, kui sülearvuti lülitatakse välja, ilma et eelnevalt oleks välja logitud.

Palun arvesta, et &smb4k; suudab muutusi riistvara olekus tuvastada ainult riistvaral silma peal hoidva raamistiku Solid vahendusel. Seepärast võib näiteks olla vajalik lahutada kõik ressursid käsitsi, kui soovid arvuti magama panna. Samuti tasuks uurida valikuid, mida pakub ühendamise ja lahutamise seadistuste all kaart Jagatud ressursid.

#### Riistvara

Sülearvuti toetuse seadistuste kaardi pilt
Sülearvuti toetuse seadistuste kaart

Kõigi ressursside lahutamine unenupu vajutamisel

  Kõik sulle kuuluvad jagatud ressursid lahutatakse, kui vajutad unenuppu ja sülearvutit ootab ees uneseisund. Pärast operatsioonisüsteemi taasäratamist ühendatakse ressursid uuesti.

  Vaikimisi: märgitud

Kõigi ressursside lahutamine kaane sulgemisel

  Kõik sulle kuuluvad jagatud ressursid lahutatakse, kui kaas suletakse ja sülearvutit ootab ees uneseisund. Pärast operatsioonisüsteemi taasäratamist ühendatakse ressursid uuesti.

  Vaikimisi: märgitud

Kõigi ressursside lahutamine toitenupu vajutamisel

  Kõik sulle kuuluvad jagatud ressursid lahutatakse, kui vajutad toitenuppu ja sülearvutit ootab ees väljalülitamine. Programmi järgmisel käivitamisel ühendatakse ressursid uuesti.

  Vaikimisi: märgitud

Kõigi ressursside lahutamine võrguühenduse kadumisel

  Kõik sulle kuuluvad jagatud ressursid lahutatakse, kui võrguühendus kaob. Pärast ühenduse taastamist ühendatakse ressursid uuesti.

  Vaikimisi: märgitud

### Kohandatud valikud

Siin on ära toodud kõik serverid ja ressursid, millele oled määranud kohandatud valikuid.

Kohandatud valikute seadistuste kaardi pilt
Kohandatud valikute seadistuste kaart

Võrguelemendile määratud valikuid saab muuta kas topeltklõpsuga nimekirjas olevale kirjele või valides Muuda kontekstimenüüst (paremklõpsuga valitud elemendile). Seejärel laaditakse kohandatud valikud ja neid saab muuta. Kirje eemaldamiseks tee sellel paremklõps ja vali kontekstimenüüst Eemalda. Kõiki võrguelemente saab korraga eemaldada, kui valida Puhasta nimekiri. Muudatusi saab tühistada, kui valida kontekstimenüüst Võta tagasi.

Kohandatud valikud ise on näha paremal redaktorividinas. Sektsioonis Üldine näeb võrguelemendi UNC-aadressi ja selle muudetavat IP-aadressi. Samuti saab määrata, kas ressurssi taasühendada. Allpool on kohandatud valikud jaotatud kahele kaardile:

#### Samba

Siin saab muuta mitmesuguseid Samba seadistusi. Milliseid täpselt, sõltub sinu kasutatavast operatsioonisüsteemist. Täpsemat teavet leiab Samba seadistuskaardi kirjeldusest.

#### Wake-On-LAN

Siin saab muuta valikuid, mis on varem kindlaks määratud kohandatud valikute dialoogis.

## Käskude seletused

### Menüükirjed

#### Menüü Fail

&Ctrl;Q Fail Välju

  &smb4k; töö lõpetamine.

#### Menüü Võrk

F5 Võrk Uuri võrku|töögruppi|arvutit

  Kogu võrgunaabruse, töögrupi või arvuti (taas)uurimine.

&Ctrl; A Võrk Katkesta

  Uute töögruppide/domeenide, serverite või ressursside otsimise katkestamine.

&Ctrl; O Võrk Ava ühendamisdialoog

  Dialoogi avamine võrguressursi "käsitsi" ühendamiseks.

&Ctrl; T Võrk Autentimine

  Autentimisdialoogi avamine, kuhu saab sisestada sisselogimiseks vajaliku teabe.

&Ctrl; C Võrk Kohandatud valikud

  Dialoogi avamine, kus saab määrata serveri või ressursi kohandatud valikud.

&Ctrl; V Võrk Eelvaatlus

  Eelvaatlusdialoogi avamine, kus näeb valitud ressursi sisu eelvaatlust.

&Ctrl; P Võrk Trüki fail

  Trükkimisdialoogi avamine.

&Ctrl; M Võrk Ühenda

  Valitud võrguressursi ühendamine.

#### Menüü Otsing

&Ctrl; S Otsing Otsi

  Võrgus sisestatud otsingustringi otsimine.

&Ctrl; A Otsing Katkesta

  Võrguotsingu katkestamine.

Otsing Puhasta

  Võrguotsingu vidina, s.t. liitkasti, ajaloo ja loendivaate puhastamine.

&Ctrl; D Otsing Ühenda

  Valitud ressursi ühendamine.

#### Menüü Jagatud ressursid

&Ctrl; U Jagatud ressursid Lahuta

  Valitud ressursi lahutamine.

&Ctrl; N Jagatud ressursid Lahuta kõik

  Kõigi ühendatud ressursside lahutamine korrata. Vaikimisi seadistuse korral on see piiratud ainult kasutajale kuuluvate ressurssidega, kuid seda saab muuta seadistustedialoogis. Täpsemalt kõneleb selles osa Jagatud ressursside lahutamine.

&Ctrl; Y Jagatud ressursid Sünkrooni

  Sünkroonimise käivitamine.

&Ctrl; L Jagatud ressursid Ava Konsoolis

  Valitud ressursi baaskataloogi avamine Konsoolis.

&Ctrl; I Jagatud ressursid Ava failihalduris

  Valitud ressursi sisu avamine vaikimisi failihalduris (nt. &dolphin;).

#### Menüü Järjehoidjad

Järjehoidjad Muuda järjehoidjaid

  Järjehoidjate redaktori avamine.

&Ctrl;B Järjehoidjad Lisa järjehoidja

  Valitud ressursi lisamine järjehoidjatesse.

#### Menüü Seadistused

Seadistused Näidatavad tööriistaribad

  Selle alammenüü abil saab tööriistaribasid nähtavale tuua või peita.

Seadistused Olekuriba näitamine

  Olekuriba näitamine või peitmine.

Seadistused Vidinadokid

  Vidinadokkide näitamine või peitmine peaaknas.

Seadistused Ressursivaade

  Võimalus valida ressursside ikooni- ja loendivaate vahel.

Seadistused &smb4k; seadistamine...

  Seadistustedialoogi avamine.

#### Menüü Abi

&smb4k; kasutab tavapäraseid &kde; menüü Abi kirjeid, millest kõneleb lähemalt &kde; põhialuste käsiraamatu menüüd Abi käsitlev osa.

## Vigadest teatamine

Enne veast teatamist loe palun meie wikit. Seal on juttu paljudest levinud probleemidest. Samuti tuleks proovida kasutada &smb4k; uusimat versiooni. Pole sugugi välistatud, et kohatud probleem on uues versioonis juba lahenduse leidnud.

Veast teatamisel järgi palun järgmisi juhiseid:

- Kirjelda üksikasjalikult, kuidas jõudsid olukorda, milles probleem ilmnes.

- Pane kirja &smb4k; ja &kde; versioon.

- Pane kirja oma operatsioonisüsteem (&Linux;, FreeBSD vms.) ja distributsioon, mis sinu arvutis töötab.

- Kui veaga kaasnes veadialoog, pane kirja täielik veateade.

- Lisa võimalusel täiendavaid andmeid, näiteks tagasijälitus, kui tegu oli krahhiga, või ekraanipilt, kui tegu on graafilist kasutajaliidest puudutava probleemiga jne.

Soovitatav on veast teada anda meie vigade käitlemise süsteemis ja kasutada sealset vormi. Kuid samamoodi võib kasutada dialoogi, mis avaneb menüükäsuga Abi Saada vearaport...

## Autorid ja litsents

Autoriõigus © 2003 - 2014: Alexander Reinholdt alexander.reinholdt@kdemail.net

Tõlge eesti keelde: Marek Laane bald@smail.ee

&underFDL; &underGPL;

### Arendajad

- Alexander Reinholdt alexander.reinholdt@kdemail.net

### Tõlked

Tõlked on valmistanud &kde; tõlkijad.

### Erilist tänu väärivad

&smb4k; meeskond soovib tänada kõiki, kes on meile paiku saatnud. Samuti väärib võimsat tänu RAshid N. Achilov shelton@sentry.granch.ru, kes veenis meid portima &smb4k; FreeBSD peale ja aitas meid selle juures väga oluliselt.

## Paigaldamine

### &smb4k; hankimine

Uusima stabiilse väljalaske leiab aadressilt http://sourceforge.net/projects/smb4k/files/.

### Nõuded

&smb4k; toetab ametlikult &Linux; ( >= 2.2.x) ja FreeBSD-d ( >= 4.10). Samuti võib see töötada teistes Unixi süsteemides.

Kui soovid kompileerida &smb4k; lähtekoodist, peavad olema paigaldatud &kde; SC 4.4 või uuema moodulid kdelibs (kaasa arvatud päisefailid) ja kdebase-runtime. Samuti on nõutav &Qt; versioon 4.7 või uuem.

&smb4k; edukaks kasutamiseks peavad olema paigaldatud Samba tarkvarakomplekt (3.x, soovitatavalt 3.4 või uuem), &GNU; grep, &GNU; awk või midagi sarnast, &GNU; sed ja &GNU; findutils. Kui sul on &Linux;, siis peab olema ka kernelisse kompileeritud `/proc` failisüsteemi toetus.

Täieliku funktsionaalsuse tagamiseks võiks olla paigaldatud ka rsync.

&smb4k; kasutab töötamiseks umbes 20 MB mälu, kuid see võib erineda vastavalt platvormile ja seadistusele.

Lingid kõigile nõutavatele teekidele ja programmidele, samuti &smb4k;-le endale, leiab &smb4k; koduleheküljelt.

Muudatuste loetelu leiab failist `ChangeLog`.

### Kompileerimine ja paigaldamine

Siin on kirjeldatud &smb4k; konfigureerimist, kompileerimist ja paigaldamist.

1. Paki allalaaditud lähtekoodipakett lahti:

       $ tar -xvfj smb4k-x.x.x.tar.bz2

   (Asenda x.x.x versiooninumbriga)

2. Loo ehitamiskataloog:

       $ cd smb4k-x.x.x
       $ mkdir build

   (Ehituskataloogil võib olla mis tahes nimi)

3. Liigu ehitamiskataloogi:

       $ cd build

4. Konfigureeri lähtekood vähemalt järgmise käsuga:

       $ cmake -DCMAKE_INSTALL_PREFIX=`kde4-config --prefix` -DCMAKE_BUILD_TYPE=Release ..

   Kui soovid paigaldada ka &smb4k; tuumikpäisefailid, lisa käsureale võti `-DINSTALL_HEADER_FILES=true`. Võtmeid on teisigi. Täpsemalt kõneleb neist cmake'i dokumentatsioon

5. Kompileeri lähtekood:

       $ make

6. Paigalda rakendus. Anna käsk

       $ sudo make install

   `ehitamis`kataloogis. Kui soovid, et sul oleks võimalik hiljem eemaldada &smb4k; oma süsteemi takrvarahalduriga, paigalda pakett checkinstall ja anna hoopis käsk

       $ sudo checkinstall

### Lähtekoodi silumine

Kui koged krahhe või muud sellist ja tahad ise lähtekoodi siluda, tuleb see kompileerida silumissümbolitega. See on sarnane osas Kompileerimine ja paigaldamine kirjeldatuga, ainult et cmake'i käsku tuleb pisut muuta:

    $ cmake -DCMAKE_INSTALL_PREFIX=`kde4-config --prefix` -DCMAKE_BUILD_TYPE=Debug ..

Nüüd kompileeri ja paigalda programm, nagu eespool kirjeldatud. Kui sa ei soovi kompileeritud programmi paigaldada, vaid ainult siluda, võid ka käivitada &smb4k; otse lähtekoodikataloogist. Liigu alamkataloogi `smb4k` ja anna käsk:

    $ ./smb4k --nofork

Kui leidsid vea põhjuse, anna sellest meilegi teada. Tagasijälitust või veel enam paika hindame me kõrgelt.